cyanic-selkie/wikianc huggingface dataset:
ߞߎ߬ߙߊ߬ߣߊ
ߘߐ߬ߛߊ߬ߙߌ߬ ߞߟߊߒߞߋ ߕߐ߮ ߟߎ߬ : ߘߐ߬ߛߊ߬ߙߌ߬ ߞߟߊߒߞߋ ߕߐ߯ ߡߊߘߊ߲ߣߍ߲ ߘߏ ߟߎ߬ ߊ߬ ߖߍ߬ߘߍ ߘߐ߫: ߝߊߙߊ߲ߝߊ߯ߛߌ - ߟߍߙߊ - ߦߋߟߋ߲ - ߟߊ߬ߖߌ߰ߟߌ - ߞߎߡߊߞߊ߲ - ߛߙߊ߬ߣߎ߲ - ߞߊ߬ߥߊ߲߬ߘߌ - ߞߊ߲ߘߟߊ- ߕߎ߬ߢߊ- ߓߊ߲ߞߌ- ߦߋߟߋ߲ߡߊ - ߓߊߛߌ - ߓߊߖߎ - ߞߟߊߒߞߋ - ߡߌ߬ߙߌ߲߬ߡߊ - ߣߌ߬ߣߌ߬ߟߊ - ߦߟߌߡߍ- ߤߌߣߊ - ߛߟߐߡߌ߲ - ߖߎ߬ߟߎ- ߘߊ߲߬ߕߍ߰ߟߌ -      ߥߊ߲߬ߥߊ߲߬ߓߊ߮ - ߞߕߌ - ߞߏߛߎߡߊߟߊ߲ - ߕߊߓߟߍ - ߘߟߊߝߎߟߊ߲ - ߖߊ߰ߛߙߋ߬ߡߊ߬ߟߊ- ߘߐ߬ߓߊ߲ߞߌ- ߕߋߟߋ߲- ߞߟߌߟߌߟߊ- ߛߟߏ߬ߣߊ߬ߟߊ- ߖߊ߲߬ߘߐ߬ߓߌ߬ߟߊ- ߥߘߋ߬ߥߘߋ߬ߟߌ߬ߟߊ. ߊ߬ߟߎ߫ ߞߊ߬ ߕߐ߯ ߜߘߍ߫ ߟߎ߫ ߝߐ߫ ߞߎ߬ߙߊ߬ߣߊ ߟߊ߫ ،ߏ߬ ߟߎ߬ ߝߟߍ߫ : ߖߊ߭ - ߞߎߡߊ ߟߎ߬ ߘߐ߫ ߓߍ߬ߘߍ - ߟߍߙߊ߫ ߘߐߝߌ߲߬ߣߍ߲ - ߡߊ߬ߛߋ߬ߦߌ߬ߛߋ߬ߦߌ߬ߕߊ - ߘߍ߲߬ߞߣߍ߬ߦߊ ߕߎ߬ߢߊ-ߖߊ߲߬ߘߐ߬ߓߌߟߊ - ߟߍߙߊ߫ ߥߘߋ߬ߥߘߋ߬ߣߍ߲ - ߕߋߟߋ߲ߣߍ߲ - ߞߊ߬ߥߊ߲߬ߘߌ ߟߎ߬ ߘߐ߫ ߘߊ߲߬ߠߊ߬ߛߋߣߍ߲. ߘߐ߬ߛߊߙߌ ߞߟߊߒߞߋ ߞߏ߫ ߡߊߟߐ߲ߕߊ ߘߏ߫ ߟߎ߫ : 🔺ߞߎ߬ߙߣߊ߬ ߞߟߊߒߞߋ ߟߊ߫ ߖߌ߰ߟߌ ߛߊ߲߭ ߂߃ ߞߘߐ߫. 🔺ߞߎ߬ߙߣߊ߬ ߞߟߊߒߞߋ ߟߊ߫ ߖߌ߰ߟߌ ߡߞߊ߫ ߛߊ߲߬ ߁߃ ߞߘߐ߫. 🔺ߞߎ߬ߙߣߊ߬ ߞߟߊߒߞߋ ߟߊ߫ ߖߌ߰ߟߌ ߡߊ߬ߘߌ߯ߣߊ߫ ߛߊ߲߬ ߁߀ ߞߘߐ߫. 🔺ߞߎ߬ߙߣߊ߬ ߞߟߊߒߞߋ ߦߋ߫ ߞߎߘߎ߲߫ ߃߀ ߟߋ߬ ߘߌ߫. 🔺ߞߎ߬ߙߣߊ߬ ߞߟߊߒߞߋ ߦߋ߫ ߕߍ߲ߘߊ߫ ߆߀ ߟߋ߬ ߘߌ߫( ߤߖߌߓߎ ߞߊ߬ߣߌ߲߬ ). 🔺ߞߎ߬ߙߣߊ߬ ߞߟߊߒߞߋ ߦߋ߫ ߝߐߘߊ߫ ߁߁߄ ߠߋ߬ ߘߌ߫. 🔺ߞߎ߬ߙߣߊ߬ ߞߟߊߒߞߋ ߦߋ߫ ߣߊ߯ߣߌ߲ߢߐ߲߯ ߂߄߀ ߠߋ߬ ߘߌ߫( ߙߓߎߺߎ߬ ߞߊ߬ߣߌ߲߬ ). 🔺ߞߎ߬ߙߣߊ߬ ߞߟߊߒߞߋ ߦߋ߫ ߕߐ߯ ߅߅ ߟߋ߬ ߘߌ߫. 🔺ߞߎ߬ߙߣߊ߬ ߞߟߊߒߞߋ ߞߎߡߊߘߋ߲ ߦߙߌߞߊ ߦߋ߫߇߇߄߃߉ߟߋ߬ ߘߌ߫. 🔺ߞߎ߬ߙߣߊ߬ ߞߟߊߒߞߋ ߟߝߊߙߌ ߦߙߌߞߊ ߦߋ߫ ߆߂߃߆ ߟߋ߬ ߘߌ߫. 🔺ߞߎ߬ߙߣߊ߬ ߞߟߊߒߞߋ ߛߓߍߘߋ߲ ߠߎ߬ ߦߙߌߞߊ ߦߋ߫ ߃߂߁߂߅߀ ߟߋ߬ ߘߌ߫. 🔺ߞߎ߬ߙߣߊ߬ ߞߟߊߒߞߋ ߝߐߘߊ ߟߎ߬ ߓߊ ߦߋ߫ ߘߟߊߞߊߟߊ߲ ߝߐߘߊ ߟߋ߬ ߘߌ߫. 🔺ߞߎ߬ߙߣߊ߬ ߞߟߊߒߞߋ ߟߝߊߙߌ ߟߎ߬ ߘߐ߫ ߟߝߊߙߌߓߊ ߦߋ߫ ߥߊ߰ߣߍ߬ߓߊ ߟߝߊߙߌ ߟߋ߬ ߘߌ߫. 🔺ߞߎ߬ߙߣߊ߬ ߞߟߊߒߞߋ ߝߐߘߊ ߓߍ߯ ߘߐ߫ ߖߊ߲߬ߡߊ߲ ߠߋ߫ ߣߛߌ߬ߡߛߏ ߝߐߘߊ ߘߌ߫ ߊ߬ ߕߐ߮ ߘߏ߫ ߝߣߊ߫ ߞߏ߫ ߡߊ߲߬ߕߊ߮( ߞ߫ߌߛߑߕ߭ߊ߯ߛ)ߣߛߌ߬ߡߛߏ ߝߐߘߊ ߞߊ߬ߣߌ߲߬. 🔺ߞߎ߬ߙߣߊ߬ ߞߟߊߒߞߋ ߟߝߊߙߌ ߓߍ߯ ߘߐ߫ ߖߊ߲߬ߡߊ߲ ߠߋ߬ ߖߎ߬ߟߎ ߟߝߊߙߌ ߘߌ߫. 🔺ߞߎ߬ߙߣߊ߬ ߞߟߊߒߞߋ ߞߎߡߊߘߋ߲ ߓߍ߯ ߘߐ߫ ߖߊ߲߬ߡߊ߲ ߝߟߍ߫ ߝߊ߬ߺߊ߯ߛߑߞ߫ߊߦߑߣߊ߯ߞߎߡߎ߯ߤߎ߬ ߘߌ߫. 🔺ߞߎ߬ߙߣߊ߬ ߞߟߊߒߞߋ ߞߎߡߊߘߋ߲ ߓߍ߯ ߘߐ߫ ߛߎ߬ߘߎ߲߬ߡߊ߲ ߝߟߍ߫ ߕ߭ߊ߯ߤߊ߫ ߘߌ߫. 🔺 ߝߐߘߊ ߡߍ߲ ߦߋ߫ ߓߍ߲߬ ߠߊ߫ ߞߎ߬ߙߊ߬ߣߊ ߛߓߊߢߐ߲߮ ߡߊ߬ ߏ߬ ߟߋ ߓߎ߰ߓߎ߰ߟߌ ߝߐߘߊ ߘߌ߫. 🔺ߝߐߘߊ ߡߍ߲ ߦߋ߫ ߞߎ߬ߙߣߊ߬ ߞߟߊߒߞߋ ߛߣߐ߬ߡߍ ߘߌ߫ ߏ߬ ߟߋ ߦߊ߯ߛߌ߫ ߝߐߘߊ ߘߌ߫. ߦߌߟߡߊ:ߞߐߜߍ߫ ߕߐ߯ߢߐ߲߯ߡߊ ߦߌߟߡߊ:ߛߟߐߡߌ߲ߘߐߦߊ __DISAMBIG__
ߟߌ߲ߓߊ߲ߕߌ߮
ߟߌ߲ߓߊ߲ߕߌ߮ (ߛߜ߭ߌ߬ߣߌ߬: ) ߟߋ߬ ߦߋ߫ ߕߋ߬ߟߋ ߣߌ߫ ߕߟߋ߬ ߞߊ߲ߞߋ ߖߊ߯ߓߊߟߌ߫ ߛߋߦߌ߲ߣߊ߲ ߣߴߊ߬ ߓߍ߯ ߘߐ߫ ߡߊߓߐߣߍ߲߲ߓߊ ߘߌ߫. ߊ߬ߟߋ ߟߋ߬ ߦߋ߫ ߕߟߋ߬ ߞߊ߲ߞߋ ߖߊ߯ߓߊߟߌ߫ ߞߎ߲ߓߊ ߣߊ߯ߣߌ߲ߣߊ߲ ߘߴߊ߬ ߘߐߛߊ߲߭ ߘߐ߫߸ ߊ߬ ߣߴߊ߬ ߖߊ߯ߓߊߟߌ߫ ߞߎ߲ߓߊ ߛߓߊߣߊ߲ ߘߌ߫ ߢߊ߲ߞߊ߲ ߘߐ߫. ߟߌ߲ߓߊ߲ߕߌ߮ ߞߎ߲߬ߓߊ ߘߎ߱ ߘߌ߫ ߛߋ߲߬ߧߊ߬ ߁߇  ߟߋ߬߸ ߊ߬ ߢߊ߲ߞߊ߲ ߞߎ߲߬ߓߊ߫ ߊ߬ ߓߐ ߛߊ߲ߕߌ߮ ߢߊ߲ߞߊ߲ ߘߌ߫ ߣߍ߲߯ߞߍ߫,߸ ߏ߬ ߡߍ߲ ߞߎ߲߬ߓߊ߫ ߘߎ߱ ߘߌ߫ ߛߋ߬ߢߊ߬ ߁߅߸ ߞߊ߬ ߓߊ߲߫ ߞߵߊ߬ ߥߙߊ߬ ߟߌ߲ߓߊ߲ߕߌ߮ ߘߌ߫ ߣߍ߲߯ߞߍ߫. ߟߌ߲ߓߊ߲ߕߌ߮ ߦߋ߫ ߕߋ߬ߟߋ ߖߊ߰ߟߋ ߟߊߞߎߙߊ߲߫ ߠߊ߫ ߛߊ߲߬ ߁߆߈.߁ ߓߍ߯ ߞߘߐ߫߸ ߡߍ߲ ߝߏ߬ߣߊ߲ ߕߊߟߊ߲ߕߍ߲ ߦߋ ߛߊ߲ߡߊߛߓߍ ߘߊ߲ߕߊ ߛ.ߘ ߃߀.߁ ߘߌ߫ (ߞߎߘߍ߫ ߥߟߎ߬ߡߊ߬ ߄.߅). ߊ߬ ߕߐ߯ߟߊߣߍ߲߫ ߦߋ߫ ߙߐ߭ߡߎ߲߬ߞߊ ߟߎ߬ ߟߊ߫ ߟߌ߲ߓߊ߲ ߡߊ߰ߙߌ (ߣߋߔߑߕߎ߳ߣ) ߠߋ߬ ߟߊ߫.
ߟߌ߲ߓߊ߲ߕߌ߮ ߕߍ߫ ߦߋ߫ thumb|ߟߌ߲ߓߊ߲ߕߌ߮ ߣߴߊ߬ ߕߌ߲ߕߊ߲߫ ߓߊ߯ߡߊ߫ ߢߟߊߝߌ߲߸ ߕߊ߯ߡߊߘߋ߲ ߂߲ ߠߊ߫ ߖߌ߬ߦߊ߬ߓߍ߫ ߕߊ߬ߣߍ߲ ߘߏ߫߸ ߁߉߈߄ ߠߊ߫|alt=|leftߟߊ߫ ߢߟߊߞߏߟߏ߲ ߓߟߏ߫߸ ߊ߬ ߣߴߊ߬ ߞߋߟߋ߲߫ ߠߋ߬ ߦߋ߫ ߖߊ߯ߓߊߟߌ߫ ߘߌ߫ ߕߟߋ߬ ߞߊ߲ߞߋ ߘߐ߫߸ ߡߍ߲ ߕߍ߫ ߦߋ߫ ߟߊ߫ ߖߎ߯ߓߍߟߌ ߘߐ߫߸ ߝߏ ߘߡߊ߬ߟߐ߲ ߞߏߝߐߟߌ. ߓߙߊ߬ߒ߬ߘߐ߬ ߡߊߦߟߍߡߊ߲ߠߌ߲ ߘߏ߫ ߟߋ߬ ߞߍ߫ ߘߊ߫ ߛߊ߲ߕߌ߮ ߟߊ߫ ߞߊߡߊ߲ ߘߐ߫߸ ߏ߬ ߟߋ ߞߊ߬ ߊߟߍߞߛߌ߫ ߓߎߝ߭ߊߙߘ ߟߐ߬ ߊ߬ ߝߐ߫ ߟߊ߫߸ ߞߏ߫ ߊ߬ ߟߊ߫ ߞߊߡߊ߲ ߞߙߊߓߊߣߍ߲߫ ߦߋ߫ ߖߊ߯ߓߊߟߌ߫ ߡߊߟߐ߲ߓߊߟߌ ߘߏ߫ ߟߊ߫ ߝߛߏ߬ߝߛߊ߬ߟߌ ߢߐ߲߯ߡߊߛߊߡߊ߲ߠߞߊ ߟߋ߬ ߓߟߏ߫. ߟߌ߲ߓߊ߲ߕߌ߮ ߞߎ߲߬ߠߊߞߊ߬ ߘߊ߫ ߏ߬ ߟߋ ߞߐ߫ ߝߏ߬ߣߊ߲߬ߦߋ߬ߟߊ߲ ߠߊ߫߸ ߕߎߟߊߝߌ߲ ߕߋ߬ߟߋ ߂߃ ߁߈߄߆ ߟߊ߫߸ ߖߏߣߊ߲ߣ ߜ߭ߊߟ ߓߟߏ߫ ߎߙߑߓߍ߲ ߟߋ߫ ߝ߭ߋߙߌߋ߫ ߟߞߎ߲߬ߕߋ߬ߟߋ߲߬ ߞߏߝߐߣߍ߲ ߘߐ߫. ߊ߬ ߞߊߙߏ ߓߍ߯ ߘߐ߫ ߓߟߋ߬ߓߟߋ (ߕߑߙߌߕߐ) ߞߎ߲߬ߠߊߞߊ߬ ߘߴߏ߬ ߣߐ߬ߞߟߊߡߊ߲ ߘߐ߫߸ ߞߏ߬ߣߵߊ߬ ߞߊߙߏ ߕߐ߬ ߁߃ ߓߍ߯ ߕߏ߫ ߘߊ߫ ߖߊ߯ߓߊߟߌߞߏߋߦߊ ߟߋ߬ ߟߴߊ߬ ߝߏ߬ߣߊ߲߬ߦߋ߬ߟߊ߲߬ ߠߊ߬ ߦߋߟߌ ߘߐ߫߸ ߤߊ߲߯ ߝߊ߯ߘߐߞߍ߫ ߂߀߲ ߠߊ߫. ߞߊ߬ ߓߍ߲߬ ߊ߬ ߟߊ߫ ߞߊߡߊ߲ ߣߌ߫ ߘߎ߱ ߟߊ߫ ߞߊߡߊ߲ ߡߊߓߐ߫ ߞߏߖߎ߯ߦߊ߫ ߡߊ߬ ߢߐ߲߯ ߠߊ߫߸ ߏ߬ ߟߋ ߞߵߊ߬ߟߋ߬ ߞߍ߫ ߝߋ߲߫ ߞߏߘߋߞߏߘߋߣߍ߲ ߘߌ߫ ߦߋߟߌ ߘߐ߫߸ ߏ߬ ߟߋ ߝߣߊ߫ ߣߴߊ߬ߟߋ ߝߖߎ߯ߓߍߟߌ ߜߟߍ߬ߦߊ߬ ߟߊ߫ ߘߎ߰ߡߊ߬ ߝߏ߲ߡߊ߲ߦߋߟߊ߲ ߠߎ߬ ߓߟߏ߫. ߕߊ߯ߡߊߘߋ߲ ߂߲ ߕߊ߬ߡߌ߲߬ ߘߊ߫ ߓߌ߬ߟߊ߬ ߟߊ߫ ߟߌ߲ߓߊ߲ߕߌ߮ ߝߍ߬߸ ߘߓߊ߬ߕߊ ߂߅ ߁߉߈߉ ߟߊ߫. ߝߏ߬ߣߊ߲߬ߦߋ߬ߟߊ߲ ߤߐߓߏ߬ (ߤߎߓߟ) ߟߊ߫ ߖߎ߯ߓߍߟߌ ߣߌ߫ ߘߎ߰ߡߊ߬ ߝߏߣߊ߲ߦߋߟߊ߲߫ ߓߟߋߓߟߋ ߘߏ߫ ߟߊ߫ ߦߋߟߌ ߓߍ߲߬ߢߐ߲߰ߡߊ߬ߣߍ߲ ߠߎ߬ ߓߊ߲ߛߊ߲ ߠߋ߫ ߦߋ߫ ߖߎ߯ߓߍߟߌ߫ ߝߊߙߊ߲ߝߊ߯ߛߌߣߍ߲ ߘߏ߫ ߞߍ߫ ߟߊ߫ ߝߏ߬ߣߊ߲ ߠߊ߫ ߣߌ߲߬. ߟߌ߲ߓߊ߲ߕߌ߮ ߡߐ߲ߕߐ߲ ߛߏ߯ߙߏߟߊ߲ ߠߎ߬ ߦߋ߫ ߟߋ߬߸ ߦߏ ߝߌ߲߬ߕߐ߲߬ ߣߌ߫ ߞߌ߬ߘߌ߲߬ߕߌ߮ ߟߎ߫ ߦߋ߫ ߢߊ ߡߍ߲߸ ߊ߬ ߛߏ߯ߙߏߟߊ߲ ߓߊߖߎߟߞߊ ߟߎ߬ ߦߋ ߖߌߛߎ߲ ߣߌ߫ ߖߊߝߎߥߊ ߟߋ߬ ߘߌ߫߸ ߞߋ߬ߡߎ߬ߖߌ߬ߡߊ ߜߋ߬ߙߋ߸ ߊ߬ ߣߌ߫ ߕߎ߬ߡߊ߬ߘߐ߫ ߤߊߟߌ ߛߍ߯ߛߎ߲, ߣߍߣߍߛߌ߲ߓߌ ߛߌߦߊߡߊ߲߫ ߦߴߊ߬ ߞߊ߲߬ ߕߋ߲߬ ߝߛߊߦߌ߫߸ ߦߏ ߖߌ߸ ߛߍ߯ߥߊߦߌ߲߸ ߊ߬ ߣߌ߫ ߡߎ߯ߥߊߦߌ߲. ߞߊ߬ ߓߊ߲߫ ߞߵߊ߬ ߟߊ߫ ߞߏ ߡߎߣߎ߲߫ ߛߊ߲ߕߌ߮ ߕߊ ߟߊ߫ ߞߏߛߓߍ߫߸ ߊ߬ ߞߘߐߟߊ ߛߏ߯ߙߏߣߍ߲߫ ߦߋ߫ ߝߘߊ ߣߌ߫ ߞߓߊ ߣߌ߫ ߣߍߣߍߛߌ߲ߓߌ ߟߋ߬ ߟߊ߫߸ ߛߊ߲ߕߌ߮ ߣߌ߫ ߟߌ߲ߓߊ߲ߕߌ߮ ߟߎ߬ ߦߋ߫ ߓߛߌ߬ߞߌ߬ ߟߊ߫ "ߞߎ߲߬ߓߊ߬ ߣߍߣߍߛߌ߲ߓߌߡߊ" ߟߎ߬ ߟߋ߬߬ ߘߌ߫ ߡߎ߯ߥߊߦߌ߲ ߜߋ߬ߙߋ ߦߋ߫ ߕߌ߲ߕߊ߲߫ ߓߟߋߓߟߋ ߘߏ߫ ߟߋ߬ ߘߐ߫ ߦߋ߲߬߸ ߏ߬ ߕߐ߰ߡߊ߬ߛߙߋ ߦߋ߫ ߞߟߐ߬ ߓߊ߯ߡߊ ߟߋ߬ ߘߌ߫ ߖߊ߯ߓߊߟߌ ߞߊ߲߬ ߦߋ߲߬. ߞߏ߬ߣߵߊ߬ ߡߐ߲ߕߐ߲ ߓߎ߲߯ ߞߏ ߡߎߣߎ߲ߣߍ߲߫ ߦߋ ߞߌ߬ߘߌ߲߬ߕߌ߮ ߕߊ ߟߊ߫ ߞߏߛߓߍ߫߸ ߟߌ߲ߓߊ߲ߕߌ߮ ߡߐ߲ߕߐ߲ ߘߐߞߍߣߍ߲߫ ߦߋ߫ ߓߊ߲ߘߊߖߌߦߊߟߐ߲ߘߐߦߊ ߢߣߊߡߊ ߣߴߊ߬ ߦߋߕߊ ߟߊ߫. ߟߊߒߡߊ߫ ߘߐ߫߸ ߕߊ߯ߡߊߘߋ߲ ߂߲ ߕߊ߬ߡߌ߲ ߡߍ߲ ߞߍ߫ ߘߊ߫ ߓߌ߬ߟߊ߬ ߟߴߊ߬ ߝߍ߫ ߁߉߈߉ ߟߊ߫߸ ߏ߬ ߞߵߊ߬ ߕߘߍ߬ ߟߌ߲ߓߊ߲ߕߌ߮ ߘߎ߰ߘߟߊߕߍ߮ ߥߙߏ߬ߘߎ߮ ߟߊߘߓߌ߬ߣߍ߲߫ ߢߊ߫ ߡߊ߬߸ ߡߍ߲ ߣߌ ߝߌ߲߬ߕߐ߲߬ ߕߏ߲ߘߋ߫ ߥߎߟߋ߲߫ ߓߟߋߓߟߋ ߡߎߣߎ߲ߣߍ߲߫ ߞߊߕߌ߫. ߓߊ߲ߘߊߖߌߦߊߟߐ߲ߘߐߦߊ ߟߌ߬ߤߟߊ ߏ߬ ߦߋ߫ ߡߊߛߐ߬ߘߐ߲߬ ߠߊ߫߸ ߝߢߐ ߟߊ߫ ߞߎߟߎ߲ߞߟߎ߲ߠߌ߲ ߠߋ߬ ߝߍ߬ ߕߟߋ߬ ߞߊ߲ߞߋ ߖߊ߯ߓߊߟߌ ߟߎ߬ ߓߍ߯ ߘߐ߫, ߝߢߐ ߟߊ߫ ߞߊߟߌߦߊ ߡߍ߲ ߠߊߞߎ߲߬ߘߎ߬ߣߍ߲߬ ߦߴߊ߬ߟߋ ߞߊ߲߬߸ ߏ߬ ߟߊߞߊߟߌߦߊ ߘߌ߫ ߛߋ߫ ߞߎߘߍ߫ ߂߁߀߀ ߘߐ߫ ߕߎ߬ߡߊ߬ߙߋ߲ ߞߘߐ߫. ߞߊ߬ ߓߍ߲߬ ߟߌ߲ߓߊ߲ߕߌ߮ ߝߏ߬ߣߊ߲ ߖߊ߲߰ߧߊ ߡߊ߬ ߕߋ߬ߟߋ ߟߊ߫߸  ߊ߬ ߡߐ߲ߕߐ߲ ߦߋ߫ ߕߟߋ߬ ߞߊ߲ߞߋ ߡߐ߲ߕߐ߲ ߠߎ߬ ߘߐ߫ ߜߟߌߟߌ ߘߏ߫ ߟߋ߬ ߘߌ߫߸ ߓߴߊ߬ ߓߊ߲ߘߊߖߌ߬ߦߊ ߦߋ߫ ߛߋ߫ ߟߊ߫ ߞߛߊߞߊ߫ -߂߁߈ ߘߎ߰ߟߊ߫, ߊ߬ ߞߘߐߟߊ ߓߊ߲ߘߊߖߌ߬ߦߊ ߝߣߊ߫ ߦߋ߫ ߛߋ߫ ߟߊ߫ ߞߛߊߞߊ߫ -߅߁߀߀ (ߘߎ߰ߟߊ߫). ߟߌ߲ߓߊ߲ߕߌ߮ ߞߌ߬ߘߌ߲ ߠߎ߬ ߖߐ߲ߝߐ߲ߣߍ߲߫ ߠߋ߬ ߞߊ߬ ߓߊ߲߫ ߞߵߊ߬ߟߎ߬ ߞߊߘߌߞߊߘߌ߫߸ ߊ߬ ߦߋ߫ ߞߟߌ߫ ߟߊ߫ ߛߊ߲ߡߊߛߓߍ ߓߟߏ߫ ߟߋ߬ ߞߏ߫ ߞߟߊ߸ ߏ߬ ߡߍ߲ ߞߎ߲߬ߠߊߞߊ߬ ߘߊ߫ ߁߉߈߄ ߠߊ߫߸ ߊ߬ ߟߊߛߙߋߦߊ߫ ߘߊ߫ ߕߊ߯ߡߊߘߋ߲ ߂߲ ߓߟߏ߫ ߏ߬ ߟߋ ߞߐ߫ ߛߊ߫. ߦߌߟߡߊ:ߛߊ߲ߡߊߛߓߍ ߦߌߟߡߊ:ߟߐ߲ߞߏ
ߥߙߌߞߌ߫ ߓߟߏߕߍ߰ߓߊߟߌ ߕߌ߲ߕߊ߲ ߃
ߓߌ߬߸ ߥߙߎߞߌ߫ߓߟߏߕߍ߰ߓߊߟߌ ߦߋ߫ ߡߙߌߦߊ߫ ߟߐ߲ߣߍ߲ ߠߋ߬ ߘߌ߫ ߘߎߢߊ߫ ߓߍ߯ ߓߟߏ߫، ߏ߬ ߡߍ߲ ߞߋ߬ߟߋ߲߬ߞߋ߬ߟߋ߲߬ߠߊ ߦߴߊ߬ ߕߊ߫ ߖߊ߬ߕߋ ߟߎ߬ ߦߌ߬ߘߊ߬ ߟߊ߫، ߣߴߏ߬ ߦߋ߫: ߓߐ߰ߝߍ ߣߌ߫ ߛߐ߬ߘߐ߲ ߣߌ߫ ߘߍ߭ ߟߎ߬ ߘߌ߫، ߕߏ߲ߘߋ ߃ ߢߌ߲߬ ߞߋ߬ߟߋ߲߬ߞߋ߬ߟߋ߲߬ߠߊ ߘߌ߫ ߛߋ߫ ߞߍ߫ ߟߊ߫ ߡߐ߱ ߢߣߊ߫߸ ߊ߬ ߝߟߐ ߘߐ߫ ߘߍ߲ߖߘߍߟߊ ߘߌ߫، ߒ߬ߞߊ߬߸ ߊ߬ߟߎ߬ ߦߋ߫ ߢߐ߲߮ ߘߐ߫ ߟߋ߬ ߤߊߡߊ߲߫ ߊ߬ߟߎ߬ ߘߍ߲ߣߍ߲߫ ߢߐ߲߮ ߠߊ߫ ߟߋ߬، ߒ߬ߓߊ߬߸ ߊ߬ ߛߌ߰ ߂߲ ߘߐ߫߸ ߓߊ߯ߙߊ ߛߎ߯_ߎ_ߛߎ߫ ߓߊ߯ ߞߍ߫ ߡߊ߬ߘߎ߮ ߘߏ߫ ߘߐ߫ ߞߋߟߋ߲߫ ߘߐ߫߸ ߞߐߝߟߌ ߟߎ߬ ߘߌ߫ ߛߋ߫ ߕߐ߬ ߂ ߡߊ߬ ߕߘߋ߫، ߊ߲ ߞߊ߫ ߞߊ߲߫ ߞߵߊ߲ ߠߊ߫ ߓߌ߬ ߓߊ߯ߙߊ ߟߎ߬ ߕߊ߬ ߓߊ߫ ߘߐ߫߸ ߡߍ߲ ߠߎ߬ ߞߐߝߟߌ߫ ߓߘߍ ߘߌ߫ ߛߋ߫ ߥߊߙߌ߫ ߣߊ߬ߕߐ ߡߊ߬، ߏ߬ ߞߘߐ߫ ߟߋ߬ ߞߏ߫߸ ߊ߲ ߧߴߊ߲ ߖߊ߲߬ߕߏ߫ ߛߌߣߌ߲߫ ߘߐ߫ ߓߌ߭ ߡߎ߬ߡߍ، ߊߘߡߊߦߊ ߘߍ߭ ߕߎ߲߬ ߞߊ߫ ߞߊ߲߫ ߞߊ߬ ߖߊ߬ߕߋ߫ ߞߊߡߊ߲߫ ߁ ߠߋ߬ ߘߌ߫( ߖߡߊ߬ߣߊ߬ ߝߊ߲ߓߏ߲ߕߌ߮ ߟߎ߬߸ ߊ߬ ߣߌ߫ ߖߡߊ߬ߣߊ߬ ߥߙߌߞߌߕߐߟߊ ߓߍ߯ ߞߊ߬ߣߌ߲߫). ߞߏ߬ߣߌ߲߬߸ ߊ߲ ߧߋ߫ ߕߎ߬ߡߊ ߡߍ߲ ߘߐ߫ ߓߌ߬߸ ߖߡߊ߬ߣߊ ߕߐ߭ ߟߎ߬ ߟߊ߫ ߢߣߊߡߦߊ ߞߍߢߊ ߕߴߛߋ߫ ߞߍ߫ ߟߊ߫ ߦߏ߫ ߖߡߊ߬ߣߊ߬ ߝߊ߲ߓߏ߲ߕߌ߮ ߟߎ߬، ߓߊ߸ ߣߴߏ߬ ߞߍ߫ ߘߊ߫߸ ߖߊ߯ߓߊ ߛߐ߬ߛߐ߲߬ߘߊ ߟߎ߬ ߘߌ߫ ߘߛߍ߫، ߒ߬ ߞߊ߫ ߞߊ߲߫ ߞߵߊ߲ ߡߙߌ߫ ߦߙߐ ߓߍ߯ ߟߋ߬ ߡߊ߬ ߏ߬ ߘߐ߫ ߘߋ߬، ߞߊ߬ ߝߘߴߊ߲ ߡߙߌ߫ ߟߴߊ߲ ߖߘߍ߬ߞߎ߲ ߣߴߊ߲ ߠߊ߫ ߖߡߊ߬ߣߊ ߤߊߡߊ߲߫ ߕߌ߲߬ߞߎ߬ߘߎ߲ ߘߐߙߐ߲߫ ߡߊ߬، ߲ ߊ߲ ߘߌ߫ ߛߋ߫ ߥߙߎߞߌ߫ ߓߟߏߕߍ߰ߓߊߟߌ ߞߐߦߌ߬ߘߊ߬ ߟߊ߫ ߞߊ߬ ߟߌ߬ߤߟߊ ߛߎ߮ ߓߍ߯ ߘߐߡߙߌ߫߸ ߡߍ߲ ߘߌ߫ ߢߟߊߦߊ(ߊߛߴߔߍ) ߃ ߣߌ߲߬ ߖߊ߬ߕߋ߬߸ ߊ߬ ߣߴߊ߬ߟߎ߬ ߟߊ߫ ߞߍߢߐ߲߯ߘߐ، ߊ߲ ߧߋ߫ ߟߊߒߡߊ ߕߊ߬ ߟߊ߫ ߛߊߣߌ߲߫ ߓߐ ߟߋ߬ ߡߊ߬: _ߘߍ߭ ߢߟߊߦߊ: ߞߏߟߊߘߍ ߛߌ߲߬ߝߏ߲߬ߦߊ߬ߣߍ߲߫ ߊߘߊߡߊ ߟߎ߫ ߟߋ߬ ߟߊ߫߸ ߡߍ߲ ߠߎ߬ ߡߊ߬ߞߏ ߞߊ߫ ߛߌߦߊ߫، ߊ߬ߟߎ߫ ߡߊ߬ߞߏ߬ߡߊ߬ߝߋ߲ ߘߏ߫ ߟߋ߬ ߛߊߣߌ߲ ߘߌ߫ _ߛߐ߬ߘߐ߲ ߢߟߊߦߊ: ߊ߬ ߛߌߦߊߡߊ߲ ߘߐ߫߸ ߊߘߡߊ ߦߋ߫ ߛߊߣߌ߲ ߦߌߣߌ߲߫ ߠߊ߫ ߣߊ߲߬ߝߟߏ߬ߞߏ ߟߋ߬ ߘߐ߫ ߑ _ߓߐ߰ߝߍ ߢߟߊߦߊ: ߛߊߣߌ߲ ߕߍ߫ ߛߐ߬ߘߐ߲߬ ߝߋߎ߫ ߣߴߌ ߡߊ߫ ߦߙߌ ߕߍ߰߸ ߞߊ߬ ߘߎ߱ ߛߋ߲߬߸ ߞߵߊ߬ ߡߊߞߏ߬ ߖߌ ߟߊ߫߸ ߊ߬ ߣߌ߫ ߞߵߊ߬ ߦߋ߬ߟߋ߲߬ ߞߵߊ߬ ߞߴߌ ߛߊ߬ߥߏ ߘߌ߫ ߑ _ߞߍߢߐ߲߯ߘߐ: ߢߟߊߦߊ ߃ ߏ߬ ߦߴߊ߬ ߦߌ߬ߘߊ߬ ߟߊ߫ ߟߋ߬ ߞߏ߫߸ ߊߘߡߊ ߟߊ߫ ߡߊ߬ߞߏ ߟߎ߬ ߣߴߊ߬ ߟߊ߫ ߡߊ߬ߛߌ߬ߘߌ ߟߎ߬ ߣߴߊ߬ ߟߊ߫ ߛߐ߬ߘߐ߲ ߠߎ߬ ߓߍ߯ ߦߋ߫ ߛߐ߬ߘߐ߲߬ ߠߊ߫ ߓߐ߰ߝߍ ߟߋ߬ ߟߊ߫، ߏ߬ ߟߴߊ߬ ߦߌ߬ߘߊ ߘߌ߫ ߝߣߊ߫، ߞߏ߫߸ ߢߟߊߦߊ ߃ ߏ߬ ߘߏ߫ ߕߴߛߋ߫ ߕߊ߯ ߟߊ߫ ߞߊ߬ ߘߏ ߟߎ߬ ߕߏ߫ ߝߛߍߞߘߎ߫.
ߓߏ߬ߞߋ߫
ߡߐ߰ߘߐ߬ߜߍ ߡߍ߲ ߠߎ߫ ߡߏߦߌ߫ ߓߏ߬ߞߋ߫
ߛߊߟߌߎ߫ ߞߎ߲߬ߓߊ߬ߛߊ߬ߓߊ߫،ߓߘߍ߬ߓߘߍ߬ߟߌ߬ߟߊ ߣߌ߫ ߕߍߓߊ߯ߦߟߊ
ߛߌ߬ߞߋ߬ ߞߊ߬ߡߙߊ߬،ߓߘߍ߬ߓߘߍ߬ߟߌ߬ߟߊ ߣߌ߫ ߞߕߌߟߐ߲ߠߊ ߦߌߟߡߊ:ߘߎ߰߰ߡߊ߬߬ߛߓߍ ߦߌߟߡߊ:ߓߏ߬ߞߋ߫ ߦߌߟߡߊ:ߖߌ߬ߣߍ߬ ߞߊ߲ߓߍ߲ ߦߌߟߡߊ:ߊߝߙߌߞߌ߬
ߜߍ ߣߌ߫ ߝߌ߲߭
ߜߍ ߣߌ߫ ߝߌ߲߭ ߥߟߊ߫ ߜߍߡߊ߲ ߠߌ߫ ߝߌ߬ߡߊ߲.
thumb|ߛߙߋߣߊ ߥߟߌߦߊߡߑߛ
ߝߌ߲߭ ߥߟߊ߫ ߝߌ߬ߡߊ߲
ߞߵߏ߬ ߟߎ߬ ߡߊ߲߬ߞߕߎ ߖߎ߯ߦߊ ߣߌ߫ ߢߌ߬ߡߊ߬ߦߊ ߟߊ߫ ߸ ߥߟߊ߫ ߞߵߊ߬ߟߎ߬ ߡߊ߲߬ߞߕߎ߬ ߛߊߣߌ߲ߧߊ߫ ߣߌ߫ ߣߐ߯ ߕߐ߯ߦߊ߫ ߟߊ߫ ߛߐ߲߬ ߒ߬ ߠߊ߫ ߞߎߡߊ ߟߎ߬ ߘߐ߫ ߸ ߞߵߊ߬ ߕߘߍ߬ ߜߎ ߏ߬ ߟߎ߬ ߕߍ߫ ߞߋߟߋ߲߫ ߘߌ߫ ߝߛߍߞߘߎ߫. ߞߵߊ߬ ߝߐ߫ ߞߏ߫ ߝߌ߬ߡߊ߲ ߥߟߊ߫ ߌߟߋ߬ ߝߊ߬ߘߌ߬ߝߌ߲ ، ߏ߬ ߞߘߐ ߕߍ߫ ߘߋ߬ ߞߏ߫ ߡߐ߰ ߡߍ߲ ߣߐ߯ߣߍ߲ ߥߟߊ߫ ߝߋ߲ ߡߍ߲ ߣߐ߯ߣߍ߲ ، ߏ߬ ߞߘߐ ߟߋ߬ ߞߏ߫ ߡߐ߰ ߡߍ߲ ߝߌ߬ߣߌ߲ ߛߎ߲ߞߎ߲ߧߊ ߓߟߏߡߊ ߥߟߊ߫ ߝߋ߲ ߡߍ߲ ߝߌ߬ߣߌ߲ ߛߎ߲ߞߎ߲ ߕߊ ߓߟߏߡߊ߬ ، ߟߊߒߡߊ ߘߐ߫ ߸ ߒ߬ ߘߌ߫ ߛߴߊ߬ ߝߐ ߟߊ߫ ߞߏ߫ : ߡߐ߰ߝߌ߲ ، ߝߊ߯ߣߌ߲ ߝߌ߲ ، ߛߊ߲ߝߌ߲߫ ، ߊ߬ ߣߌ߫... ߒ߬ߞߊ߬ : ߏ߬ ߕߴߊ߬ ߦߌ߬ߘߊ߬ ߟߊ߫ ߘߋ߬ ߞߴߏ߬ ߟߎ߬ ߣߐ߯ߣߍ߲ ߠߋ߬ ߥߟߊ߫ ߞߏ ߖߎ߮ߡߊ߲ ߠߋ߬ ߸ ߝߏ߫ ߒ߬ ߧߴߊ߬ ߟߐ߲߫ ߞߏ߫ ߝߋ߲ ߘߏ߫ ߘߌ߫ ߛߋ߫ ߝߌ߲ ߠߊ߫ ߓߊ߬ߙߴߊ߬ ߛߊߣߌ߲ߡߊ߲ ߸ ߦߏ߫ ߒ߬ ߓߍ߯ ߦߴߏ߬ ߞߊ߬ߟߊߡߊ߬ ߢߊ ߡߍ߲ ߗߐ߫ ، ߞߏ߬ߣߌ߲߬ : ߏ߬ ߕߍ߫ ߣߐ߯ ߦߌ߬ߘߊ߬ ߟߊ߫ ߝߛߍߞߘߎ߫. thumb|ߛߊߓߙߌߣߊ ߖߌ߬ߦߊ߬ߓߍ߬
ߜߍ ߥߟߊ߫ ߜߍߡߊ߲.
ߒ߬ߞߊ߬ ߜߍߡߊ߲ ߛߊ : ߒ߬ ߓߘߴߏ߬ ߟߋ ߣߐ߭ ߘߐ߫ ߓߌ߬ߟߊ߬ ߛߊߣߌ߲ߧߊ߫ ߣߌ߫ ߢߌ߬ߡߦߊ߬ ߟߊ߫ ߸ ߞߊ߬ ߛߐ߬ߘߐ߲߬ ߘߏ߲߬ ߏ߬ ߟߎ߬ ߕߍ߫ ߞߋߟߋ߲߫ ߘߌ߫ ߝߋߎ߫ ، ߟߊߒߡߊ ߘߐ߫ ߸ ߒ߬ ߘߌ߫ ߛߴߊ߬ ߝߐ߫ ߟߊ߫ ߞߏ߫ : ߜߟߏ߬ߜߍ ، ߞߐ߲ߛߏ ߜߍ ، ߝߊ߯ߣߌ߲ ߜߍ ، ߥߟߊ߫ ߝߊ߯ߣߌ߲ ߜߍߡߊ߲ ߸ ߒ߬ߞߊ߬ : ߏ߬ ߕߴߊ߬ ߦߌ߬ߘߊ߬ ߟߊ߫ ߘߋ߬ ߞߴߏ߬ ߟߎ߬ ߢߌ߬ߡߊ ߟߋ߬ ߥߟߴߊ߬ߟߎ߬ ߞߵߊ߬ߟߎ߬ ߛߊߣߌߡߊ߲ ߠߋ߬ ߸ ߍ߲ߍ߲߫ ، ߏ߬ ߦߋ߫ ߛߎ߲ߞߎ߲ ߞߍ߫ ߗߏ߯ ߟߋ߬ ߘߌ߫ ߸ ߡߍ߲ ߕߍ߫ ߛߊߣߌ߲ߧߊ߫ ߞߏ ߣߌ߫ ߣߐ߯ߕߐߦߊ ߞߏ߫ ߝߐ߫ ߟߊ߫ ߝߋߎ߫ ، ߞߊ߬ߕߎ߲ ߜߍߡߊ߲ ߘߴߛߋ߫ ߣߐ߯ ߟߊ߫ ߞߵߊ߬ ߕߏ ߊ߬ ߟߊ߫ ߜߍߡߊ߲ߧߊ ߘߐ߫ ، ߦߏ߫ ߝߌ߬ߡߊ߲ ߦߋ߫ ߛߊߣߌ߲ߧߊ߫ ߟߊ߫ ߢߊ ߡߍ߲ ߞߵߊ߬ ߕߏ ߊ߬ ߟߊ߫ ߝߌ߬ߡߊ߲ߧߊ ߘߐ߫. ߞߏ߬ߣߌ߲߬ ߓߌ߬ ߛߊ߫ : ߒ߬ ߓߘߊ߫ ߜߍ ߣߌ߫ ߜߍߡߊ߲ߧߊ ߟߋ߬ ߞߍ߫ ߢߌ߬ߡߦߊ߬ ߣߌ߫ ߛߊߣߌ߲ߧߊ߫ ߘߌ߫ ߸ ߞߊ߬ ߝߌ߲߬ ߣߌ߫ ߝߌ߬ߡߊ߲ߧߊ ߞߍ߫ ߖߎ߯ߡߊ߲ ߣߌ߫ ߣߐ߯ߕߐߦߊ ߘߌ߫ ، ߌ ߦߴߊ߬ ߡߍ߲߫ ߠߊ߫ ߒ߬ߠߎ߬ ߡߊ߲߬ߘߋ߲߫ߞߊ ߟߎ߬ ߟߋ߬ ߖߍ߬ߘߍ ߟߊ߫ ߞߏ߫ : ߌ ߟߊ߫ ߝߊ߯ߣߌ߲ߞߏ ߞߵߊ߬ ߜߍ ߸ ߥߟߊ߫ ߞߵߌ ߞߏ ߞߵߌ ߜߍ ، ߊ߬ ߣߌ߫... ߞߴߊ߬ ߛߐ߬ߘߐ߲߬ ߘߏ߲߬ ߒ߬ ߞߊ߫ ߞߊ߲߫ ߠߋ߬ ߞߵߊ߬ ߝߐ߫ ߞߏ߫ : ߌ ߟߊ߫ ߝߊ߯ߣߌ߲ ߞߏ ߞߵߊ߬ ߛߊߣߌ߲ߧߊ߫ ߸ ߥߟߊ߫ ߌ ߦߴߌ ߞߏ ߞߵߌ ߛߊߣߌ߲ߧߊ߫ ߤߊߡߊ߲ߕߍ߫ ߌ ߟߊ߫ ߞߐ߲ߛߏ ߞߏ ߞߵߊ߬ ߛߊߣߌ߲ߧߊ߫ ، ߊ߬ ߣߌ߫... ߏ߬ ߘߐ߫ ߊ߬ ߟߐ߲߫ ߞߐ߫ ߘߐ߫ ߒ߬ ߓߟߏ߫ ߞߏ ߝߌ߲߭ ߥߟߊ߫ ߝߌ߬ߡߊ߲ߧߊ ߕߍ߫ ߖߎ߮ߡߊ߲ ߣߌ߫ ߣߐ߯ߕߐߦߊ ߘߌ߫ ߸ ߦߏ߫ ߜߍ ߥߟߊ߫ ߜߍߡߊ߲ߧߊ ߕߍ߫ ߛߊߣߌ߲ߧߊ߫ ߣߌ߫ ߢߌ߬ߡߦߊ߬ ߘߌ߫ ߢߊ ߡߍ߲ ߞߊ߬ߣߌ߲߬ ߸ ߊ߲ ߞߊ߫ ߞߊ߲߫ ߠߋ߬ ߏ߬ ߘߐ߫ ߞߴߏ߬ ߓߐ߫ ߒ߬ ߠߊ߫ ߞߎߡߊ ߟߎ߬ ߘߐ߫ ߥߟߊ߫ ߞߵߊ߬ ߘߊ߫ ߓߌ߬ߟߊ߬ ߝߋߝߋ߫ ، ߞߊ߬ ߕߏ߫ ߊ߬ ߝߐ߫ ߟߊ߫ ߡߎ߬ߕߎ߲߬ ߛߊ߫ ߞߏ߫ : ߗߍ߬ ߕߊ߯ ߌ ߞߏ ߞߵߌ߬ ߛߊߣߌ߲ߧߊ߫ ، ߌ ߟߊ߫  ߓߏ߲ ߞߏ ߞߵߊ߬ ߛߊߣߌ߲ߧߊ߫ ، ߌ ߟߊ߫ ߝߊ߯ߣߌ߲ ߞߏ ߞߵߊ߬ ߛߊߣߌ߲ߧߊ߫ ، ߊ߬ ߣߌ߫... ߦߌߟߡߊ:ߞߐ߬ߟߐ
ߟߎ߳ߌ߫ ߊߙߑߛ߭ߌߣߊߙ
ߟߎ߳ߌ߫ ߊߙߑߛ߭ߌߣߊߙ /ߝߊ߬ߙߊ߲߬ߛߌ߬ߞߊ ߟߋ߬، ߊ߬ ߡߏߦߌ߫ ߘߊ߫ ߁߈߅߀ ߟߊ߫ ߸ߞߊ߬ ߛߏߡߊߦߟߍߡߊ߲ ߁߉߃߂ ߞߵߊ߬ ߛߌ߭ ߕߏ߫ ߛߊ߲߬ ߈߂ ߘߐ߫ ߸ߊ߬ߟߋ ߞߊ߬ ߡߊ߬ߘߋ߲߬ ߦߙߐ ߓߍ߯ ߕߋ߬ ߣߌߖߎ߯ߦߊ ߣߌ߫ ߕߐ߬ߢߍ߫ ߜߍߘߐߕߊ ߛߎ߯ ߓߍ߯ ߘߐ߫ thumb|ߟߎ߳ߌ߫ ߊߙߑߛ߭ߌߣߊߙ ߞߙߍߞߙߍߣߍ߲ߧߊ߫ ߓߟߏߡߊ߬  ߛߋߞߎ߫ ߸ߊ߬ ߞߊ߬ ߦߋ߲߬ ߕߋ߲߬ ߞߵߊ߬  ߡߐ߰ ߢߣߊߡߊ߫ ߓߍ߯ ߝߊ߰ ߞߏ߲ߞߏߘߌ߬ߓߌ ߕߟߋ߬ ߆ /߁߈߉߀ߞߝߜ--ߞߊ߬ ߞߌߟߊ
ߞߵߏ߬ ߝߙߎߕߎ ߟߐ߬ ߛߋߞߎ߫ ߘߎ߱ ߞߣߐ߫ ،ߏ߬ ߞߏ߫ ߛߎ߮ ߝߛߊ߬ߙߌ ߦߋ߫ ߡߎ߲߬ ߘߌ߫ ߡߌ߬ߙߌ߲߬ߘߌ ߟߊ߫ ߞߏߟߐ߲ߓߊߟߌߦߊ ߞߐ߫ ߌߟߋ ߝߓߊ߬ߘߋ߲߫ ߤߊ߲ߞߟߌߡߊ ߞߏ ߘߌ߬ ߹
ߏ߬ ߓߟߏߡߊ߬ ߒߝߦ ߓߍߣߵߊ߬ ߝߙߎߕߎ ߞߙߎ߬ߟߊ߬ߓߏ߲
ߞߝߜ ߇߈߄ ߞߊߙߌߟߏ߲ ߞߏ߲ߞߏߘߌ߬ߓߌ ߕߟߋ߬ ߇ / ߂߀߁߉ ߕߎ߬ߡߊ߬ߙߋ߲ ߁߂߲ ߡ ߃߀ ߦߏ߫ ߊ߬ ߞߵߊ߬ ߞߍ߫ ߛߊߙߏ߲߬ ߢߊ ߡߍ߲ ߒߝߦ ߡߊߞߍߘߊ ߟߊ߫ ߛߊ߲ߞߊߙߋߓߎ߮ ߸ߊ߲ ߓߍߣߵߊ߬ ߖߊ߭ ߓߌ߬ߟߊ߬ ߞߐߜߍ߫ ߓߟߋߓߟߋ߫ ߞߊ߲߬ ،ߖߊ߬ߡߊ ߘߌ߫ ߘߍ߬ ߞߵߊ߬ ߓߏ߲߫
ߢߊߝߐߕߊ ߟߎ߬ ߞߐ߫߸ߞߏ߫ ߛߎ߮ ߏ߬ ߘߏ߲߬ ߧߋ߫ ߒߝߦ ߞߊߟߌߞߊ߲߫ ߘߏ  ߘߌ߫ ،ߞߏ߫ ߞߊ߬ ߦߋ߫ ߕߋߟߋ߲ߓߊߟߌߦߊ
ߣߌ߫ ߖߐ߲߬ߡߊ߰ߦߊ߫ ߞߟߍ߬ߟߌ ߞߟߊߘߊ ߓߍ߯ ߟߊ߫ ߹߸
ߊߙߑߛ߭ߌߣߊߙ ߞߊ߬ ߦߙߐ ߡߍ߲ ߠߎ߫ ߕߋ߬ ߏ߬ ߘߐ߫ ߟߎ߬ ߕߐ߯ ߛߙߍߘߍ ߦߴߊ߬ ߝߙߎߕߎ ߞߊ߲߬ ߕߊ߲߬ ߸
ߊ) ߞߏ߫ ߊ߬ ߞߊ߬ ߞߎ߲߬ߖߊ߲߬ ߣߌ߫ ߞߙߎ߬ߛߊ߫ ߕߋ߲߬ ߁߈߈߉ ،
ߋ) ߞߊ߬ ߛߋߞߎ߫ ߣߌ߫ ߥߍ߬ߛߍ߲߬ߓߎ߮ ߕߋ߲߬ ߁߈߉߀ ،
ߌ) ߞߊ߬ ߢߐ߯ߙߐ߫  ߣߌ߫  ߞߊ߲ߞߊ߲߫   ߕߋ߲߬  ߁߈߉߁ ،
ߍ) ߞߊ߬ ߖߍ߬ߣߍ߲߬ ߣߌ߫ ߓߊ߲߬ߖߊ߬ߞߙߊ߫ ߕߋ߲߬ ߁߈߉߃ ߟߊ߫ ߸
ߣߌ߬ ߓߍ߯ ߞߐ߫ ߜߟߏ߬ߝߌ߲߬ߘߋ߲ ߠߎ߬ ߦߋ߫ ߞߊ߬ ߕߍ߮ ߘߐ ߝߐ߫ ߜߘߍ߫ ߝߙߎߕߎ ߣߌ߲߬ ߦߋ߫ ߸ߊߟߊ߫ ߣߌ߫ ߥߊߟߌߞߊ߲ ߞߊߙߊ߲ ߣߌ߫ ߞߏߟߐ߲ߓߊߟߌߦߊ ߛߊߓߎ ߟߊ߫ ߔߔߎߚߎ߫ ߹߹ߓߊߞߊ߬ߙߌ߬ ߞߐߣߍ߫ ߓߟߏ߫ ߓߡߊ߬ߞߐ߬ ߒߝߦ ߞߊ߬ߙߊ߲߬ߡߐ߱  ߣߌ߫ ߛߌ߲ߖߌߦߊ ߝߐ߰ߓߍ߬ߦߊ߬ߟߊ ߘߏ ߟߋ߬ ߸ߓߊ߯ߙߊ ߣߌ߫ ߕߎ߬ߡߊ ߓߍߣߊ߬ ߞߏ߫ ߟߎ߫ ߕߏ߬ߢߊ ߦߌ߬ߘߊ߬ ߓߍ߯ ߟߊ߫ ߝߛߊߦߌ߫߸ ߦߌߟߡߊ:ߘߐ߬ߝߐ
ߛߊ߬ߡߊ߲ߛߊ߬ߡߊ߲ ߞߟߊߓߍ߲
ߛߊ߬ߡߊ߲ߛߊ߬ߡߊ߲ ߞߟߊߓߍ߲ ߞߍ߫ ߘߊ߫ ߞߟߊߓߍ߲ ߠߋ߬ ߘߌ߫ ߡߍ߲ ߘߏ߲߬ ߘߊ߫ ߛߊ߭ߡߏ߬ߙߌ߬ ߣߌ߫ ߝߊ߬ߡߘߎ߬ ߣߌ߫ ߖߊߡߙߐ߫ ߊߖߌ ߟߎ߬ ߕߍ߫. ߡߍ߲ ߘߐ߫ ߣߌ߫ ߡߐ߰ ߝߌ߬ߟߊ ߏ߬ ߟߎ߫ ߕߘߍ߬ ߦߋ߫ ߢߌߣߌ߲߫ ߠߊ߫ ߛߊ߰ߡߏ߬ߙߌ߬ ߝߊ߲ߞߊ ߘߝߊߓߊߟߌ ߘߊߕߐߘߐ߲ ߡߵߊ߬ ߘߐ߫߸ ߞߏ߬ߣߌ߲߬ ߛߊ߭ߡߏ߬ߙߌ߫ ߞߊ߬ ߛߊߣߌ߲ߣߍ߲߫ ߘߌ߫ ߖߊߡߙߐ߫ ߊߖߌ ߡߊ߬ ߞߊ߬ ߝߊ߭ߡߘߎ߬ ߡߌ߬ߘߊ߫ ߞߵߊ߬ ߛߊ߲ߞߎ߲߫.
ߊ߬ ߛߊߓߎ
ߛߊ߭ߡߏ߬ߙߌ߬ ߞߍߣߍ߲ ߊ߬ ߟߊ߫ ߝߊ߰ߡߊ߬ߟߊ ߘߐߓߍ߲߭ ߞߊ߲߬߸ ߏ߬ ߞߵߊ߬ ߕߘߍ߬ ߡߊ߲߬ߛߊ߫ ߝߊ߲߬ߞߊ߬ߡߊ߫ ߝߌ߬ߟߊ߫ ߟߎ߫ ߟߋ߬ ߕߘߍ߬ ߦߋ߫ ߡߊ߲߬ߘߋ߲߬ ߥߊ߯ߕߌ ߏ߬ ߟߊ߫; ߥߙߐ߬ߞߣߐ߫ ߝߊ߭ߡߘߎ߬ ߣߌ߫ ߖߊߡߙߐ߫ ߊߖߌ߫ ߖߊ߬ߞߌ߬ߕߋ߫. ߏ߬ ߟߎ߫ ߟߋ߬ ߓߍ߲߬ ߘߴߊ߬ ߘߐ߫ ߞߏ߫ ߊ߬ߟߎ߬ ߦߋ߫ ߛߊ߭ߡߏ߬ߙߌ߬ ߟߊ߫ ߡߏߙߌ߫ ߝߊ߯ߡߟߊ߫ ߞߎߘߊ ߘߊߕߐߘߐ߲߫ ߊ߬ ߘߐ߫߸ ߊ߬ߟߌ߬ߡߊߡߌ߲߫ ߝߣߊ߫ ߓߐ߫ ߘߴߏ߬ ߟߋ ߞߊ߬ߟߊߡߊ߬ ߞߵߊ߬ߟߎ߫ ߞߎ߲߬ߓߍ߲߫߸ ߊ߬ߟߎ߫ ߓߍ߲߬ ߘߊ߫ ߥߎ߬ߙߊ ߟߋ߬ ߟߊ߫ ߞߊ߬ ߛߌ߬ ߦߋ߲߬.
ߞߟߊߓߍ߲
ߕߎ߬ߙߋ ߞߵߊ߬ ߦߋ߫ ߞߟߍ߬ߓߏߟߏ߲߫ ߝߌ߬ߟߊ ߏ߬ ߝߊ߲߬ߞߊ ߓߏ߲߬ߓߊ߫ ߊ߬ ߟߊ߫ ߞߍ߬ߟߍ ߡߊ߬߸ ߊ߬ ߥߟߌ߬ ߘߊ߫ ߛߎ ߏ߬ ߘߐ߫ ߞߊ߬ ߥߊ߫ ߕߍߝߐ ߞߍ߫ ߖߊߡߙߐ߫ ߊߖߌ߫ ߝߍ߬. ߊ߬ ߥߊ߫ ߘߴߊ߬ ߦߌ߬ߘߊ߬ ߏ߬ ߟߊ߫ ߞߏ߫ ߒ ߣߊ߬ߣߍ߲߫ ߦߴߌ ߕߘߍ߬ ߟߊ߫ ߟߋ߬ ߞߵߊ߬ ߦߌ߬ߘߊ߬ ߌ ߟߊ߫ ߞߏ߫ ߌ ߣߊ߬ߣߍ߲߬ ߦߋ߫ ߞߍ߬ߟߍ߫ ߟߋ߬ ߘߐ߫ ߣߌ߲߬ ߌ ߟߊ߫ ߞߟߍ߬ ߕߍ߫ ߡߍ߲ ߘߌ߫߸ ߓߊߏ߬ ߌߟߋ ߦߋ߫ ߝߌߟߊ ߟߋ߬ ߘߌ߫߸ ߝߌߟߊ ߘߏ߲߬ ߦߋ߫ ߛߌ߬ߟߊ߬ߡߊ ߟߋ߬ ߘߌ߫߸ ߒߠߋ ߝߣߊ߫ ߦߋ߫ ߕߎ߬ߙߋ ߟߋ߬ ߘߌ߫߸ ߕߎ߬ߙߋ ߦߋ߫ ߡߊ߲߬ߘߋ߲߬ ߡߏߙߌ (ߛߌ߬ߟߊ߬ߡߊ) ߟߋ߬ ߘߌ߫; ߏ߬ ߘߐ߫ ߒ ߣߊ߬ߣߍ߲߫ ߌ ߕߘߍ߬ ߟߴߏ߬ ߟߋ ߘߐ߫ ߣߌ߲߬ ߒߞߏ߫ ߌ ߦߴߌ ߛߋ߲߬ߓߐ߫ ߞߍ߬ߟߍ ߣߌ߲߬ ߘߐ߫߸ ߞߊ߬ ߓߊ߲߫ ߞߊ߬ ߛߊߛߊ ߝߊ߫ ߛߊߣߌ߲ ߟߴߊ߬ ߞߊ߲߬ ߞߴߊ߬ ߟߊ߫ ߖߌ߫ ߘߐ߫ ߥߙߏ ߟߵߏ߬ ߘߌ߫.
ߊߖߌ߫ ߝߣߊ߫ ߞߵߊ߬ ߟߊ߫ ߞߎߡߊ ߏ߬ ߖߋ߬ߓߌ߫ ߞߏ߫ ߒ ߓߘߴߌ ߟߊ߫ ߞߎߡߊ ߡߍ߲߫ ߞߵߊ߬ ߡߌ߬ߘߊ߬ ߝߣߊ߫߸ ߞߏ߬ߣߌ߲߬ ߣߌ߫ ߒ ߓߘߊ߫ ߓߊ߲߫ ߛߋ߫ ߟߊ߫ ߞߟߊߘߊ ߘߐ߫ ߦߊ߲߬߸ ߒ ߕߴߛߋ߫ ߒ ߞߐߛߊ߬ߦߌ߫ ߟߴߏ߬ ߞߐ߫. ߌ ߦߴߊ߬ ߝߴߌ ߟߊ߫ ߛߏ߬ߝߊ ߟߎ߬ ߢߍ߫ ߞߏ߫ ߊ߬ߟߎ߬ ߞߊ߫ ߒ ߠߊ߫ ߛߏ߬ߝߊ ߝߋ߲߫ ߓߏ߲߫ ߘߋ߬߸ ߓߊߏ߬ ߊ߬ߟߎ߬ ߕߍߣߊ߬ ߞߌ߬ߛߍ߫ ߓߌ߬ߟߊ߬ ߟߊ߫ ߡߎ߮ ߞߐߞߊ߲߬.
ߞߣߍ ߓߐߣߍ߲߸ ߞߟߍ߬ߢߐ߲߰ߡߊ߫ ߝߌ߬ߟߊ ߟߎ߬ ߞߊ߬ ߞߍ߬ߟߍ ߛߏ߲ߛߙߏߡߴߊ߬ ߘߐ߫ ߥߏߎ߫ ߸ ߝߊ߭ߡߎ߬ߘߎ߫ ߡߌ߬ߘߊ߬ ߘߊ߫ ߛߊߟߌߝߣߊ߫ ߕߟߋ ߡߊ߬߸ ߊ߬ߟߌ߬ߡߊߡߌ߲߫ ߣߴߊ߬ ߟߊ߫ ߟߊ߬ߥߛߊ ߛߊ߬ߦߌ߬ ߘߊ߫ ߛߏ߫߸ ߊߖߌ߫ ߝߣߊ߫ ߣߴߊ߬ ߟߊ߫ ߛߊߣߌ߲ ߛߊ߬ߦߌ߫ ߘߊ߫.
ߊ߬ ߞߐߝߟߌ
ߞߍ߬ߟߍ ߓߊ߲ߣߍ߲߸ ߏ߬ ߞߌ߬ߓߊ߬ߙߏ߬ߦߊ ߖߍ߲ߛߍ߲߫ ߘߊ߫ ߝߊ߲߭ ߓߍ߯ ߟߊ߫ ߞߏ߫ ߛߊ߬ߡߘߎ߬ߜߍ߫ ߓߘߊ߫ ߞߟߍ߬ߡߊ߲ߛߊ߫ ߝߌ߬ߟߊ߫ ߘߊ߬ߘߌ߫ ߞߟߊߘߊ߫ ߞߋߟߋ߲߫ ߘߐ߫߸ ߒ߬ߓߊ߬ ߏ߬ ߟߋ ߞߍ߫ ߘߴߊ߬ߟߌ߬ߡߊ߰ߡߌ߲߫ ߕߐ߮ ߓߐߣߍ߲ ߘߌ߫߸ ߞߵߊ߬ ߡߊ߲߬ߘߌ߬ߦߊ߫߸ ߊ߬ ߣߌ߫ ߞߵߊ߬ ߡߌ߬ߙߌ߲ ߥߊ߬ߙߊ߫. ߡߐ߰ ߛߘߍߡߊ߲߫ ߠߎ߫ ߞߵߊ߬ߟߎ߫ ߞߎ߲߬ߞߊ߬ߙߌ߬ߝߊ ߊ߬ ߟߊ߫߸ ߦߏ߫ ߓߊߕߍߞߊ ߟߎ߬ ߞߊ߬ ߡߍ߲ ߢߐ߲߰ ߞߍ߫߸ ߞߟߍ߬ߘߋ߲ ߠߎ߬ ߝߣߊ߫ ߓߐ߫ ߘߊ߫ ߟߊ߬ߡߌߣߌ߲ ߓߍ߯ ߘߐ߫ ߞߵߊ߬ ߡߊߜߍ߲߫߸ ߞߵߊ߬ ߞߍ߫ ߞߟߍ߬ߡߊ߲ߛߊ ߘߝߊߣߍ߲ ߘߌ߫.
ߦߟߌߡߊߛߙߋ ߟߎ߬
ߦߌߟߡߊ:ߞߟߊߓߍ߲ ߦߌߟߡߊ:ߞߟߊߓߍ߲ ߡߍ߲ ߞߍ߫ ߘߊ߫ ߖߌ߬ߣߍ߫ ߦߌߟߡߊ:ߛߊ߭ߡߏ߬ߙߌ߬ ߞߟߍ ߦߌߟߡߊ:ߛߊ߲߬ߡߊ߲ߛߊ߬ߡߊ߲ ߞߟߊߓߍ߲ ߦߌߟߡߊ:ߘߐ߬ߝߐ
ߣߏߙߊߞߎߘߊ߫
ߣߏߙߊߞߎߘߊ߫/ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ߬ߘߎ߯ߟߊ ߣߏߙߊߛߏߓߊ߫ ߛߣߍ߬ߞߍ ߕߏ߯ߘߊ ߘߏ߫ ߟߋ߬ ߘߌ߫߸ߛߌ߯ߙߌ߲߫ ߡߙߊ߬ߓߊ߰ߘߊ ߞߣߐ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫߸ߊ߬ ߦߋ߫ ߘߌ߲߲߬ߜ߭ߌߙߊߦߌ߫ ߡߙߊ߬ߓߊ߰ߘߊ ߣߌ߫ ߣߏߙߊߛߏߓߊ߫ ߘߊ߲߭ ߠߋ߬ ߟߊ߫߸ߊ߬ ߘߏ߲߬߬ ߦߋ߫ ߣߏߙߊߛߏߓߊ߫ ߞߊ߬ߓߌߟߊ߫ ߡߍ߲ ߕߐ߯ ߞߏ߫ ߢߎ߬ߡߊ߬ߡߘߎ߬ߦߊ߫ ߟߊ߫߫߫ ߛߍ߬ߣߍ ߣߌ߫ ߓߌ߲ߦߊ߲߫ ߠߊߞߟߏߞߟߏ߫ ߦߙߐߓߊ߫ ߘߏ߫ ߟߋ߬ ߘߌ߫. ߊ߬ ߡߊ߫ ߞߍ߫ ߘߎ߰ߓߊ ߝߟߐ߸ߞߏ߬ߣߌ߲߬،ߊ߬ ߦߋ߫ ߛߣߍ߬ߞߍ ߕߏ߯ߘߊ ߟߋ߬ ߘߌ߫ ߛߍ߬ߞߍ ߦߌߟߡߊ:ߘߎ߰߰ߡߊ߬߬ߛߓߍ ߦߌߟߡߊ:ߣߏߙߊߞߎߘߊ߫ ߦߌߟߡߊ:ߣߏߙߊߛߏߓߊ߫ ߦߌߟߡߊ:ߛߌ߯ߙߌ߲߫ ߦߌߟߡߊ:ߞߊ߲ߞߊ߲߫ ߕߌ߲߬ߞߎߘߎ߲߫ ߦߌߟߡߊ:ߖߌ߬ߣߍ߬ ߞߊ߲ߓߍ߲ ߦߌߟߡߊ:ߊߝߙߌߞߌ߬
ߥߙߎߞߌ߫ ߓߟߏߕߍ߰ߓߊߟߌ
ߥߙߎߞߌ߫ ߓߟߏߕߍ߰ߓߊߟߌ ߦߋ߫ ߥߙߎߞߌ ߟߋ߬ ߘߌ߫ ߡߍ߲ ߦߋ߫ ߓߌ߭ ߡߊ߬ߞߏ ߟߎ߬ ߢߊ߬ ߟߊ߫߸ ߊ߬ ߘߏ߲߬ ߓߐߛߐ߲ ߣߊ߬ߕߐ ߟߎ߬ ߝߣߊ߫ ߘߌ߫ ߊ߬ߟߎ߫ ߡߊ߬ߞߏ ߢߊ߬ ߣߌ߫ ߞߣߐ߬ߘߐ߬ߝߟߌ߬ ߣߌ߫ ߖߐ߬ߘߐ ߕߍ߫.
ߞߌ߬ߢߍ߬ߓߊ߬ߞߘߐ߫
ߞߌ߬ߢߍ߬ߓߊ߬ߞߘߐ߫/ ߦߋ߫ ߛߌ߯߯ߙߌ߲߫ ߡߙߊ߬ߓߊ߰ߘߊ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫߸ߞߊ߲ߞߊ߲߫ ߕߌ߲߬ߞߎߘߎ߲߫ ߘߐ߫߸ߊ߬߬߬ ߘߎ߱ ߦߋ߫ ߖߋ߬ߟߌߓߊ߬ ߓߊ ߟߋ߬ ߝߍ߬߸ߝߏߦߌߘߊ߫،ߊ߬ ߓߏ߲ ߠߎ߬ ߦߋ߫ ߖߋ߬ߟߌߓߊ߬ ߓߊ ߞߊ߲ ߠߋ߬ ߞߊ߲߬߸ߖߋ߬ߟߌߓߊ߬ ߦߴߊ߬ ߕߟߋ߬ߓߐ ߝߊ߲߭ ߝߍ߬߸ߕߙߊߥߟߋ߫ ߘߎ߮ ߕߎ߯ߣߌ߲߬.
ߊ߬ߟߋ߫߫ ߣߌ߫ ߜߎ߰ߣߍ߲߫ ߛߌ߯ߙߌ߲߫ ߘߎ߱ ߟߊ߫߸ߞߕߊ߬ߡߌ߲߫ ߛߌ߯ߙߌ߲߫ ߡߙߊ߬ߘߊ߬ߘߎ߯ߟߊ ߕߐ߭ ߓߍ߯ ߞߊ߲߬߸ߓߊߏ߬،ߊ߬ ߣߌ߫ ߛߌ߯߯ߙߌ߲߫ ߛߏ ߕߍ߫ ߦߋ߫ ߞߎߘߍ߫ ߇ ߤߊߞߍ߫߫ ߟߋ߬ ߘߌ߫߸ߡߊ߲߬ߘߋ߲ ߞߘߐ߬ߡߊ߲ ߕߌ߲߬ߞߎߘߎ߲ ߞߘߐ ߟߎ߬߬ ߘߐ߫߸ߊ߬ ߦߋ߫ ߖߏ߬ߡߊ ߕߌ߲߬ߞߎߘߎ߲ ߘߎ߱ ߘߏ߫ ߟߋ߬߬ ߘߌ߫߸
ߢߊ߬ߟߋ߲߬ߞߐ߫߫
ߢߊ߬ߟߋ߲߬ߞߐ߫/ߦߋ߫ ߕߏ߭ߞߎ߬ߣߎ߲߫ ߣߐ߬ߘߎ߮ ߘߏ߫ ߟߋ߬ ߘߌ߫ ߸ ߞߊ߲ߞߊ߲߫ ߡߙߊ߬ߓߊ߰ߘߊ ߞߣߐ߫ ߸ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫ ߸ ߖߌ߬ߣߍ߫ ߞߊ߲ߓߍ߲ ߞߣߐ߫.
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߞߊ߲ߞߊ߲߫ ߡߙߊ߬ߓߊ߰ߘߊ߮
ߡߊ߲߬ߘߋ߲ ߡߏߙߌ߫ ߟߎ߬
ߟߐ߬ߦߌߟߊ ߡߏߙߌ߫ ߓߟߏ߫
ߡߊ߲߯ ߛߏ߲߬ߖߘߊ߫ ߞߵߊ߬ ߦߌ߬ߘߊ߬ ߞߏ߫ ߓߍ߯ ߣߴߊ߬ ߟߐ߬ߦߌߟߊ߫ ߟߋ߬ ߡߊ߲߬ߘߋ߲߫ ߞߣߐ߫ ، ߏ߬ ߘߐ߫ ߸ ߡߊ߲߬ߘߋ߲߫ ߡߏߙߌ߫ ߛߌ ߣߌ߲߬ ߡߍ߲ ߞߊ߬ߙߊ߲߬ ߘߊ߫ ߸ ߡߏߙߌ߫ ، ߡߍ߲ ߡߊ߫ ߞߊ߬ߙߊ߲߬ ߡߏߙߌ߫ ، ߤߊߟߌ߬ ߕߏ߲ߕߌ߮  ߣߌ߫ ߢߡߊ߬ߞߟߊ ߡߍ߲ ߟߐߣߌ߲߫ ߘߊ߫ ߝߎߚߎ߫ ߝߏ߫ ߞߊ߬ ߥߴߊ߬ ߕߍ߮ ߟߴߊߟߊ߫ ߖߍ߬ߘߍ ߕߍ߯ ߜߍ ߘߐ߫ ߓߍ߯ ߢߣߊ߫ ߸ ߏ߬ ߕߍ߫ ߡߏߙߌ߫ ߣߌ ߛߐ߬ߘߐ߲߬ ߡߏߙߌ ߛߌ߫ ߣߌ߲߬ ߝߋ߲ ߢߣߊ߫ ߡߊ߲߬ߘߋ߲߫ ߝߊ߲߬ ߛߌ߫.
ߜߐ߬ߛߐ߲߬ߞߐ ߡߏߙߌ߫ ߢߐ߲߰ ߕߍ߫
ߛߏ߬ߟߏ߲߬ ߡߊߙߌ߫ ߞߵߊ߬ ߦߌ߬ߘߊ߫ ߸ ߞߏ߫ ߜߐ߬ߛߐ߲߬ߞߐ ߣߌ߫ ߛߊ߲ߞߐߢߐ߲߯ߦߊ ߢߍߛߌߟߊ߲ߢߍ ߡߊ߬ ߡߏߙߌ߫ ߛߌ ߟߎ߬ ߕߍ߫ ߸ ߝߏ߫ ߊ߲ ߧߋ߫ ߡߏߙߌߦߊ ߟߐ߬ߦߌߟߊ ߟߎ߬ ߘߐߝߘߊ߫ ߟߋ߬ ߡߏߙߌ ߞߊ߲ߘߊ ߟߏ߯ߟߎ ߕߍ߫ ، ߤߊߞߍߕߏ߫ ߊ߬ߟߎ߬ ߞߊߣߊ߬ ߓߌ߬ߟߊ߬ ߢߐ߲߮ ߠߊ߫ ߡߏߙߌߦߊ ߟߐ߬ߦߌߟߊ ߘߏ߫ ߝߍ߬ ߟߏ߲ ߘߏ߫ ߸ ߞߊ߬ ߜߐ߬ߛߐ߲߬ߞߐ ߘߏ߲߬ ߡߏߙߌ߫ ߛߌ ߏ߬  ߟߎ߬ ߕߍ߫ ߸ ߞߊ߬ ߝߊ߬ߛߏ ߜߏߦߊ߫ ߓߍ߲߬ߓߊߟߌߦߊ ߟߊ߫ ، ߓߊ ߓߍ߯ ߘߌߦߊߣߊ߲ ߡߐ߮ ߓߴߊ߬ ߘߍ߬ߡߍ߲߬ ߏ߬ ߛߎ߮ ߘߐ߫ ߸ ߛߌ߫ ߝߌ߬ߟߊ ߟߊ߫ ߞߍ߬ߟߍ ߞߍߣߍ߲ ߠߋ߬ ߛߌ ߓߍ߯ ߟߊ߫ ߞߍ߬ߟߍ ߘߌ߫ ߏ߬ ߘߌ߫ ߥߏߎ߫. ߛߏ߲߬ߖߘߊ߫ ߞߊ߲߫ ߞߴߏ߬ ߟߐ߬ߦߌ߬ߟߊ߬  ߘߐ߬ߕߟߊ ߛߌߟߊ ߝߍ߬ ߸ ߣߌ߫ ߡߏߙߌ ߞߊ߲ߘߊ ߟߏ߯ߟߎ ߓߍ߯ ߢߊ ߞߍ߫ ߘߊ߫ ߜߍ ߘߐ߫ ߦߌߟߊ ߡߍ߲ ߸ ߛߙߋ߬ߝߎ ߦߋ߫ ߕߌ߲ߞߌ߫ ߡߐ߱ ߟߎ߬ ߘߌ߫ ، ߏ߬ ߞߘߐ߫ ߟߋ߬ ߞߏ߫ ߊ߬ ߦߋ߫ ߡߐ߱ ߟߎ߬ ߟߛߊߟߌ߫ ، ߓߊ ߏ߬ ߟߋ ߞߋߟߊ ߡߐ߬ߘߋ߲ ߘߌ߫ ، ߛߌ߬ߛߋ ߦߋ߫ ߛߊߟߌ߫ ߞߐ߫ ߘߎߓߊ ߞߍ߫ ߸ ߓߙߋߕߋ ߦߴ߬ߟߌ߬ߡߊ߬ߡߌ߲߬ ߝߊ߬ߟߊ߲ߞߏ߬ߦߊ ߞߍ߫ ߸ ߕߎ߬ߙߋ ߦߋ߫ ߥߊ߬ߙߊ߲ߘߌ ߣߌ߫ ߛߊߟߌߞߘߐߕߊ ߞߍ߫ ߸ ߛߌ߬ߟߊ ߦߋ߫ ߞߊ߲ߣߊߕߍ߯ߟߌ ߣߌ߫ ߛߘߊߞߊ߫ ߟߊߛߋ ߞߍ߫ ، ߖߊ߰ߣߍ ߣߌ߫ ߛߌ߬ߟߊ ߣߌ߭ ߦߋ߫ ߝߌߘߊ ߁ ߠߋ߬ ߞߊ߲߬ ߟߐ߬ߦߌ߬ߟߊ߬ ߁ ߘߐ߫ ߖߐ߲ ، ߊ߬ߟߎ߫ ߟߐ߬ߦߌߟߊ ߦߴߊ߬ߟߎ߬ ߘߐ߫ ߞߌ߬ߣߊ ߟߋ߬ ߓߟߏ߫ ߞߘߚߎ߫. ߟߐ߬ߦߌ߬ߟߊ߬ ߘߐ߬ߕߟߊ ߡߍ߲ ߞߍߣߍ߲߫ ߡߏߙߌ߫ ߛߌ ߟߎ߬ ߕߍ߫ ߣߌ߲߬ ߸ ߊ߰ ߝߐ߫ ߟߊ߫ ߏ߬ ߟߋ ߘߐ߫ ߞߏ߫ ߡߏߙߌ ߓߍ߯ ߣߴߊ߬ ߟߐ߬ߦߌߟߊ ߟߋ߬ ߡߌ߬ߛߙߌ߬ ߞߙߊ ߟߊ߫
ߡߏߙߌ ߜߘߍ ߝߙߊ߬ ߞߘߐ߬ߡߊ߲߫ ߠߎ߬ ߞߊ߲߬
ߖߊ߲ߕߏ߬ߒߘߐ
ߞߙߎ߬ߞߊ߲ߝߎߥߊ߫ ߜߊ߬ߙߊ ߕߊ߬ߡߌ߲߬ߣߍ߲ ߞߐ߫ ߸ ߡߏߙߌ߫ ߛߌ߫ ߜߘߍ߫ ߟߎ߫ ߣߊ߬ ߘߊ߫ ߡߊ߲߬ߘߋ߲߫ ߞߣߐ߫ ߸ ߞߣߊ߬ ߝߙߊ߬ ߞߊ߲ߘߊ ߅ ߟߊ߫ ، ߏ߬ ߟߎ߬ ߦߙߌߞߊ ߘߌ߫ ߓߌ ߓߐ߫ ߛߍߣߍ߲߬ ، ߤߊߟߌ߬ ߒߠߋ ߘߌ߫ ߛߋ߫ ߞߊ߬ ߕߊ߲ ߣߌ߫ ߞߐ߫ ߡߊߘߊ߲߫ ߏ߬ ߟߎ߬ ߘߐ߫ ߦߊ߲߬ ߛߌߛߍ߲߬ ، ߏ߬ ߟߎ߬ ߝߟߍ߫ ߣߌ߲߬:((ߖߊ߰ߓߌ، ߘߊߓߏ،ߘߙߊ߬ߡߍ، ߘߊ߬ߝߋ، ߘߎߞߎ߬ߙߋ،ߛߊ߰ߞߐ،ߛߥߊ߬ߣߍ،ߛߊ߰ߣߐ،ߛߎ߬ߥߊ߬ߙߋ،ߝߊ߬ߘߌ߬ߞߊ،ߝߊ߬ߙߏ، ߝߏߝߣߊ،ߞߊ߬ߓߊ،ߞߊ߬ߟߐ،ߞߋ߬ߓߋ، ߞߏ߬ߡߊ]]،ߡߊ߰ߕߌ،ߣߊ߰ߓߋ،ߡߊ߰ߛߎߓߊ ߦߌߟߡߊ:ߘߐ߬ߝߐ ߦߌߟߡߊ:ߡߊ߲߬ߘߋ߲ ߡߏߙߌ߫ ߟߎ߬ ߦߌߟߡߊ:ߡߊ߲߬ߘߋ߲߫ ߞߎ߬ߙߎ߲߬ߘߎ ߦߌߟߡߊ:ߊߝߙߌߞߌ߬ ߕߟߋ߬ߓߋ
ߞߊ߲߬ߜߍ
ߗߍ߬ߡߐ߰ ߟߊߘߍ ߸ߡߍ߲ ߧߋ߫ ߞߊ߲ߓߍ߲ ߘߏ߫ ߟߎ߫ ߞߏߟߊߕߍ߮ ߞߍ߫ ߟߊ߫ ߞߊ߬ ߟߊ߫ ߥߛߊ߬ߘߋ߲ ߠߎ߫ ߞߊ߲߬.
ߕߐ߲ߓߊ߫ ߞߊ߲ߛߊ߫
ߕߐ߲߬ߓߊ߫ ߞߊߛߊ߫ ߦߋ߫ ߛߌ߯ߙߌ߫ ߡߙߊ߬ߓߊ߰ߘߊ ߡߙߊ߬ߓߊ߰ߘߎ߯ߟߊ ߘߏ߫ ߟߋ߬ ߘߌ߫ ߸ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫ ߖߌ߬ߣߍ߫ ߜߍߞߊ߲ߠߊ ߘߐ߫.
ߝߐߓߏߟߏ߲ߟߐ߲ߘߐߦߊ
ߕߐ߲ߓߊ߫ ߞߊ߲ߛߊ߫ ߦߋ ߛߏߓߊߟߋߘߌ ߞߊߝߊߘߊ߲ ߛߌߙߌ߲ ߣߊ ߊ߬ ߛߌ߲ߘߌ߫ߘߊ  ߁߉߁߅ ߟߋ ߟߊ߫ ߓߙߋߕߋ߫ ߟߎ߬ ߓߟߏ߫ == ߘߐ߬ߝߐ ==
ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߫ ߡߙߊ߬ߘߊ߰ߘߎ߯ߟߊ ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߛߌ߯ߙߌ߲߫ ߡߙߊ߬ߓߊ߰ߘߊ
ߞߏߟߍ߫
ߞߏߟߍ߫ ߦߋ߫ ߡߙߊ߬ߓߊ߰ߘߎ߯ߟߊ ߘߏ߫ ߟߋ߬ ߘߌ߫ ߕߟߋߡߟߋ߫ ߡߙߊ߬ߓߊ߰ߘߊ ߞߣߐ߫ ߸ ߞߌ߲ߘߌߦߊ߫ ߕߌ߲߬ߞߎߘߎ߲ ߘߐ߫ ߖߌ߬ߣߍ߫
ߛߜ߭ߏߟߏ߲߫
ߛߜ߭ߏߟߏ߲߫ ߧߋ߫ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫ ߕߟߋߡߟߋ߫ ߡߙߊ߬ߓߊ߰ߘߊ ߞߣߐ߫ ߸ ߞߌ߲ߘߌߦߊ߫ ߕߌ߲߬ߞߎߘߎ߲ ߘߐ߫ ߖߌ߬ߣߍ߫.
ߦߟߌߡߊߛߙߋ ߟߎ߬
ߦߌߟߡߊ:ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߊߝߙߌߞߌ߬ ߛߏ
ߝߏߙߋߞߊߙߌߦߊ߫ ߡߙߊ߬ߓߊ߰ߘߊ
ߝߏߙߋߞߊߙߌߦߊ߫ ߡߙߊ߬ߓߊ߰ߘߊ ߦߋ߫ ߖߌ߬ߣߍ߫ ߞߎ߲߬ߠߊ߬ߛߌ߰ߟߌ ߛߙߊߛߌ߯ߟߌ ߘߏ߫ ߟߋ߬ ߘߌ߫.
ߡߙߊ߬ߓߊ߰ߘߊ ߏ߬ ߦߋ߫ ߖߌ߬ߣߍ߫ ߞߐ߰ߖߌ߬ߘߊ ߟߋ߬ ߟߊ߫߸ ߞߊ߬ߝߏ ߥߙߏ߬ߘߎ߮-ߕߟߋ߬ߓߋ ߘߐ߫߸ ߊ߬ ߘߊ߲߬ߓߐ߬ߣߍ߲߬ ߦߋ߫ ߟߌ߲ߓߊ߲߫ ߡߊ߲ߞߊ߲ ߠߊ߫ ߕߟߋ߬ߓߋ ߘߐ߫߸ ߊ߬ ߣߌ߫ ߛߙߊ߬ߟߏ߲߫ ߠߊ߫ ߥߙߏ߬ߘߎ߮ ߘߐ߫.
ߊ߬ ߘߎ߲ߣߍ߲߫ ߦߋ߫ ߞߌ߲ߘߌߦߊ߫ ߕߌ߲߬ߞߎߘߎ߲ ߠߋ߬ ߟߊ߫ ߞߎ߲߬ߠߊ߬ߛߌ߰ߟߌ ߛߌ߰ߝߊߘߌ ߘߐ߫߸ ߝߏߙߋߞߊߙߌߦߊ߫ ߛߏߞߣߐߟߊ ߟߋ߬ ߦߴߊ߬ ߘߎ߰ߓߊ ߘߌ߫. thumb|ߡߊ߲߬ߕߏ߲߫ ߘߍ߬ߣߍ߲ ߗߋߘߋ߲߸ ߝߏߙߋߞߊߙߌߦߊ߫
ߘߎ߰ߡߊ߬ߛߓߍ
thumb|ߣߌ߲߬ ߞߊ߬ߣߍ߲߫ ߦߋ߫ ߞߎߣߎ߲ߞߊ߲߫ ߕߎ ߟߋ߬ ߘߐ߫
ߊ߬ ߕߟߋ߬ߓߋ߬ߦߊߝߊ߲ ߦߋ߫ ߞߐ߰ߖߌ߬ߘߊ ߦߙߐ߫ ߡߊߖߌ߰ߣߍ߲ ߠߋ߬ ߘߌ߫߸ ߡߍ߲ ߠߎ߬ ߦߋ߫ ߝߙߊ߬ߘߎ߮ ߟߎ߬ ߣߌ߫ ߕߎ ߟߎ߬ ߟߋ߬ ߘߌ߫ ߓߊߟߋ߲ ߘߏ߫ ߦߋ߫ ߡߍ߲ ߘߐߛߊ߲߬ ߠߊ߫ ߞߊ߬ ߥߴߊ߬ ߓߌ߬ߟߊ߫ ߞߐ߰ߖߌ ߡߊ߬.
ߊ߬ ߦߙߐ߫ ߡߊߦߟߍ߬ߣߍ߲ ߦߋ߫ ߛߋ߫ ߟߊ߫ (ߜߟߊ߬ߜߟߊ߫ ߁߁߂߄ ߘߐ߫ ߛߌ߬ߞߙߎ߫ ߘߊߝߍ߬)߸ ߏ߬ ߦߋ߫ ߝߎߕߊ߫-ߖߊ߬ߟߏ߲߫ ߞߙߎ߬ߖߟߐߞߐ ߘߏ߫ ߟߋ߬ ߡߊ߬.
ߞߎ߲߬ߠߊ߬ߛߌ߰ߟߌ ߛߙߊߛߌ߯ߟߌ
ߝߏߙߋߞߊߙߌߦߊ߫ ߡߙߊ߬ߓߊ߰ߘߊ ߛߙߊߛߌ߰ߣߍ߲߫ ߦߋ߫ ߡߙߊ߬ߘߊ߰ߘߎ߯ߟߊ߫ ߕߊ߲ߣߌ߬ߞߋߟߋ߲߫ (߁߁) ߠߋ߬ ߘߌ߫:
ߝߏߙߋߞߊߙߌߦߊ߫ ߛߏߞߣߐߟߊ߸ ߊߟߊߛߏߦߊ߫߸ ߓߍ߲ߕߌ߫߸ ߝߊߙߑߡߏߙߌߦߊ߫߸ ߞߓߊߞ߸ ߞߊ߬ߞߏߛߊ߫߸ ߞߊ߬ߟߌ߬ߦߊ߫߸ ߡߊ߬ߝߍߙߍ߲ߦߊ߫߸ ߡߎߛߦߊ߫߸ ߛߌ߬ߞߙߎ߫߸ ߊ߬ ߣߌ߫ ߡߏ߬ߙߌ߬ߓߊ߬ߦߊ߫.
ߛߌ߰ߓߊ߮
ߝߏߙߋߞߊߙߌߦߊ߫ ߡߙߊ߬ߓߊ߰ߘߊ ߛߌ߰ߓߊ߮ ߞߍ߫ ߘߊ߫ ߡߐ߰ ߂߅߉߅߇߃ ߟߋ߬ ߘߌ߫ ߂߀߁߆ ߟߊ߫.
ߦߊ߬ߙߊ߫
ߣߊߡߎ߲
ߛߌ߬ߟߡߊ߬ߦߊ ߣߌ߫ ߛߏߡߦߊ ߓߍ߯ ߦߋ߫߸ߞߏ߬ߣߌ߲߬ ،ߛߌ߬ߟߊ߬ߡߊ ߟߋ߬ ߛߌߦߊߡߊ߲߫ ߛߏߡߊ߫ ߟߎ߬ ߘߌ߫ ،ߓߊߏ߬،ߛߌ߬ߟߊ߬ߡߊ ߘߌ߫߁߀߀%߉߆ ߓߐ߫ ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߖߌ߬ߣߍ߬ ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߖߌ߬ߣߍ߫ ߛߏ
ߣߊ߬ߣߊ ߦߍߟߑߛߌߣ
ߊߣߊߛߑߕߊߛߌߦߊ߫ ߣߊ߬ߣߊ ߦߍߟߑߛߌߣ (ߌ߬ߙߌ߬ߛߌ߬ߞߊ߲ ߘߐ߫: Анастасия "Наина" Иосифовна Ельцина) ߡߏߦߌ߫ ߘߊ߫ ߗ߭ߙߌߣߊ߫ ߟߋ߬ ߘߌ߫߸ (ߊ߬ ߡߏߦߌ߫ ߘߊ߫ ߁߉߃߂ ߕߙߊߓߊ ߁߄ ߠߋ߬ «Гирина») ߊ߬ߟߋ ߟߋ߬ ߦߋ߫ ߌ߬ߙߌ߬ߛߌ߫ ߞߊ߲ߕߌ߯ ߝߟߐ߫ ߓߐߙߌߛ ߦߍߟߑߛߌߣ ߠߊ߫ ߡߛߏ߬ ߜߐ߮ ߘߌ߫.
ߞߊ߲߬ߛߓߍߟߌ
ߣߊ߬ߣߊ ߦߍߟߑߛߌߣ ߥߟߏ߫ ߘߊ߫ ߏߙߍ߲ߓߎߙߜ߭ ߛߏߓߟߏ߲ ߠߋ߬ ߟߊ߫ ߁߉߃߂ ߟߊ߫. ߊ߬ ߖߐ߲ߓߐ߲ߦߊ ߞߐ ߘߐ߫ ߟߐ߬ߟߌ ߟߐ߲ߘߊ ߟߊ߫߸ ߎߙߊߟ ߛߋߒߞߏߟߦߊߥߙߍ ߘߋ߬ߙߌ߬ߘߊ ߟߊ߫ ߛߑߝ߭ߍߙߘߑߟߏߝ߭ߛߞ (ߛߌߛߊ߲߬ ߦߋߞߊߕߋߙߌ߲ߓߎߙߜ߭) ߁߉߅߅ ߟߊ߫߸ ߊ߬ ߓߊ߯ߙߊ߫ ߘߊ߫ ߖߊ߬ߕߋ߬ߘߐ߬ߛߌ߰ ߓߐߣߍ߲ߢߐ߲߰ߡߊ ߟߎ߬ ߘߊߞߘߐ߫ ߛߑߝ߭ߍߙߘߑߟߏߝ߭ߛߞ ߘߋ߬ߙߌ߬ߘߊ ߟߊ߫߸ ߊ߬ ߦߌ߬ߙߌ߲߬ߘߌ߫ ߘߊ߫ ߡߛߎߞߎ߫ ߏ߬ ߟߋ ߞߐ߫ ߞߊ߬ߦߌ߯ ߁߉߈߅ ߟߊ߫. ߊ߬ߟߎ߫ ߞߊ߬ ߘߋ߲߫ ߝߌ߬ߟߊ߫ ߟߎ߫ ߟߋ߬ ߡߏߦߌ߫߸ ߦߟߋߣߊ߫ ߣߌ߫ ߕߊߕߌߦߣߊ߫ ߟߎ߫߸ ߏ߬ ߟߎ߬ ߡߍ߲ ߠߎ߬ ߡߏߦߌ߫ ߘߊ߫ ߁߉߅߇ ߣߌ߫ ߁߉߆߀ ߟߎ߫ ߟߊ߫.
ߣߊ߬ߣߊ ߦߍߟߑߛߌߣ ߦߋ ߕߎ߲߬ ߞߊߜߍ߬ߟߍ߲߬ߓߊ ߟߋ߬ ߦߋ߫ ߖߊ߬ߡߊ ߓߟߏ߫. ߊ߬ ߞߏ߬ߣߌ߲ ߥߊ߫ ߘߴߊ߬ ߗߍ߬ ߝߍ߬ ߞߐߞߊ߲߫ ߕߊ߯ߡߊ ߘߏ߫ ߟߎ߫ ߘߐ߫߸ ߦߏ߫ ߁߉߉߇ ߛߑߥߍߘߌ߬ ߣߌ߫ ߝߍ߲ߟߊ߲ߘ ߟߎ߫ ߓߐߒߡߊߟߌ ߟߎ߫߸ ߊ߬ ߣߌ߫ ߛ߭ߌߣߌ߲߫ ߓߐߒߡߊߟߌ ߁߉߉߉ ߟߊ߫. ߣߊ߬ߣߊ ߦߍߟߑߛߌߣ ߡߴߊ߬ ߛߋ߲߬ߕߘߍ߬ ߊ߬ ߝߘߎߡߊ ߟߊ߫ ߓߘߍ߬ߓߘߍ߬ߟߌ߬ ߓߊ߯ߙߊ߫ ߛߌ߫ ߘߐ߫: ߒ߬ߞߊ߬ ߁߉߉߆ ߛߎߥߊ߲ߘߟߌ߫ ߓߙߊߡߊߖߊ߲ߓߊ߲ ߝߍ߬߸ ߊ߬ ߥߊ߫ ߘߊ߫ ߓߐ߫ ߛߎߥߊ߲ߘߌߟߊ ߟߎ߬ ߡߊ߬߸ ߊ߬ ߣߌ߫ ߞߊ߬ ߘߌ߬ߢߍ߬ ߘߟߊߛߎ߲ߓߎߟߌ ߡߊ߬ ߞߟߋߞߟߋ ߟߎ߬ ߓߟߏ߫. ߊ߬ ߞߵߊ߬ ߟߊ߫ ߖߊ߬ߡߊ ߢߊߞߘߐ߫ ߓߐߟߌ߫ ߓߟߋߓߟߋ ߞߍ߫ ߂߀߀߇ ߞߏ߲ߞߏߘߌ߬ߓߌ ߟߋ߬ ߟߴߊ߬ ߝߘߎߡߊ ߟߊ߫ ߞߊ߬ߝߏ ߓߊߘߍ ߛߋ߲߬ߝߍ߬ ߡߐߛߞߎ߫.
߂߀߁߇ ߟߊ߫߸ ߣߊ߬ߣߊ߬ ߦߍߟߑߛߌߣ ߞߵߊ߬ ߖߘߍ߬ߞߎ߲ ߠߊ߫ ߢߣߊߡߦߊ ߡߙߌߘߐߛߓߍ ߞߊ߬ߝߊ ߦߌ߬ߘߊ߬ ߦߍߟߑߛߌߣ ߕߊ߲ߓߊ߲ ߘߐ߫߸ ߊ߬ ߣߴߏ߬ ߞߐ߫ ߡߐߛߑߞߎ߫.
ߦߟߌߡߊߛߙߋ ߟߎ߬
ߦߌߟߡߊ:ߓߐ߬ߙߌߛ ߦߍߟߑߛߌߣ ߦߌߟߡߊ:ߌ߬ߙߌ߬ߛߌ߫ ߓߐ߬ߟߐ߲߬ߞߊ߫ ߝߟߐ ߦߌߟߡߊ:ߡߐ߱ ߓߊߟߏߣߍ߲ ߦߌߟߡߊ:ߞߊ߬ ߡߏߦߌ߫ ߁߉߃߂ ߟߊ߫
ߟߎߙߊ߫ ߞߎ߬ߙߎ
ߊ߬ ߞߙߎ߬ߞߎ߲߬ ߡߊߦߟߍ߬ߣߍ߲ ߘߏ߫ ߦߋ߫ ߦߋ߲߬߸ ߡߍ߲ ߞߐߓߋ ߦߋ߫ ߜߟߊ߬ߜߟߊ߫ ߁߅߀߀ ߘߌ߫߸ ߛߌ߲ߞߐ߲ ߘߏ߫ ߦߴߏ߬ ߘߐ߫ ߡߍ߲ ߡߎߣߎ߲ߣߍ߲߫ ߦߋ߫ ߡߛߏ߬ ߢߊߞߎ߲ ߠߊ߫ ߣߴߊ߬ ߦߋ߫ ߞߟߌ߫ ߟߊ߫ ߞߏ߫ ߡߊ߯ߟߌ߫ ߡߏ߬ߛߏ ߥߟߊ߫ ߟߎߙߊ߫ ߞߎ߬ߙߎ ߡߏ߬ߛߏ. ߝߘߊ߫ ߛߏ߯ߙߏߣߍ߲ ߏ߬ ߡߎߣߎ߲ߣߍ߲ߓߊ ߟߋ߬ ߦߋ߫ ߦߴߊ߬ ߥߢߍ߬ߣߍ߲߬ ߦߋ߫ ߝߢߐߣߌߘߐ (éolienne) ߠߋ߬ ߟߊ߫. ߡߊߟߌ߫ ߡߏ߬ߛߏ ߥߟߊ߫ ߝߎߕߊ߫ ߣߊ «ߣߍߣߍ߫ ߝߎߕߊ߫» ߞߍ߬ߙߍߝߍ߬ ߘߎ߰ߟߊ ߘߐ߫߸ ߡߊߟߌ߫ ߡߐ߰ߓߊ ߝߣߊ߫ ߟߊߕߋߟߋ߲ߣߍ߲߫ ߦߋ߫ ߦߋ߲߬߸ ߏ߬ ߝߣߊ߫ ߦߋ߫ ߝߘߊ߫ ߛߏ߯ߙߏߣߍ߲ ߠߋ߬ ߘߌ߫ ߡߍ߲ ߞߎ߲߬ߠߊߞߊ߭ ߛߊ߲߬ ߘߊ߲ߘߐ ߦߋ߫ ߣߌ߲߬.
ߝߎ߲ߞߎ߲
ߥߞߌߡߋߘߌߦߊ ߖߊ߬ߕߋ߬ߘߐ߬ߛߌ߰ ߜߘߍ ߟߎ߬ ߘߐ߫:
ߛߓߍߘߊ
߬ߤߊ߬ߡߘ ߛߊߟߌߎ߬ ߞߡߊ߬ߙߊ߫߸ ߕߐߡߊߛ ߏߕߎߟߌ߫߸ ߖߊߣߌߛ ߋ. ߓߋߞߊ߬߸ («mount loura»), in historical dictionary of Guinea, scarecrow press, 2013 (5th edition), ߞߐߜߍ߫ ߂߀߂߀ ߏ
ߞߎߡߘߊ߫ ߞߏߟߏ߲ߛߏߣߍ߲ ߠߎ߬
ߦߌߟߡߊ:ߖߌ߬ߣߍ߬ ߞߎ߲ߝߊ߲ߓߐ߫ ߦߙߐ ߦߌߟߡߊ:ߖߌ߬ߣߍ߫ ߞߙߎ߬ߞߎ߲ ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߊߝߙߌߞߌ߬ ߞߎ߬ߙߎ
ߡߍ߲߬ߘߍ
ߡߍ߲ ߧߋ߫ ߡߐ߰ ߘߟߊߝߍߣߍ߲ ߞߍ߫ ߟߊ߫ ߞߊ߬ ߥߴߏ߬ ߟߊߛߋ߫ ߡߐ߰ ߜߘߍ߫ ߡߊ߬ ،ߊߙߊߓߎߞߊ߲ ߘߐߕߌߢߍߣߍ߲ ߘߐ߫( ߣߊ߬ߡߌߺߡߊ).
ߜ߭ߎߜ߭ߏߟ ߡߊߔߛ
ߜ߭ߎߜ߭ߏߟ ߡߊߔߛ ߦߋ߫ ߓߟߐߟߐ ߔߊ߬ߔߘߊ߬ߦߊ߬ߟߌ߫ ߞߊ߲ߞߋ ߣߌ߫ ߡߍ߬ߡߍ߬ߟߌ߬ߟߊ ߟߎ߬ ߟߊ߫ ߟߥߊ߬ߟߌ߬ߟߌ ߡߍ߲ ߣߌ߬ߣߍ߲߫ ߦߋ߫ ߜ߭ߎߜ߭ߏߟ ߓߟߏ߫. ߊ߬ ߦߋ߫ ߞߐߓߌߟߊ (ߛߊߕߋߟߕߌ) ߖߌ߬ߦߊ߬ߓߍ ߟߎ߬ ߘߌ߫߸ ߛߊ߲ߡߊߞߎߟߎ߲ߠߞߊ ߖߌ߬ߦߊ߬ߓߍ ߟߎ߬ ߘߌ߫ ߟߊ߫߸ ߛߌߟߊ ߔߊ߬ߔߘߊ ߟߎ߫߸ ߊ߬ ߣߌ߫ ߛߌߟߊ ߞߛߊߞߊ߫ ߃߆߀° ߞߍߢߐ߲߯ߝߍ ߟߛߊ߬ߟߌ (360° interactive panoramic) ߦߋߟߌ߸ ߕߎ߬ߡߊ߬ ߖߐ߲ߖߐ߲ ߘߐ߬ߕߊ߰ߡߊ߬ߟߌ ߛߙߊߕߌ߸ ߊ߬ ߣߌ߫ ߛߌߟߊ ߝߊ߲߬ߝߘߊ߬ߡߊ߬ߞߍ߲ ߛߋ߲߬ߠߊ߬ߕߊ߰ߡߊ߬ ߞߊ߲ ߡߊ߬߸ ߞߐ߲߬ߛߏ߸ ߔߏߔߏ ߣߌ߫ ߣߍ߰ߛߏ (ߓߋߕߊ ߘߐ߫)߸ ߊ߬ ߣߌ߫ ߖߊ߬ߡߊ ߟߊ߫ ߖߌ߰ߣߌ߬ߦߟߍ ߟߎ߫. ߜ߭ߎߜ߭ߏߟ ߡߊߔߛ ߟߊߓߊ߯ߙߊ ߘߊߡߌ߬ߣߊ߬ ߘߊ߫ ߡߐ߱ ߥߟߎ߬ߡߊ߫ ߞߋߟߋ߲߫ ߓߟߏ߫ ߞߊߙߏ ߓߍ߯ ߟߊ߫ ߘߎߢߊ߫ ߞߣߐ߫.
ߜ߭ߎߜ߭ߏߟ ߡߊߔߛ ߘߊߡߌ߬ߣߊ߬ ߘߊ߫ ߕߟߋ߬ߓߊ߮ ߛ++ (++C) ߢߍߥߟߊ ߟߋ߬ ߓߟߏ߫ ߡߍ߲ ߠߊߛߓߊ߬ߕߌ߬ ߘߊ߫ ߓߊߘߋ߲ߡߊ ߟߊߙߛ ߣߌ߫ ߖߋߡߛ ߙߊߛߑߡߎߛߊ߲߫ ߟߎ߫ ߓߟߏ߫ ߛߋߒߞߏߟߊߘߐߦߊ߫ ߂ ߘߌ߫. ߂߀߀߄ ߞߏ߲ߓߌߕߌ߮ ߟߊ߫߸ ߥߊߟߌߘߊ ߟߊߛߐ߬ߘߐ߲߬ ߘߊ߫ ߜ߭ߎߜ߭ߏߟ ߓߟߏ߫߸ ߏ߬ ߡߍ߲ ߞߵߊ߬ ߡߊߝߊ߬ߟߋ߲߬ ߓߟߐߟߐ (ߥߍߓ) ߟߥߊ߬ߟߌ߬ߟߊ߲ ߘߌ߫. ߘߎ߱ ߛߊ߲ߠߞߊ\ߘߎ߱ߛߊ߲ߡߟߊ ߟߐ߲ߕߊ ߟߎ߬ ߦߋߟߌ (geospatial data visualization) ߥߊߟߌߘߊ ߛߐ߬ߘߐ߲߬ߣߍ߲ ߞߵߏ߬ ߝߙߴߊ߬ ߟߊ߫߸ ߊ߬ ߣߌ߫ ߕߎ߬ߡߊ߬ ߖߐ߲ߖߐ߲ ߖߌ߰ߣߌ߬ߦߟߍ ߖߊ߬ߕߋ߬ߡߌ߬ߘߊ߬ߟߊ ߟߎ߫߸ ߜ߭ߎߜ߭ߏߟ ߡߊߔߛ ߝߏ߬ߦߌ߬ ߘߊ߫ ߞߎߘߊ߫ ߘߌ߫ ߂߀߀߅ ߞߏ߲ߞߏߜߍ ߟߊ߫. ߗߋߘߊ ߛߝߊ߫ ߝߟߐ (ߢߝߍߟߊ) ߦߋ߫ ߖߝ߭ߊߛߑߞߙߌߔߕ (JavaScript) ߟߊߓߊ߯ߙߊ߫ ߟߊ߫߸ ߍߞߛ.ߍߡ.ߍߟ (XML)߸ ߊ߬ ߣߌ߫ ߊߖߊߞߛ (Ajax) ߟߎ߫. ߜ߭ߎߜ߭ߏߟ ߦߋ߫ ߟߥߊ߬ߟߌ߬ߟߌ ߢߍߥߟߊߦߊߟߌ ߢߐ߲߯ߕߍߞߣߍ (ߟ.ߢ.ߢ «API») ߟߎ߫ ߡߊߛߐ߫ ߟߊ߫ ߡߍ߲ ߠߎ߬ ߦߋ߫ ߞߏߟߊߘߍ߫ ߛߓߊߣߊ߲ (third-party) ߓߟߐߟߐ߫ ߞߍߦߙߐ ߟߎ߫ ߡߊߞߊ߬ߟߊ߲߬ߞߊ߬ߟߊ߲߬ߠߌ߲ ߟߊߘߌ߬ߢߍ߬ ߟߊ߫߸ ߊ߬ ߣߴߊ߬ ߦߋ߫ ߦߌߟߊߟߐ߲ߟߊ߲ ߠߎ߬ ߡߊߛߐ߫ ߟߊ߫ ߖߎ߬ߟߊ߬ߦߊ ߣߌ߫ ߛߌ߲߬ߝߏ߲߬ߘߊ ߟߎ߬ ߢߍ߫ ߖߡߊ߬ߣߊ߬ ߛߌߦߊߡߊ߲߫ ߠߎ߫ ߢߍ߫ ߘߎߢߊ߫ ߞߊߓߋ ߟߊ߫. ߜ߭ߎߜ߭ߏߟ ߡߊߔߛ ߕߘߍ߬ ߦߋ߫ ߘߌ߬ߢߍ߬ ߟߊ߫ ߟߊ߬ߓߊ߰ߙߊ߬ߟߊ ߟߎ߬ ߟߊ߫ ߞߏߟߊߘߍߢߐ߲߯ߦߊ ߡߊ߬ ߞߊ߬ ߔߊ߬ߔߘߊ߬ߦߊ߬ߟߌ߫ ߗߋߘߊ ߟߎ߬ ߘߐߦߙߌߥߊ߫ ߊ߬ ߣߌ߫ ߞߵߊ߬ ߟߊߞߎߘߦߊ߫ ߘߎߢߊ߫ ߝߊ߲߭ ߓߍ߯ ߘߐ߫߸ ߞߏ߬ߣߴߊ߬ ߞߵߏ߬ ߟߊߟߐ߬ ߟߋ߬ ߂߀߁߇ ߕߙߊߓߊ ߟߊ߫. ߞߏ߬ߣߌ߲߬ ߡߊ߬ߜߍ߲߬ ߞߍ ߜ߭ߎߜ߭ߏߟ ߡߊߔߛ ߟߊ߬ߥߟߏ߬ߟߌ ߘߐ߫߸ ߏ߬ ߡߊ߫ ߟߊߟߐ߬ ߊ߬ ߝߐ߫ ߕߎߡߊ ߟߊ߫ ߥߊߟߌߘߊ ߓߟߏ߫ ߞߏ߫ ߗߋߘߊ ߏ߬ ߟߎ߬ ߘߌߣߊ߬ ߟߊߕߊ߬ߡߌ߲߫ ߜ߭ߎߜ߭ߏߟ ߘߌ߲߬ߞߌߙߊ ߟߊ߬ߛߌ߲߬ߠߌ߲߫ ߢߍߥߟߊ ߘߐ߫.
ߜ߭ߎߜ߭ߏߟ ߡߊߔߛ ߞߐߓߌߟߊ߫ ߟߊ߫ ߦߋߟߌ ߦߋ߫ ߘߎ߲߬ߘߟߊ߬ (top-down) ߥߟߊ߫ ߞߐ߬ߣߐ ߢߊ ߟߊ߫ ߦߋߟߌ ߟߋ߬ ߘߌ߫; ߛߏ ߟߎ߬ ߖߌ߬ߦߊ߬ߓߍ ߢߊߓߐߟߌ߫ ߛߊ߲ߘߐߕߊ ߝߊ߲߬ߓߊ ߦߋ߫ ߛߊ߲ߝߍ߫ ߖߌߦߊߓߍ ߦߋߟߌ ߟߋ߬ ߘߌ߫ ߡߍ߲ ߠߎ߬ ߕߊ߬ߣߍ߲߫ ߦߋ߫ ߛߊ߲ߡߊߞߎߟߎ߲ ߠߎ߬ ߓߟߏ߫ ߛߋ߲߬ߝߘߍ߫ (ߝߌߕ ߈߀߀ ߣߌ߫ ߁߅߀߀ ߟߎ߫ ߕߍ߫)  ߞߎߘߍ߫ ߂߄߀ ߣߌ߫ ߄߈߀ ߠߎ߫ ߕߍ߫)߸ ߞߵߊ߬ ߕߘߍ߬ ߊ߬ ߖߌ߬ߦߊ߬ߓߍ ߝߊ߲߬ߓߊ ߟߎ߫ ߕߊ߬ߣߍ߲߫ ߦߋ߫ ߛߊߕߋߟߕߌ ߟߎ߫ ߟߋ߬ ߓߟߏ߫. ߞߐߓߌߟߊ ߟߊ߫ ߖߌ߬ߦߊ߬ߓߍ ߝߊ߲߬ߓߊ ߡߍ߲ ߠߎ߬ ߦߋ߫ ߦߋ߲߬߸ ߏ߬ ߟߎ߫ ߕߊ߬ߡߌ߲߬ ߡߊ߲ߘߌ߫ ߛߊ߲߭ ߛߊ߬ߓߊ߫ ߟߊ߫߸ ߓߴߊ߬ߟߎ߫ ߦߋ߫ ߟߊߞߎߘߦߊ߫ ߟߊ߫ ߟߋ߬ ߛߐ߲߬ ߞߘߊߎ߫ ߞߊ߬ ߓߍ߲߬ ߂߀߁߁ ߘߊ߲߬ߕߍ߰ߟߌ ߡߊ߬.  ߞߘߐ߬ߡߊ߲߫ ߕߘߍ߬߸ ߜ߭ߎߜ߭ߏߟ ߡߊߔߛ ߕߘߍ߬ ߦߋ߫ ߡߍߙߌߞߊߕߏ ߔߙߏߖߍߞߑߛߌߦߐ߲߫ ߦߌߟߡߊ ߟߋ߬ ߟߊߓߊ߯ߙߊ߫ ߟߊ߫߸ ߏ߬ ߞߏߛߐ߲߬ ߊ߬ ߕߎ߲߬ ߕߴߛߋ߫ ߟߊ߫ ߓߊߙߌ ߟߎ߬ ߘߌ߲߬ߞߌߙߊ ߟߎ߬ ߦߌ߬ߘߊ߬ ߟߊ߫. ߜ߭ߎߜ߭ߏߟ ߡߊߔߛ ߕߟߋ߬ߓߊ߮ ߦߌߟߡߊ ߟߊߞߎߘߦߊ߫ ߘߊ߫ ߂߀߁߈ ߘߓߊ߬ߕߊ ߟߊ߫߸ ߞߵߊ߬ ߟߐ߬ ߃ߘ (3D) ߜߟߎߞߘߎ ߦߌ߬ߘߊ߬ ߟߊ߫. ߞߏ߬ߣߴߏ߬ ߓߍ߯ ߣߴߊ߬ ߕߊ߫߸ ߡߐ߰ ߘߌ߫ ߛߋ߫ ߡߎߣߎ߲߬ ߞߵߊ߬ ߟߊߞߐߛߊ߬ߦߌ߬ ߞߵߊ߬ ߟߐ߬ ߂ߘ (2D) ߜߟߎߞߘߎ ߦߌ߬ߘߊ߬ ߟߊ߫ ߘߐ߬ߛߌ߰ߟߌ ߘߐ߫.
ߊ߲ߘߙߏߦߌߘ ߣߌ߫ ߌߏߛ ߞߍߟߊ߲ ߠߎ߫ ߕߊ߫ ߜ߭ߎߜ߭ߏߟ ߡߊߔߛ ߟߊߓߌ߬ߟߊ߬ ߘߊ߫ ߂߀߀߈ ߕߎߟߊߝߌ߲ ߠߋ߬ ߟߊ߫߸ ߞߵߊ߬ ߖߌ߭.ߔߌ.ߍߛ (GPS) ߗߋߘߊ ߛߏ߲߯ߓߊߟߌ ߡߙߎߟߌ ߣߌ߫ ߡߙߎߟߌ (turn-by-turn) ߟߋ߬ ߞߊ߲ߡߊ߬ ߡߍ߲ ߞߙߍߞߙߍߣߍ߲߫ ߦߋ߫ ߟߐ߬ߘߊ ߜߋ߬ߟߎ߲߬ߠߌ߲ ߗߋߘߊ ߞߊ߲ߡߊ߬.
߂߀߁߇ ߟߊ߫߸ ߟߥߊ߬ߟߌ߬ߟߊ߲ ߣߌ߲߬ ߘߊ߲߬ߕߍ߰ ߘߊ߫ ߞߴߊ߬ ߦߋ߫ ߟߊߓߊ߯ߙߊ߫ ߟߊ߫ ߊ߲ߘߙߏߦߌߘ ߟߊߓߊ߯ߙߟߊ ߥߟߎ߬ߡߊ߫ ߝߌ߬ߟߊ߬ ߟߎ߫ ߓߟߏ߫߸ ߜ߭ߎߜ߭ߏߟ ߟߊ߫ ߗߋߘߊ߫ ߜߘߍ߫ ߟߎ߫ ߝߍ߬߸ ߦߏ߫ ߦߎߕߎߓ߸ ߞߙߏߡ߸ ߗ߭ߌߡߍߟ߸ ߛߍ߯ߙߗ (ߕߌߙߌ߲ߠߌ߲)߸ ߊ߬ ߣߌ߫ ߜ߭ߎߜ߭ߏߟ ߔߑߟߋߦ ߛߑߕߏߙߦ ߟߎ߫.
ߟߊ߬ߛߐ߬ߘߐ߲߬ߠߌ߲
ߜ߭ߎߜ߭ߏߟ ߡߊߔߛ ߘߊߡߌ߬ߣߊ߬ ߝߟߐ ߞߍ߫ ߘߊ߫ ߟߋ߬ ߦߏ߫ ߛ++ (++C) ߢߍߥߟߊ߸ ߡߍ߲ ߞߐ߯ߙߍߦߊ߫ ߘߊ߫ ߘߊߣߋߡߊߙߌߞߌ߬ ߓߊߘߋ߲ߡߊ߫ ߝߌ߬ߟߊ߬ ߟߎ߫ ߓߟߏ߫߸ ߟߊߙߛ ߙߊߛߑߡߎߛߊ߲߫ ߣߌ߫ ߖߍ߲ߛ ߋߌߟߛߑߕߙߐߔ ߙߊߛߑߡߎߛߊ߲߫ ߠߎ߫߸ ߊ߬ ߣߌ߫ ߣߏߍߟ ߜ߭ߐߙߑߘߐ߲߫ ߣߌ߫ ߛߑߕߌߝߍ߲ߣ ߡߊ ߟߎ߫߸ ߏ߬ ߞߍ߫ ߘߊ߫ ߛߘߌߣߋ ߓߋߖ߭ߋߘ ߥߍ߯ߙ ߂ ߕߌߗߑߣߏ߬ߟߏ߯ߖߌ߬ ߟߋ߬. ߊ߬ ߣߐ߬ߣߐ߬ߟߌ߬ ߝߟߐ ߞߍ߫ ߘߊ߫ ߟߋ߬ ߛߊ߫ ߟߊ߬ߓߊ߰ߙߊ߬ߟߊ ߟߎ߬ ߘߴߊ߬ ߟߊߖߌ߰ ߊ߬ߟߎ߫ ߞߎ߲߬ ߝߘߊߟߌߓߟߏߡߊ߬߸ ߞߏ߬ߣߌ߲߬ ߞߐ ߟߊ߫߸ ߥߊߟߌߘߊ ߞߵߊ߬ ߡߙߌߘߐ ߦߟߍ߬ߡߊ߲߫ ߞߵߊ߬ ߞߍ߫ ߓߟߐߟߐ ߓߊߖߎ߫ ߥߟߏߒߘߐ ߖߍ߬ߘߍߖߍ߬ߘߍ ߘߌ߫ ߜ߭ߎߜ߭ߏߟ ߘߊߘߐߓߍ߲ߠߌ߲ ߘߐ߫߸ ߞߊ߬ ߕߟߊ߫ ߞߵߊ߬ ߘߐߕߟߊߟߌ ߞߍߞߌߦߊ ߝߣߊ߫ ߡߊߝߊ߬ߟߋ߲߬. ߂߀߀߄ ߞߏ߲ߓߌߕߌ߮ ߟߊ߫߸ ߥߊߟߌߘߊ ߛߋ߫ ߘߊ߫ ߜ߭ߎߜ߭ߏߟ ߌ߲ߞ ߕߊ߫ ߓߟߏߡߊ߬. ߒ߬ߓߊ߬ ߊ߬ ߖߙߎߡߎ߲ ߦߟߍ߬ߡߊ߲߫ ߘߊ߫ ߦߋ߲߬ ߠߋ߬ ߛߊ߫ ߞߵߊ߬ ߞߍ߫ ߓߟߐߟߐ ߟߥߊ߬ߟߌ߬ߟߊ߲߫ ߜ߭ߎߜ߭ߏߟ ߡߊߔߛ ߘߌ߫.
ߊ߬ߟߋ߬ ߞߊߙߏ߫ ߞߋߟߋ߲ ߏ߬ ߡߎ߰ߡߍ ߟߊ߫߸ ߜ߭ߎߜ߭ߏߟ ߞߊ߬ ߞߌߤߏߟ (Keyhole) ߝߣߊ߫ ߛߐ߬ߘߐ߲߬߸ ߘߎ߰ߡߊ߬ߟߊ ߛߊ߲ߝߍ߫ ߦߋߟߌ ߟߐ߲ߕߊ (ߓߟߏߡߟߊ) ߦߋߟߌ߫ ߥߊߟߌߘߊ (ߛߋ.ߌ.ߊ ߟߊ߫ ߣߊ߲߬ߝߟߏ߬ߦߊ߬ߟߌ ߞߐ߬ߣߐߡߊ߬)߸ ߡߍ߲ ߞߍ߫ ߘߊ߫ ߟߥߊ߬ߟߌ߬ߟߊ߲߫ ߕߊߝߟߊ ߍߙߝ ߝ߭ߌ߭ߥߊ߬ (Earth Viewer) ߘߌ߫ ߞߐߝߍ߬߸ ߡߍ߲ ߞߵߊ߬ ߖߍ߬ߘߍ߫ ߛߐ߬ߘߐ߲߬ ߜ߭ߎߜ߭ߏߟ ߍߙߝ ߛߎߘߊ߲ߣߍ߲ ߟߥߊ߬ߟߌ߬ߟߊ߲ ߘߌ߫ ߂߀߀߅ ߟߊ߫߸ ߞߵߊ߬ ߕߘߍ߬ ߛߋߒߞߏߟߊߘߐߦߊ ߝߊ߲߬ߓߘߍ ߘߏ߫ ߟߎ߫ ߟߊߘߏ߲߬ ߘߊ߫ ߜ߭ߎߜ߭ߏߟ ߡߊߔߛ ߟߊ߫. ߂߀߀߄ ߕߎߟߊߝߌ߲ ߠߊ߫߸ ߜ߭ߎߜ߭ߏߟ ߞߊ߬ ߖ߭ߌߔߑߘߊߛ߭ ߡߊߛߐ߬ߘߐ߲߬߸ ߥߊߟߌߘߊ ߏ߬ ߡߍ߲ ߕߘߍ߬ ߦߋ߫ ߕߎ߬ߡߊ߬ߣߍ߲߫ ߘߎߡߊ߲ ߖߌ߰ߣߌ߬ߦߟߍ ߖߊ߬ߕߋ߬ߡߌ߬ߘߊ߬ߟߌ ߡߊߛߐ߫ ߟߊ߫.
߂߀߀߅–߂߀߁߅
ߜ߭ߎߜ߭ߏߟ ߡߊߔߛ ߓߋߕߊ ߂߀߀߅ ߟߊ߫
ߜ߭ߎߜ߭ߏߟ ߡߊߔߛ ߟߊߥߟߌ߬ߞߏ ߟߊߥߊ߲߬ߞߊ߬ ߝߟߐ ߞߍ߫ ߘߊ߫ ߜ߭ߎߜ߭ߏߟ ߓߑߟߐߜ߭ ߟߋ߬ ߝߟߐ߫ ߟߊ߫ ߂߀߀߅ ߞߏ߲ߞߏߜߍ ߈ ߡߊ߬.
߂߀߀߅ ߕߎߟߊߝߌ߲ ߠߊ߫߸ ߎߙߊߞߊ߲ ߞߊߕߙߌߣߊ߫ ߕߊ߬ߡߌ߲ ߞߐ ߘߐ߫߸ ߜ߭ߎߜ߭ߏߟ ߡߊߔߛ ߞߊ߬ ߣߌߦߥ ߐߙߑߟߍ߲ߣ ߞߐߓߌߟߊ ߖߌ߬ߦߊ߬ߓߍ ߟߊߞߎߘߦߊ߫ ߞߊߟߌߦߊ߫ ߘߐ߫߸ ߞߵߏ߬ ߟߊߥߟߌ߬ ߛߊ߫ ߟߊ߬ߓߊ߰ߙߊ߬ߟߊ ߟߎ߬ ߘߌ߫ ߛߋ߫ ߝߐ߬ߝߐ ߥߙߊ߬ߟߌ ߞߛߊ߬ߓߌ ߟߐ߲߫ ߛߏ ߝߊ߲߬ ߓߐߣߍ߲ߢߐ߲߰ߡߊ ߟߎ߫ ߘߐ߫.
ߛߎ߲ߡߙߊ
thumb|ߛߎ߲ߡߙߊ ߛߎ߲ߓߙߊ (ߛߎ߲߲߲ߡߙߊ ߥߟߊ߫ ߣߕߍ߬߬߬ߕߎ ߡߊ߲߬ߘߋ߲߬ߞߏ ߣߌ߫ ߥߟߐߝߐ ߟߎ߫ ߘߐ߫߸. ߘߥߊߘߥߊ ߌߜߏ ߘߐ߫߸ ߐߖߌ ߔߎߟߊߙ ߘߐ߫߸ ߌߙߎ ߦߙߐߓߊ ߘߐ߫߸ ߊ߬ ߣߌ߫ ߊߝߕߌ ߝߐ߲-ߜߋ ߘߐ߫), ߊ߬ ߦߋ߫ ߣߟߊߞߍߝߋ߲ ߠߋ߬ ߘߌ߫ ߡߍ߲ ߦߋ߫  ߟߊߓߊ߯ߙߊ߫ ߟߊ߫ ߊߝߙߌߞߌ߫ ߕߟߋ߬ߓߋ ߘߐ߫߸ ߊ߬ ߡߊߟߐ߲ߣߍ߲߫ ߦߴߊ߬ ߛߎߡߊ ߥߊ߬ߙߊ ߡߊ߬.
ߜ߭ߎߜ߭ߏߟ ߡߊߔߛ
߂߀߀߅–߂߀߁߅
ߞߵߊ߬ ߕߊ߬ ߂߀߀߇ ߡߊ߬߸ ߜ߭ߎߜ߭ߏߟ ߡߊߔߛ ߡߊߖߐ߯ߙߊ߲ߣߍ߲߫ ߦߋ߫ ߦߋߟߌ߫ ߡߊߓߍ߲߬ߣߍ߲ ߠߋ߬ ߟߊ߫߸ ߕߎ߲ߞߎ߲ߓߍ߲ ߕߣߍ߬ߣߍ߬ߟߌ ߘߐ߫ ߡߍ߲ ߦߋ߫ ߘߌ߲߬ߞߌߙߊ߫ ߦߌ߬ߘߊ߬ߣߍ߲ ߛߌߝߊ߫ ߟߊ߫ (ߛߓߍߟߌ ߣߌ߫ ߖߌ߬ߦߊ߬ߓߍ ߣߌ߫ ߛߌߟߊ) ߦߋߟߌߞߣߍ߫ ߢߣߊߡߊ ߘߐ߫߸ ߊ߬ ߣߌ߫ ߞߎ߲߬ߠߊ߬ߝߏ߬ߣߌ߲߫ ߞߣߍ ߝߣߊ߫ ߘߐ߫ ߞߊ߬ ߔߊ߬ߔߘߊ ߘߌ߲߬ߞߌߙߊ ߡߍ߲ ߦߋ߫ ߡߊߔߛ ߞߊ߲߬߸ ߞߵߏ߬ ߝߊߙߊ߲ߝߊ߯ߛߟߌ ߟߎ߬ ߘߐߜߍ߫ ߢߍߦߋߟߌ ߘߐ߫. ߦߌߟߡߊ:ߜ߭ߎߜ߭ߏߟ ߡߊߔߛ ߦߌߟߡߊ:ߜ߭ߎߜ߭ߏߟ ߦߌߟߡߊ:ߛߋߒߞߏߟߊߘߐߦߊ ߦߌߟߡߊ:ߛߋߒߞߏߟߦߊ ߦߌߟߡߊ:ߔߊ߬ߔߘߊ߬ߦߊ߬ߟߌ
ߛߎ߲ߡߙߊ
ߊ߬ ߦߋ߫ ߟߊߘߊ߲߲߫ ߠߊ߫ ߣߘߍ߬߬߬ߞߟߏ ߟߋ߬ ߘߐ߫߸ ߒ߬߬ߞߊ߬ ߘߏ߫ ߟߎ߫ ߦߋ߫ ߛߎ߬߬ߊ߲߬ߞߌ߬ߛߍ߬߬ ߜߘߍ߫ ߟߎ߫ ߕߘߍ߬ ߟߴߊ߬ ߘߐ߫߫߸ ߦߏ߫ ߛߏߗ߭ߊ, ߞߊ߬ ߓߍ߲߬. ߓߊߟߏߘߐ ߘߏ߫ ߟߎ߫ ߘߛߍ ߡߴߊ߬ ߘߐ߫.
ߊ߬ߟߋ߬ ߦߋ߫ ߟߊߞߏߝߐ߫ ߟߊ߫ ߓߣߊ߬ߓߊ߰ߕߐ߬ ߟߎ߫ ߟߋ߬ ߦߋ߫߸ ߖߋ߬ߟߌ߬ߞߐߕߊ߲ ߦߟߍ߬ߣߍ߲߬ߓߊ ߦߋ߫ ߡߍ߲ ߠߎ߬ ߟߊ߫.ߊߝ ߦߌߟߡߊ:ߊߝߙߌߞߌ߬ ߕߓߌߟߌ ߦߌߟߡߊ:ߟߊ߬ߛߏߓߌ
ߞߎ߬ߓߌ߬ߦߊ߫ ߡߙߊ߬ߓߊ߰ߘߊ
ߞߎ߬ߓߌ߬ߦߊ߫ ߡߙߊ߬ߓߊ߰ߘߊ ߦߋ߫ ߖߌ߬ߣߍ߫ ߞߎ߲߬ߠߊ߬ߛߌ߰ߟߌ ߛߙߊߛߌ߯ߟߌ ߘߏ߫ ߟߋ߬ ߘߌ߫߸ ߡߍ߲ ߦߋ߫ ߟߊߓߋ߫ ߕߌ߲߬ߞߎߘߎ߲ ߘߐ߫. ߊ߬ ߘߎ߰ߓߊ ߦߋ߫ ߞߎ߬ߓߌ߬ߦߊ߫ ߟߋ߬ ߘߌ߫.
ߞߎ߲߬ߠߊ߬ߛߌ߰ߟߌ ߛߙߊߛߌ߯ߟߌ
ߞߎ߬ߓߌ߬ߦߊ߫ ߡߙߊ߬ߓߊ߰ߘߊ ߛߙߊߛߌ߰ߣߍ߲߫ ߦߋ߫ ߡߙߊ߬ߘߊ߰ߘߎ߰ߟߊ߫ ߥߐ߯ߙߐ߫ (߆) ߟߋ߬ ߘߌ߫:
ߞߎ߬ߓߌ߬ߦߊ߫ ߛߏߞߣߐߟߊ߸ ߝߊߝߊߦߊ߫߸ ߜ߭ߊߘߊ߫-ߥߎ߲ߘߎ߬߸ ߡߕߊߞߊߥߎ߫߸ ߡߌߛߌ߬ߙߊ߫߸ ߊ߬ ߣߌ߫ ߔߟߌߡߣߌ߫.
ߛߌ߰ߓߊ߮
ߞߎ߬ߓߌ߬ߦߊ߫ ߛߌ߰ߓߊ߮ ߞߍ߫ ߘߊ߫ ߡߐ߰ ߁߀߆߆߉߈ ߠߋ߬ ߘߌ߫ ߂߀߁߆ ߟߊ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߫ ߛߏ ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߖߘߍ߬ߞߟߏ߬ߦߊ ߞߟߌߟߌ ߟߐ߲ߘߊ
ߖߘߍ߬ߞߟߏ߬ߦߊ ߞߟߌߟߌ ߟߐ߲ߘߊ ߛߌߘߌ߲߫ ߘߊ߫ ߛߊ߲߭ ߁߉߇߄ ߠߋ߬ ߟߊ߫ ߸ ߟߤߊ߬ߕߍ߬ߦߊ߬ߟߌ߬ ߞߎߙߎ߲ߘߎ ߣߌ߲߬ ߠߊ߫ ߝߙߍߕߍ߫ ߇߈ ߕߎ߬ߡߊ߬ߘߊ ߁߁/߀߂/߁߉߇߄ ߌߞ، ߊ߬ ߦߋ߫ ߖߘߍ߬ߞߟߏ߬ߦߊ ߘߋ߬ߙߌ߬ߘߊ ߟߋ߬ ߘߌ߫، ߊ߬ ߦߋ߫ ߖߘߍ߬ߞߟߏ߬ߦߊ ߞߟߌߟߌ ߡߊ߲߬ߕߏ߲߬ߕߍ߬ߟߊ߬ߞߊ ߘߍ߭ ߟߋ߬ ߞߘߐ߫، ߊ߬ ߥߊ߰ߣߍ߲ ߛߌ߰ߣߍ߲߫ ߕߙߌߔߏߟߌ߫ ߟߋ߬ / ߟߓߌ߫، ߓߏߟߏ߲ߝߘߊ߫ ߟߏ߯ߟߎ߫ ߟߋ߬ ߦߴߊ߬ ߟߊ߫ ߘߎߢߊ߫ ߞߣߐ߫، ߊߖ߭ߌ߫ ߜߙߋ ߣߌ߫ ߝߘߊ߬ߝߌ߲߬ߠߊ߫ ߜߙߋ ߣߌ߫  ߋߙߐߔߎ߬ ߜߙߋ ߞߊ߲߬( ߟߌߓߊ߲߫، ߓߣߍ߫،ߛߣߍ߬ߜ߭ߊߟߌ߫، ߗ߭ߊߘ، ߊ߬ ߣߌ߫ ߓߙߌ߬ߕߊ߲߬ߓߊ߫. ߓߏߟߏ߲ߝߘߊߓߊ ߘߏ߫ ߕߘߍ߬ ߛߙߌ߫ ߸ ߏ߬ ߓߘߊ߫ ߘߊߕߎ߲߯ ߛߙߌ߫ ߥߎ߬ߦߊ߲߬ߞߌ߬ߟߌ ߝߍ߬، ߊ߬ ߣߌ߫ ߓߏߟߏ߲ߝߘߊ ߘߏ߫ ߔߊߞߌߛߑߕߊ߲߫ ߸ ߏ߬ ߕߎ߲߯ ߘߊ߫ ߝߊ߯ߘߐߞߍ߫ ߕߊ߬ߡߌ߲߬ߣߍ߲ ߠߊߓߊ߲ ߠߊ߫).
ߖߘߍ߬ߞߟߏ߬ߦߊ ߞߟߌߟߌ ߟߐ߲ߘߊ ߝߐ߬ߝߐ
ߖߘߍ߬ߞߟߏ߬ߦߊ ߞߟߌߟߌ ߟߐ߲ߘߊ ߦߋ߫ ߟߐ߲ߠߌ߲ ߞߣߍ ߟߋ߬ ߘߌ߫ ߸ ߖߘߍ߬ߞߟߏ߬ߦߊ ߞߣߍ، ߊ߬ ߓߘߊ߫ ߛߊ߲߬ ߓߌߣߊ߯ߣߌ߲߫ ߣߌ߫ ߞߐ߫ ߞߍ߫ ߘߟߌ ߘߐ߫، ߟߐ߲ߘߊ ߣߌ߲߬ ߛߌ߲ߘߌߣߍ߲߫ ߛߊ߲߬ ߁߉߇߄، ߖߘߍ߬ߞߟߏ߬ߦߊ ߞߟߌߟߌ ߘߍ߭ ߓߊ߲߫ ߞߐ ߛߙߊ߬ߒ߬ߞߊ߲߬ߠߊ ߞߍ߫ ߟߴߊ߬ ߛߌ߲ߘߌߞߏ ߟߊ߫ ߸ ߖߘߍ߬ߞߟߏ߬ߦߊ߬ߓߊ߮ ߟߐ߲ߠߌ߲ߠߊ ߟߎ߬ ߣߴߊ߬ ߡߙߌߓߊ߮ ߟߎ߬ ߓߟߏ߫ ߸ ߡߍ߲ ߠߎ߬ ߟߊߘߍ߲߬ ߘߊ߫ ߕߙߌߔߏߟߌ߫ ߕߟߋ߬ߓߐ ߘߐ߫ ߸ ߡߌ߲߬ߞߊߙߏ߫ ߕߟߋ߬ ߁߃ ߣߌ߫ ߁߈ ߕߍߟߊ߫ ߘߐ߫ ߝߎ߲ߘߌ߫ ߛߊ߲߬ ߁߃߉߀، ߏ߬ ߦߋ߫ ߓߍ߲߬ ߠߊ߫ ߣߍߣߍߓߊ ߕߟߋ߬ ߆ ߣߌ߫ ߁߁ ߕߍߟߊ߫ ߟߋ߬ ߡߊ߬ ߁߉߇߀ ߌߞ، ߟߐ߲ߠߌ߲ߠߊ ߏ߬ ߟߎ߫ ߟߋ߬: ߡߊߤߑߡߎ߯ߘߎ߫ ߛ߫ߎߓߎߤߌ߫، ߊ߬ ߣߌ߫ ߊߤߡߊߘߎ߫ ߤߛߊߣߌ߫ ߊߟߑߓߊ߯ߞ߭ߏ߯ߘߌ߫، ߊ߬ ߣߌ߫ ߡߊ߯ߟߞߌ߫ ߓߣߎ߬ ߣߊߓߦߌ߫، ߊ߬ ߣߌ߫ ߊߓߘߎߟ ߤߊߟߡߌ ߡߊߤߑߡߎ߯ߘߎ߫، ߊ߬ ߣߌ߫ ߊߤߡߊߘߎ߫ ߛߊߙߑߓߊ߯ߛ߫ߌ߫ߦߎ߫، ߊ߬ ߣߌ߫ ߊߓߘߎߟߊߦߌ߫ ߞߊ߯ߣߎ߯ߣߌ߫، ߊ߬ ߣߌ߫ ߤߎߛߑߣߌ߫ ߟߊߥߑߙߌ߫، ߊ߬ ߣߌ߫ ߊߓߘߎߟ ߞߊߤ߭ߊ߯ߙߎ߫ ߡߎߖ߭ߞߊߙ، ߊ߬ ߣߌ ߊߓߘߎߟ ߞߊߙߌ߯ߡߌ߫ ߛߊ߯ߦߎߕߌ߫، ߊ߬ ߣߌ߫ ߊߟߑߤߊߓߌ߫ߓߎ߫ ߊߟߑߡߌߛߑߕߊ߯ߥߌ߫، ߊ߬ ߣߌ߫ ߊߤߡߊߘߎ߫ ߕߎߣߑߖߌ߫، ߊ߬ ߣߌ߫ ߡߎߕ߭ߺߊ߯ߺߎ߫، ߊ߬ ߣߌ߫ ߊߟߑߡߊߤߑߘߌߦߎ߫ ߓߣߎ߬ ߊ߳ߺߎߓߊ߯ߘߌ߫، ߊ߬ ߣߌ߫ ߎߡߊߙ ߓߊߤߊ߯ߺߎ߫ ߘߌ߯ߣߌ߫ ߊߟߺߎߡߊߦߙߌߦߎ߫، ߊ߬ ߣߌ߫ ߛ߫ߺߊ߯ߟߌߤߎ߫ ߡߊߛߑߊ߳ߎ߯ߘߎ߫ ߓߎߥߊߦߌߛߙߌߦߎ߫، ߊ߬ ߣߌ߫ ߌ߬ߓߎ߬ߙߊ߬ߤߌߡߊ߫ ߙߊߝߌ߯ߘߊߕߎ߫، ߊ߬ߟߌ߫ ߡߎߛߑߕ߭ߝߊ߫ ߊߟߑߡߌߙߊ߯ߕߌߦߎ߫، ߊ߬ ߣߴߏ߬ ߢߐ߲߰ ߜߘߍ߫ ߟߎ߬.
ߟߐ߲ߘߊ ߞߊ߬ ߖߘߍ߬ߞߟߏ߬ߦߊ ߟߐ߲ߠߌ߲ߧߊ ߟߊߖߍ߲ߛߍ߲߫ ߞߴߊ߬ ߞߎ߲߬ ߘߐߣߌ߲ ߘߌ߫، ߊ߬ ߣߌ߫ ߖߘߍ߬ߞߟߏ߬ߦߊ ߛߏߡߐ߯ߦߊ ߛߊߣߌ߲ߘߋ߲ ߞߎ߲߬ߠߊߞߊ߭، ߊ߬ ߣߌ߫ ߕߌߙߌ߲ߠߌ߲ ߣߌ߫ ߞߊ߬ߙߊ߲ ߠߎ߬ ߓߟߏߦߊ߫ ߊߙߊߓߎߞߊ߲ ߘߐ߫، ߊ߬ ߣߌ߫ ߖߘߍ߬ߞߟߏ߬ߦߊ ߞߊ߬ߙߊ߲ ߣߴߊ߬ ߟߊ߬ߞߙߏ߬ߞߙߏ߬ߟߌ، ߊ߬ ߦߴߊ߬ ߓߊ߲ߓߊ߲߫ ߠߊ߫ ߖߘߍ߬ߞߟߏ߬ߦߊ ߢߍߥߟߊ ߟߋ߬ ߞߊ߲߬ ߔߊߞߌߛߊ ߢߌߣߌ߲߫ ߘߐ߫ ߦߏ߫ ߊ߬ ߣߊ߬ߣߍ߲߬ ߢߊ ߡߍ߲ ߞߎ߬ߙߊ߬ߣߊ ߣߌ߫ ߛߊ߬ߙߊ߲߬ߣߎ߲ ߞߣߐ߫، ߊ߬ ߣߌ߫ ߕߍߡߞߊߒߞߋߦߊ ߣߌ߫ ߕߋߟߋ߲ ߞߟߌߟߌ ߣߌ߫ ߟߞߊ߬ߙߊ߲߬ߠߌ߲ ߘߐ߫، ߊ߬ ߡߊߖߊ߲߬ߧߊ߬ߣߍ߲߫ ߜߘߋߜߘߋߦߊ ߣߌ߫ ߘߊ߲߬ߠߊ߬ߕߊߡߌ߲ ߠߊ߫، ߏ߬ ߘߏ߲߬ ߟߊ߲ߞߣߍߡߊ߫ ߘߴߊ߬ ߞߊ߬ߙߊ߲߬ߠߊ߬ߘߋ߲ ߠߎ߬ ߟߊ߫ ߟߐ߲ߠߌ߲ߧߊ ߣߴߊ߬ߟߎ߬ ߟߊ߫ ߞߏߟߊߕߊ߯ߡߢߊ ߕߍߡߞߊߒߞߋߡߊ ߟߎ߬ ߘߐ߫ ߸ ߊ߬ߟߎ߬ ߟߊߓߐߟߌ ߞߐߝߍ߬، ߊ߬ ߣߌ߫ ߞߊ߬ ߓߍ߲߬ ߊ߬ߟߎ߬ ߟߊ߫ ߓߊ߯ߙߊߢߐ߲߯ߦߊߞߏ߫ ߢߌߡߊ ߡߊ߬ ߞߎ߲߬ߠߊ߬ߛߌ߮ ߝߍ߬ ߊ߬ߟߎ߬ ߟߊ߫ ߖߡߊ߬ߣߊ ߟߎ߬ ߘߐ߫ ߸ ߊ߬ ߣߌ߫ ߖߡߊ߬ߣߊ߬ ߜߘߍ߫ ߟߎ߬ ߘߐ߫، ߏ߬ ߟߵߊ߬ߟߎ߫ ߕߐ߯ߦߊ߫ ߟߊ߫ ߟߐ߬ߦߙߐ߬ߓߊ ߟߎ߬ ߘߐ߫، ߦߏ߫ ߘߌ߯ߣߊ ߞߕߌߕߍ߯ߘߊ ߟߎ߬ ߣߌ߫ ߖߊ߯ߓߘߊ ߟߎ߬ ߣߌ߫ ߞߊ߬ߙߊ߲߬ߕߊ ߟߎ߬ ߟߊ߫ ߛߏ ߟߎ߬ ߞߣߐ߫ ߸ ߊ߬ߟߎ߬ ߓߐߣߍ߲߫ ߛߏ ߡߍ߲ ߠߊ߫.
ߟߐ߲ߘߊ ߞߵߊ߬ ߟߊ߫ ߛߌߟߊ ߓߟߏߟߊߕߎ߲߯ ߟߞߊ߬ߙߊ߲߬ߠߌ߲ ߣߌ߫ ߟߊ߬ߞߙߏ߬ߞߙߏ߬ߟߌ ߡߊ߬ߘߎ߮ ߘߐ߫ ߞߏ߲ߞߏߜߍ ߕߟߋ߬ ߁߁ ߥߎ߬ߦߊ߲߬ߞߌ߬ߟߌ ߞߐߝߍ߬، ߞߊ߬ ߓߍ߲߬ ߦߋߢߊ ߣߌ߫ ߡߊ߬ߡߙߊ߬ߟߌ߬ ߞߎߘߊ ߡߊ߬ ߗߋߟߊ߫ ߟߊߛߋ ߘߐ߫.
ߟߐ߲ߘߊ ߦߋ߫ ߝߏߘߋߦߊ ߖߐ߲ߓߐ߲ ߟߋ߬ ߘߌ߫ ߟߊ߫ ߊߙߊߓߎߞߊ߲ ߡߟߋߞߎߦߊ ߣߌ߫ ߖߘߍ߬ߞߟߏ߬ߦߊ ߞߊ߬ߙߊ߲ ߘߐ߫، ߊ߬ ߣߌ߫ ߓߊߘߎ߲ߦߊ ߖߐ߲ߓߐ߲ ߟߐ߲ߞߏ ߓߏߟߏ߲ߝߘߊ ߟߎ߬ ߘߐ߫، ߊ߬ ߖߐ߲ߓߐ߲ ߡߊߟߐ߲ߣߍ߲߫ ߟߓߌ߫ ߟߞߊ߬ߙߊ߲߬ߠߌ߲ ߛߊ߲ߘߐߕߊ ߣߌ߫ ߟߐ߲ߞߏ ߕߌߙߌ߲ߠߌ߲ ߞߏߕߌ߯ߘߊ ߓߟߏ߫، ߊ߬ ߣߌ߫ ߖߘߍ߬ߞߊ߬ߣߌ߲߬ ߖߊ߯ߓߘߊ ߟߎ߬، ߊ߬ ߣߴߊ߬ ߢߐ߲߰ ߟߐ߲ߘߊ ߣߌ߫ ߖߊ߯ߓߘߊ ߟߎ߬ ߦߏ߫ ߖ߭ߊ߬ߦߌ߬ߕߎ߯ߣ ߖߊ߯ߓߘߊ ߕߎߣߎ߲ߛߌ߫، ߊ߬ ߣߌ߫ ߊߖ߭ߑߤߊߙ ߖߊ߯ߓߘߊ ߞߊ߯ߤߌ߬ߙߊ߫، ߊ߬ ߣߌ߫ ߖߊ߯ߓߘߊ ߎߛߑߕߙߎ߫ ߓߙߌ߬ߕߊ߲߬ߓߊ߫، ߟߌߓߊ߲߫ ߖߊ߯ߓߘߊ ߟߎ߬ ߣߌ߫ ߛߙߌ߫ ߣߌ߫ ߡߊ߬ߙߐ߬ߞߎ߫ ߣߌ߫ ߛߎߘߊ߲߫ ߣߌ߫ ߤߌ߲ߘߌ߫ ߣߌ߫ ߔߊߞߌߛߑߕߊ߲߫ ߣߌ߫ ߓߊߜ߭ߑߟߊߘߍߛ ߣߌ߫ ߛߏߡߊߟߌ߫ ߣߌ߫ ߛߣߍ߬ߜ߭ߊߟߌ߫ ߣߌ߫ ߖߌ߬ߣߍ߬.
ߞߊ߬ߙߊ߲߬ߠߊ߬ߘߋ߲߬ (߃߀߀߀) ߣߌ߫ ߞߐ߫ ߟߋ߬ ߦߋ߫ ߞߊ߬ߙߊ߲߬ ߠߊ߫ ߟߐ߲ߘߊ ߣߴߊ߬ ߓߏߟߏ߲ߝߘߊ ߟߎ߬ ߟߊ߫ ߸ ߞߊ߬ ߓߐ߫ ߖߡߊ߬ߣߊ߬ ߓߐߣߍ߲ߢߐ߲߰ߡߊ ߟߎ߬ ߘߐ߫ ߘߎߢߊ߫ ߞߣߐ߫، ߊ߬ ߓߐߓߊ߮ ߦߙߌߞߊ ߛߋ߫ ߘߊ߫ ߞߊ߬ߙߊ߲߬ߠߊ߬ߘߋ߲߬ (߇߇߄߄) ߘߐ߫ ߛߊ߲߬  ߂߀߁߆ ߟߊ߫، ߏ߬ ߟߎ߫ ߦߋ߫ ߓߐ߫ ߟߊ߫ ߖߡߊ߬ߣߊ߬ ߓߐߣߍ߲ߢߐ߲߰ߡߊ (߉߆) ߟߋ߬ ߘߐ߫.
ߓߊ߯ߙߊ߫ ߡߞߊߙߊ߲
ߦߌߟߡߊ:ߘߐ߬ߝߐ ߦߌߟߡߊ:ߟߐ߲ߠߌ߲ ߦߌߟߡߊ:ߖߘߍ߬ߞߟߏ߬ߦߊ
ߔߌߙߊ߬ߘߊ߫
ߔߌߙߊ߬ߘߊ߫ ߦߋ߫ ߛߏ߲߯ߘߋ ߘߏ߫ ߟߋ߬ ߘߌ߫ ߜ߭ߊ߬ߓߎ߫ ߕߌ߲߬ߞߎߘߎ߲ ߘߐ߫߸ ߖߌ߬ߣߍ߫ ߓߌ߬ߛߊ߬ߥߏ߫. ߊ߬ ߦߋ߫ ߛߏ ߣߌ߫ ߡߊ߬ߡߙߊ߬ߟߌ ߕߟߊߟߌ ߟߋ߬ ߘߌ߫ ߖߌ߬ߣߍ߫ ߓߌ߬ߛߊ߬ߥߏ߫ ߞߐ߬ߘߎ߰ߝߊ߲ ߘߐ߫ ߡߍ߲ ߝߊ߲߬ߝߘߊ߬ߧߊ ߦߋ߫ ߞߎߘߍ߫ ߝߘߎ߬ߓߍ߲߫ ߉߃߄.߄ ߘߌ߫߸ ߞߵߊ߬ ߛߌ߰ߓߊ߮ ߞߍ߫ ߡߐ߰ ߂߆߂߉ ߘߌ߫.
ߔߌߙߊ߬ߘߊ߫ ߦߋ߫ ߖߌ߬ߣߍ߫ ߓߌ߬ߛߊ߬ߥߏ߫ ߣߌ߫ ߛߣߍ߬ߜ߭ߊ߯ߟߌ߫ ߓߐߕߏ߲ ߡߊߜߍ߲ ߠߋ߬ ߘߐ߫߸ ߊ߬ ߣߴߊ߬ ߦߋ߫ ߘߌ߲߬ߞߌߙߊ߫ ߟߋ߬ ߘߌ߫ ߡߍ߲ ߛߌ߰ߓߊ߮ ߗߎ߲ߗߎ߲ߣߍ߲߫ ߦߋ߫ ߞߏߛߓߍ߫߸ ߡߐ߰ ߃߅ ߘߐߙߐ߲߫ ߞߎߘߍ߫ ߝߘߎ߬ߓߍ߲ ߞߊ߲߬.
ߞߏ߲ߛߏߕߊߡߌ߫
ߞߏ߲ߛߏߕߊߡߌ߫ ߦߋ߫ ߡߙߊ߬ߓߊ߰ߘߎ߯ߟߊ ߘߏ߫ ߟߋ߬ ߘߌ߫ ߕߟߋߡߟߋ߫ ߡߙߊ߬ߓߊ߰ߘߊ ߞߣߐ߫ ߸ ߞߌ߲ߘߌߦߊ߫ ߕߌ߲߬ߞߎߘߎ߲ ߘߐ߫ ߖߌ߬ߣߍ߫
ߝߊ߬ߘߌ߬ߡߊ߬ߞߟߏ
ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߊߝߙߌߞߌ߬ ߛߏ ߦߌߟߡߊ:ߘߎ߰ߡߊ߬ߛߓߍ ߛߌ߰ߝߏ߲
ߞߐ߬ߦߊ
ߞߐ߬ߦߊ ߥߟߊ߫ ߞߐ߬ߦߊ߬ߞߊ ߦߋ߫ ߡߊ߲߬ߘߋ߲߬ ߡߌ߬ߙߌ߲߬ߘߌ (ߞߊ߲ߓߏߟߏ߲) ߘߏ߫ ߟߋ߬ ߘߌ߫ ߊߝߙߌߞߌ߬ ߕߟߋ߬ߓߋ ߘߐ߫߸ ߡߍ߲ ߠߎ߬ ߡߊߞߍߣߍ߲߫ ߦߋ߫ ߜߋ߲ߞߐ߬ߖߌ߬ߘߊ ߕߊ߲ߓߊ߲ ߘߐ߫߸ ߊ߬ ߜߋ߲ߜߋ߲߫ ߞߐ߬ߦߊ߬ߘߎ߰ ߡߊߞߐߣߐ߲߫ ߘߊߝߍ߬߸ ߥߙߏ߬ߘߎ߯ ߕߌ߲߬ߞߎߘߎ߲ ߘߐ߫.
ߛߌߦߊߓߏߟߏ߲
ߝߐߢߊ߫ ߦߙߌߞߊ ߣߌ߲߬ ߓߍ߯ ߦߴߊ߬ ߟߋ ߟߋ߬ ߡߊߡߌߣߌ߲ߡߌߣߌ߲߫ ߠߊ߫߸ ߞߐ߬ߦߊ߸ ߞߐ߬ߦߊ߬ߞߊ߬ߞߊ߲߸ ߞߐ߬ߦߊ߬ߞߊ߸ ߞߐ߬ߦߊ߬ߜ߭ߊ߸ ߊ߬ ߣߌ߫ ߞߐ߬ߦߊ߬ߙߊ.
ߞߊ߲
ߊ߬ߟߎ߬ ߟߊ߫ ߞߊ߲ ߦߋ߫ ߞߐ߬ߦߞߊ߬ߞߊ߲߸ ߏ߬ ߦߋ߫ ߡߊ߲߬ߘߋ߲߬ ߞߊ߲ߓߏߟߏ߲ ߘߏ߫ ߟߋ߬ ߘߌ߫ ߥߟߊ߫ ߒߞߏߝߐߟߊ ߘߏ߫ ߟߎ߫ ߟߋ߬ ߦߋ߫߸ ߊ߬ ߝߐߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߕߘߍ߬ ߦߋ߫ ߡߐ߰ ߆߀ ߀߀߀ ߟߋ߬ ߘߌ߫ ߁߉߉߂ ߟߊ߫.
ߡߐ߰ ߕߐ߯ߓߐߣߍ߲ ߠߎ߬
ߌߓߎߙߊߤߌߡ ߞߎ߬ߟߌߓߊ߬ߟߌ߫߸ ߦߋ߫ ߜߋ߲ߞߐ߬ߖߌ߬ߘߊ ߣߊ߲߬ߕߌ߮ ߘߏ߫ ߟߋ߬ ߘߌ߫߸ ߊ߬ ߞߊ߬ ߟߐ߬ߘߎ߰ ߝߟߐߝߟߐ ߟߋ߬ ߟߊߓߊ߯ߙߊ߫ ߁߉߉߉ ߞߊ߬ߝߏ߬ ߖߊߛߏ߲ ߘߐ߫߸ ߊ߬ ߣߌ߫ ߡߎߙߎ߲ߕߌ (ߙߓߋߟߌߦߐ߲) ߥߟߌ߬ߟߌ ߂߀߀߂ ߕߎߟߊߝߌ߲ ߠߊ߫߸ ߟߏߙߊ߲ ߜߊ߬ߜߏ߬ ߟߊ߫ ߞߎ߲߬ߠߊ߬ߛߌ߮ ߞߊ߲ߡߊ߬.
ߣߊߡߎ߲
ߒߠߋ ߞߊ߬ ߞߐ߬ߦߊ ߟߎ߬ ߟߊ߫ ߖߘߍ߬ߞߟߏ߬ߦߊ ߟߋ߬ ߟߐ߲߫. ߊ߬ߟߎ߬ ߟߊ߫ ߣߊߡߎ߲ ߞߍߗߏ߮ ߞߏ߬ߣߌ߲߬ ߦߋ߫ ߟߊߜߎ߬ߝߎ߲߬ ߠߊ߫ ߡߐ߰ ߛߌߦߊߡߊ߲߫ ߠߎ߫ ߓߟߏ߫. ߌ ߘߌ߫ ߛߴߌ ߟߐ߲ߕߊ ߝߙߊ߬ ߟߊ߫ ߣߌ߲߬ ߞߊ߲߬.
ߘߐ߬ߝߐ
ߌ ߘߌ߫ ߛߋ߫ ߞߎߡߊ߫ ߟߴߏ߬ ߞߊ߲߬.
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߌ ߘߌ߫ ߛߋ߫ ߞߎߡߊ߫ ߟߴߏ߬ ߞߊ߲߬. ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߞߐ߬ߦߊ ߦߌߟߡߊ:ߜߋ߲ߞߐ߬ߖߌ߬ߘߊ
ߖߊ߯ߓߘߊ߫
ߒߞߏ ߞߊ߬ߙߊ߲ ߘߊߡߌ߬ߣߊ߬ ߘߊ߫ ߖߊ߯ߓߘߊ߫ ߝߟߐ ߡߍ߲ ߞߣߐ߫ ߘߎߢߊ߫ ߘߐ߫߸ ߏ߬ ߟߋ߬ ߋߖ߭ߌߔߑߕ ߖߊ߯ߓߘߊ ߘߌ߫߸ ߣߴߊ߬ ߦߋ߫ ߞߟߌ߫ ߟߊ߫ ߞߏ߫ ( ߞߍ߯ߙ ߖߊ߯ߓߘߊ ) ߏ߬ ߞߍ߫ ߘߊ߫ ߂߀߀߂ ߟߋ߬ ߟߊ߫߸ ߏ߬ ߟߋ ߞߐ ߘߐ߫߸ ߊ߬ ߣߊ߬ ߘߊ߫ ߕߏ߫ ߘߏ߲߬ ߠߊ߫ ߞߊ߲ߞߊ߲߫ ߖߊ߯ߓߘߊ ߖ߭ߟߎߛ ߢߙߋߙߋ߫ ߟߊ߫ ߂߀߁߀ ߠߊ߫߸ ߏ߬ ߞߐ ߝߣߊ߫ ߞߍ߫ ߘߴߊ߬ ߞߊ߬ߙߊ߲ ߘߊߡߌߣߊ ߘߌ߫ ߊߡߋߙߌߞߌ߬ ߖߊ߯ߓߘߊ ߘߏ߫ ߟߎ߫ ߞߣߐ߫߸ ߏ߬ ߓߍ߯ ߘߐ߫ ߘߊ߲߬ߞߙߐ߬ߓߊ ߦߋ߫ ߤߝ߭ߊߘ ߖߊ߯ߓߘߊ ߟߋ߬ ߘߌ߫ ߞߊ߲ߓߙߌߖ ߘߎ߱ ߞߣߐ߫.
ߛߏ߬ߟߏ ߝߙߊ߬ߓߊ-ߘߐ߫ ߛߌ߬ߛߋ߫ ߓߟߏ߫ ߦߌߟߡߊ:ߖߊ߯ߓߘߊ ߦߌߟߡߊ:ߖߊ߯ߓߘߊ ߟߎ߬ ߦߌߟߡߊ:ߞߊ߬ߙߊ߲ ߛߊ߲ߘߐߕߊ
ߟߐ߬ߟߊ߫
ߟߐ߬ߟߊ߫ ߦߋ߫ ߖߌ߬ߣߍ߬ ߞߊ߲ߓߍ߲ ߕߎߞߘߐߟߊ߫ ߡߙߊ߬ߓߊ߰ߘߊ ߘߏ߫ ߟߋ߬ ߘߌ߫ ߸ߜߋ߲ߞߐ߰ߖߌ߬ߘߊ ߣߌ߫ ߟߌߓߙߋߦߊ߫ ߓߐߕߏ߲߫ ߠߊ߫ ߝߊ߲ ߝߍ߬߸ߒߛߙߍߜߘߍ߬ ߕߌ߲߬ߞߎߘߎ߲ ߘߐ߫߸ alt=|thumb| ߟߏߟߊ߫ |359x359px ߖߌ߬ߣߍ߫ ߝߊ߬ߛߏ߬ߞߊ߲ ߝߌ߬ߟߊ߬ ߝߐ߫ ߟߊ߫ ߦߋ߲߬߸ߡߊ߲߬ߘߋ߲߬ߞߊߞߊ߲ ߣߌ߫ ߞߟߐ߬ߣߐߞߊ߲߸ߞߊ߲ ߡߍ߲ ߠߎ߬ ߝߐ߫ ߟߊ߫ ߦߋ߲߬߸ߏ߬ ߓߍ߯ ߣߴߊ߬ ߟߊ߫ ߖߊ߬ߡߊ ߦߋ߫ ߦߋ߲߬߸ ߞߏ߬ߣߌ߲߬߸ߡߙߊ߬ߓߊ߰ߘߊ ߣߴߊ߬ ߡߙߊ߬ߘߊ߬ߘߎ߯ߟߊ  % ߆߉،߀߁ ߓߍ߯ ߦߋ߫ ߝߋ߬ߙߋ ߞߍ߫ ߟߊ߫ ߡߊ߲߬ߘߋ߲߫ ߝߘߏ߬ߓߊ߬ߞߊ߲ ߔߌߦߐߔߌߦߐ ߟߋ߬ ߘߐ߫߸ߣߊߟߌ߬ߡߎ߲߫ ߒߞߏ ߘߌ߫߸ߓߊߏ߬߸ߡߙߊ߬ߘߊ߬ߘߎ߯ߟߊ ߓߍ߯ ߞߍ߫ ߟߵߊ߬ߟߋ߫ ߘߐ߫߸ߊ߬ ߣߌ߫ ߘߎ߱ ߞߣߐ߫
ߘߎ߰ߡߊ߬ߛߓߍ߬ ߔߊߔߘߊ
ߟߏߟߊ߫ ߦߋ߫ ߓߋߦߌߟߊ߫ ߡߙߊ߬ߓߊ߰ߘߊ ߞߐ߰ߘߎ߮ ߟߋ߬ ߘߐ߫߸  ߒߛߙߍߜߘߍ߬ ߡߙߊ߬ߓߊ߰ߘߊ ߞߐ߰ߘߎ߯ߕߟߋ߬ߓߋ ߣߌ߫ ߕߋ߬ߟߋߓߋ߫ ߘߐ߫ ߸ߞߙߎߓߊ ߡߍ߲ ߝߣߊ߫ ߡߊߟߐ߲ߣߍ߲߫ ߦߋ߫߸ߣߴߊ߬ ߕߐ߯ ߞߏ߫ ߣߌ߲ߓߊ߫ ߞߐ߲߬ߞߐ ߏ߬ ߦߋ߫ ߓߏ߯ߛߎ߫ ߣߌ߫ ߒߖ߭ߐ߯ ߟߋ߬ ߕߍ߫߸ ߊ߬ ߜߟߊ߬ߜߟߊ߫ ߦߋ߫ ߁߇߅߂ ߟߋ߬ ߘߌ߫ ߸ߊ߬ ߡߙߊ߬ߓߊ߰ߘߊ ߦߋ߫ ߞߎߘߍ߫ ߁߀߀߀ ߟߋ߬ ߘߌ߫߸ߊ߬ ߣߴߊ߲ ߠߊ߫ ߞߎߓߋߘߊ߫ ߕߍ߫߸
ߊ߬ ߛߌߓߊ߮ ߟߎ߬
ߟߏߟߊ߫ ߛߌ߰ߓߊ߮ ߦߋ߫ ߛߌߦߊ߫ ߘߊ߲ߘߐ ߢߌ߲߬ ߠߎ߫ ߟߋ߬ ߘߌ߫ ،ߞߐ߬ߣߐ،ߞߏ߬ߣߌ߲߬ߢߊ،ߥߟߊ߫ ߡߊ߲߬ߘߋ߲߬ߞߊ،ߡߊߣߐ߯،ߊ߬ ߛߌ߰ߓߊ߮ ߦߋ߫ ߁߈߈ ߇߄߃ (߂߀߁߇) ߟߊ߫.
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ
ߟߏߟߊ߫ ߛߐ߬ߘߐ߲߬ߝߋ߲ ߠߎ߬ ߛߐ߬ߘߐ߲߬ ߠߊ߫ ߛߍ߬ߣߍ ߣߌ߫ ߟߋ߬ ߓߌߞߊ߲߫ ߡߙߊ ߣߌ߫ ߖߎ߬ߟߊ߬ߦߊ ߟߋ߬ ߘߐ߫߸ߡߊ߲߬ߘߋ߲߬ߞߊ ߣߌ߫ ߝߎߟߊ ߟߎ߬ ߖߎ߬ߟߊ߬ߦߊ ߟߊ߫߸ߞߐ߬ߣߐ ߟߎ߫ ߛߍ߬ߣߍ ߟߊ߫߸ ߛߍ߬ߣߍ ߦߋ߫ ߞߍ߫ ߟߊ߫ ߓߎ߰ߘߊ ߟߎ߬ ߟߊ߫߸ߞߊߣߊ߬ ߏ߬ ߝߋ߬ߙߋ߫ ߟߏߟߊ߫،ߝߏߦߌߘߊ߫߸ߛߣߍ߬ߞߍ߬ߟߊ ߦߋ߫ %߈߀ ߠߋ߬ ߘߌ߫ ߟߏߟߊ߫ ߛߌ߰ߓߊ߮ ߘߐ߫߸ߥߟߏߒߘߐ ߡߍ߲ ߠߎ߫ ߦߋ߫ ߛߣߍ߬ ߟߊ߫ ߏ߬ ߝߟߍ߫ ߣߌ߲߬
ߣߊ߬ߡߎ߲ ߥߟߊ߫ ߘߌ߯ߣߊ
ߛߌ߬ߟߊ߬ߡߊ ߣߌ߫ ߌߛߟߊߞߊ ߟߎ߬ ߓߍ߯ ߦߋ߫ ߓߟߏߦߟߊ߫ ߟߏߟߊ߫ ߸ ߞߏ߬ߣߌ߲߬،ߛߏߡߊ߫ ߟߎ߫ ߝߣߊ߫ ߦߋ߫ ߦߋ߲߬ ߸ߛߏߡߦߊ ߛߓߊ߬ߕߌ߬ߣߍ߲߫ ߘߎ߰ߣߍ߲ ߠߎ߫ ߟߊ߫ ߞߏߛߓߍ߫߸ߘߌ߯ߣߊ߫ ߟߊߛߌߦߊߦߊ ߕߎ߯ߣߌ߲߬߸ߛߌ߬ߟߊ߬ߡߊ ߟߋ߬ ߞߊߛߌߦߊ߫ ߘߌ߯ߣߊ߫ ߕߐ߭ ߓߍ߯ ߘߌ߫߸ ߏ߬ ߞߐ߫،ߌߛߟߊߞߊ ߟߎ߬
ߞߌ߲߬ߘߊ ߟߎ߬
ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߟߏߟߊ߫
ߣߊ߬ߥߊ߯ߟߌ߬ ߛߊ߰ߘߊ߬ߥߌ߬ߞߊ
ߞߎߡߘߊ ߣߌ߲߬ ߦߴߊ߬ ߓߊ߬ߘߏ߬ ߟߊ߫ ߡߐ߰ ߟߋ ߞߊ߲߬ ߡߍ߲ ߛߊ߬ ߛߊ߲ ߧߋ߫ ،ߞߏߟߊߞߏߕߍ߫߸ ߡߊ߬ߦߟߍ߬ߡߊ߬ߟߌ߬ ߞߊߟߌ߲ ߣߌ߫ ߘߐߥߛߊ߬ߣߍ߲߬ ߘߴߛߋ߫ ߓߌ߬ߟߴߊ߬ ߘߐ߫،ߖߐ߲߰ߛߊ߫߸ߞߊ߬ ߡߊ߬ߟߐ߲߬ߕߊ߬ ߞߎߘߊߞߎߘߊ ߟߎ߬ ߞߐ߲ߞߐ߲ߧߊ߫ ߓߟߏߞߍߣߍ߲߫ ߡߍ߲ ߠߎ߬ ߟߊ߫ ߣߴߊ߬ߟߎ߬ ߡߊߟߐ߲ߣߍ߲߫ ߝߣߊ߫ ߞߊ߬ ߓߍ߲߬ ߞߎߡߘߊ ߝߐߞߊ߲ ߠߎ߫ ߡߊ߬. ߣߊ߬ߥߊ߯ߟߌ߬ ߛߊ߰ߘߊ߬ߥߌ߬ߞߊ (ߞߏ߲ߓߌߕߌ߱ ߂߇ ߁߉߃߁ — ߕߙߊߓߊ߫ ߂߁ ߂߀߂߁)، ߛߌߛߌ߫ ߞߣߐ߫ ߖߊ߲ߞߊߙߏ ߟߎ߬ ߘߊ߲ߘߟߊߡߛߏ، ߊ߬ ߣߌ߫ ߣߌߘߐߟߐ߲ߘߐߦߊ߫ ߖߊ߲ߞߊߙߏ ߟߎ߬ ߘߊ߲ߘߟߊߡߛߏ، ߊ߬ ߣߌ߫ ߛߓߍߦߟߊ ߣߌ߫ ߞߊ߲߬ߝߐ߬ߦߊ߬ߟߊ ߡߌߛߌߙߊߞߊ ߡߐ߰ߺߦߊ ߖߊ߯ߙߋ ߡߊߞߊߘߊ߲ߓߊ߮ ߝߘߏ߬ߓߦߊ߬ߓߟߏߡߊ߬ ߊ߬ ߣߌ߫ ߡߏ߬ߛߏ ߖߊ߯ߙߋ ߞߙߍߞߙߍߓߟߏߡߊ߬. ߊ߬ ߞߊ߬ ߞߝߊ߬ ߘߊߡߊ߲߫ ߛߓߍߦߊ߫ ߣߌ߲߬ ߞߊ߲߬ ߞߏ߫ ߡߏ߬ߛߏ ߖߘߍ߬ߞߟߏ߬ߓߊ߰ߦߊ ߘߐ߫، ߊ߬ ߟߊߞߏߟߐ߲߫ ߘߊ߫ ߗߍ߬ߓߦߊ߬ߟߌ ߞߟߍ߬ߟߌ ߘߐ߫ߗߍ߭ ߣߌ߫ߡߏ߬ߛߏߓߍ߯ ߕߊ ߘߐ߫ ߞߊ߬ߺߣߌ߲߬.
ߊ߬ ߞߊ߬ ߊ߬ߙߊ߬ߓߎ߬ߡߛߏ߬ ߓߟߏߘߌߢߐ߲߯ߡߊ ߞߏߟߊߘߍ ߛߌ߲ߘߌ߫ ߁߉߈߂ ߟߊ߫،ߦߏ߫ ߊ߬ ߞߊ߬ ߓߟߏߡߊߜߍ߲ ߞߍ߫ ߡߐ߰ߦߊ ߖߊ߯ߙߋ ߛߌ߲߬ߝߏ߲߬ߘߊ߬ ߊߙߊߓߎߡߊ ߛߌ߲ߘߟߌ ߘߐ߫. ߣߊ߬ߥߊ߯ߟߌ߬ ߛߋ߫ ߘߊ߫ ߞߊ߬ ߞߛߊߞߊ߫ ߡߐ߬ߟߐ߲߬ߡߊ߫ ߛߊ߬ߓߊ߫ ߛߐ߬ߘߐ߲߬ ߞߊ߬ ߓߐ߫ ߜߙߋ߫ ߛߊ߬ߓߊ߫ ߞߊ߲߬.ߓߊ߸߂߀߀߄ ߘߐ߫ ߊ߬ ߞߊ߬ ߞߐ߰ߘߎ߮ ߣߌ߫ ߥߙߏ߬ߘߎ߮ ߞߐ߲ߘߐ߲ ߛߐ߬ߘߐ߲߫ ߞߊ߬ ߝߘߊ߫ ߋߙߏߔߎ߬ ߜߍ߬ߡߍ ߟߊ߫. ߊ߬ ߣߌ߫ ߂߀߀߅ ߟߊ߫ ߊ߬ ߣߌ߬ߦߙߐ ߞߍ߫ ߘߊ߫ ߌ߯ߺߣߊ߯ߺߣߊ߯ ߡߊ߲߬ߕߏ߲߬ߕߍ߬ ߞߐ߲ߘߐ߲ ߘߌ߫ ߞߊ߬ ߝߘߊ߫ ߓߍߟߑߖߌߞߟߊ߫، ߊ߬ ߣߌ߫ ߂߀߁߂ ߟߊ߫ ߊ߬ ߣߌ߬ߦߙߐ ߞߍ߫ ߘߊ߫ ߛ߭ߎ߬ߺߎ߲ ߡߊߞߌߓߙߊ ߊߦߘߌ ߟߌߟߑߛߊߟߊ߯ߡ ߞߐ߲ߘߐ߲ ߘߌ߫ ߞߊ߬ ߝߘߊ߫ ߡߊ߲߬ߕߏ߲߬ߕߍ߬ ߟߍߙߘߊ߫ ߟߌߟߑߛߊߟߊ߯ߡ ߟߊ߫ ߛߎߥߍߛߌ߬ߙߊ߫.
ߣߊ߬ߥߊ߯ߟߌ߬ ߛߊ߰ߘߊ߬ߥߌ߬ߞߊ ߓߊ߯ߙߊ߫ ߘߊ߫ ߟߐ߬ߘߎ߰ ߘߊߡߊ߲߫ ߘߐ߫ ߦߏ߫ ߞߍ߲ߘߍߦߊ ߟߊ߬ߟߐ߲߬ߣߌ߲߬ߧߊ߬ߟߌ ߝߘߏ߬ߓߊ߬ ߗߋߕߌ߮ ߟߐߘߎ߮ ߞߍ߲ߘߍߦߊ ߞߏߕߌ߯ߘߊߟߊ߫ ߞߊ߯ߤߌ߬ߙߊ߬، ߊ߬ ߣߌ߫ ߘߊ߲ߘߊߟߌߟߊ ߟߎ߬ ߟߊ߫ ߕߐ߰ߕߐ߰ߟߌ߬ߘߊ ߝߘߏ߬ߓߊ߬ ߞߟߊ߬ߕߌ߮ ߞߊ߯ߤߌ߬ߙߊ߬، ߊ߬ ߣߊ߬ ߘߴߊ߬ ߟߊ߫ ߓߊ߯ߙߊ ߦߟߍ߬ߡߊ߬ ߞߊ߬ ߞߍ߫ ߘߊ߲ߟߌߟߊߡߛߏ ߘߌ߫ ߖߊ߯ߓߘߊ߫ ߘߊ߲ߘߊߛߏ ߟߊ߫. ߌߣߊߝߐ߬ ߊ߬ ߞߊ߬ ߛߌ߲߬ߝߏ߲߬ ߜߡߍ ߛߊ߲ߘߐߕߊ ߛߐ߬ߘߐ߲߬ ߞߍߞߎ߲ߛߊ߲ߧߊ ߟߎ߬ ߣߌ߫ ߘߍ߬ߘߐ߬ߦߊ ߟߐ߲ߞߏ ߟߎ߬ ߟߊ߫ ߞߊ߯ߤߌ߬ߙߊ߬. ߊ߬ ߞߊ߬ ߞߍ߲ߘߍߦߊ ߟߊ߬ߞߟߏ߬ߞߟߏ߬ߟߌ ߞߏߟߊߘߍ ߛߌ߲ߘߌ߫ ߊ߬ ߣߌ߫ ߡߌߛߌߙߞߊ߫ ߡߛߏ ߛߓߍߦߟߊ ߟߎ߬ ߟߊ߫ ߞߏߟߊߘߍ. ߊ߬ ߦߋ߫ ߞߎ߲߬ߕߊ߯ߺߣߍ߲ ߞߍ߫ ߞߍ߲ߘߍߦߊ ߝߐ߰ߓߍ߬ߝߐ߯ߓߍ ߛߍ߲ߝߍ߲ߠߌ߲ ߞߊ߲ߕߌ߯ߦߊ ߟߊ߫ ߞߊ߯ߤߌ߬ߙߊ߬،ߊ߬ ߣߌ߫ ߛߍ߲ߝߍ߲ߠߌ߲ߠߊ߫ ߡߛߏ ߘߊ߲ߘߊߟߌ߫ ߞߏߟߊߘߍ߫ ߝߐ߯ߓߍߝߐ߯ߓߍ ߘߐ߫.
ߜߋ߬ߙߋ
ߣߊ߬ߥߊ߯ߟߌ߬ ߓߐ߫ ߘߊ߫ ߞߊ߯ߤߌ߬ߙߊ߬ ߖߊ߯ߓߘߊ ߘߊ߲ߘߊߟߌ ߟߐ߲ߘߊߟߊ߫ ߁߉߅߅ ߞߏߟߌ߲ߞߏ߬ߟߌ߲ ߠߊ߫ ߊ߬ ߦߋ߫ ߘߊ߲ߘߊߟߌ ߣߌ߫ ߘߐ߬ߓߛߏ߬ߟߌ ߖߍ߰ߝߙߍߛߐ߬ߘߐ߲ ߬ ߊ߬ ߟߊ߫ ߓߊߓߋߟߌ ߞߍ߫ ߘߊ߫ ߛߌߛߌ߫ ߞߣߐ߫ ߖߊ߲ߞߊߙߏ ߟߎ߬ ߘߐ߫ ߊ߬ ߓߊ߯ߙߊ߫ ߘߊ߫ ߞߊߛߙߎߟߑߊ߫ߺߊߦߌߣ ߠߊ߫ ߘߊ߲ߘߊߟߌߟߊߡߛߏ߫ ߞߟߏߞߕߏ ߘߌ߫، ߊ߬ ߝߘߎ߫ ߘߊ߫ ߛߊ߲߭ ߏ߬ ߖߍ߬ߘߍ ߟߋ߬ ߟߊ߫߸ ߊߤߑߡߊߘ ߤߊߟߑߡߌ߮ ߓߟߏ߫ ߊ߬ ߘߞߋ߬ߘߋ߲߬ߢߐ߲߮ ߠߵߏ߬ ߘߌ߫ ߟߐ߲ߘߊ߫ ߟߊ߫. ߝߘߎ ߏ߬ ߡߊ߫ ߞߍ߫ ߝߙߎߕߎߕߎ ߘߌ߫،ߓߊߏ߬߸ߊ߬ ߛߊ߬ ߘߊ߫ ߟߋ߬ ߊ߬ ߞߍ ߞߐ߫ ߛߊ߲߬ ߝߌ߬ߟߊ߬. ߊ߬ ߡߊߢߌ߬ߣߌ߲߬ߞߊ߬ߣߍ߲ ߊ߬ ߟߊ߫ ߘߟߊߛߎ߲ߓߎ ߘߏ߫ ߛߋ߲߬ߝߍ߬ ߏ߬ ߟߊ߫ ߞߏ ߡߊ߬،ߊ߬ ߞߊ߲߫ ߞߏ߫:
ߖߊ߲ߓߐߓߐ ߓߊߟߑߘߋ
ߖߊ߲ߓߐߓߐ ߓߊߟߑߘߍ߬ ߡߊߟߐ߲ߣߍ߲߫ ߓߐߓߐ ߓߊߟߑߘߋ ߟߋ߬ ߡߊ߬ ߞߏߛߓߍ߫ ߸ ߊ߬ ߦߋ߫ ߖߌ߬ߣߍ߬ ߕߏ߬ߟߊ߲߬ߕߊ߲ߠߊ ߖߊ߯ߓߊߞߊ߲ߞߋߡߊ ߟߋ߬ ߘߌ߫ ߸ ߡߍ߲ ߥߟߏ߫ ߘߊ߫ ߞߏ߲ߓߌߕߌ߱ ߕߟߋ߬ ߅ / ߁߉߇߅ ߟߊ߫ ߡߊߙߑߛߍߦߌ.
ߣߊ߬ߥߊ߯ߟߌ߬ ߛߊ߰ߘߊ߬ߥߌ߬ߞߊ
ߜߋ߬ߙߋ
«ߒ ߝߘߎߡߊ߫ ߝߟߐ ߕߎ߲߬ ߧߋ߫ ߡߐ߰ߓߊ߫ ߟߋ߬ ߘߌ߫،ߒ ߘߍ߬ߢߐ߲߮ ߠߋ߬ ߘߊ߲ߘߊߟߌ ߟߐ߲ߘߊ ߟߊ߫. ߊ߬ ߕߎ߲߬ ߞߍ߫ ߘߊ߫ ߡߐ߰ ߘߌߡߊ߲߫ ߠߋ߬ ߘߌ߫،ߒ ߘߋ߲ߡߛߏ߫ ߝߌ߬ߟߊ ߝߊ߬ ߟߋ߬. ߒ ߝߊ߬ ߡߴߊ߬ ߞߐߛߊ߬ߦߌ߲߬ ߜߘߍߞߍ߫ ߒ ߡߊ߬ ߒ ߧߋ߫ ߝߘߎ߫ ߞߍ߭ ߣߌ߲߬ ߡߊ߬،ߓߊ߸ߊ߬ ߥߊ߫ ߘߊ߫ ߛߎߥߍߛ ߓߙߌߕߊߣߌ߲ߞߊ ߟߎ߫ ߞߟߍ߬ ߘߌߦߊ߫. ߒ߬ߞߊ߬߸ߏ߬ ߞߐ߫ ߊ߬ߟߎ߫ ߣߊ߬ ߘߊ߫ ߞߟߍ߬ߘߋ߲ ߠߎ߫ ߖߊ߲߬ߝߊ߫ ߟߋ߬، ߊ߬ߟߎ ߝߊ߲߬ߓߊ ߟߊߞߘߎ߬ ߘߊ߫ ߟߋ߬. ߏ߬ ߞߏߖߊ ߏ߬ ߟߋ ߡߊ߰ ߘߴߊ߬ ߟߊ߫ ߝߏ߫ ߊ߬ ߣߊ߬ ߘߊ߫ ߞߍ߫ ߘߟߐ߬ߡߌ߲߬ߠߊ ߘߌ߫. ߊ߬ ߞߊ߬ ߒ ߞߎ߲߬ߠߊ߬ߝߏߣߌ߲߫ ߞߏ߫ ߣߌ߫ ߒ ߘߌ߫ ߛߐ߲߬ ߞߊ߬ ߒ ߝߘߎ߫ ߊ߬ ߡߊ߬، ߞߏ߫ ߊ߬ ߘߴߊ߬ ߟߊ߫ ߘߟߐ߬ߡߌ߲ ߓߟߏߞߊ߬، ߒ߬ߞߊ߬߸ߊ߬ ߡߴߊ߬ ߓߟߏߞߊ߬ ߡߍ߲ߞߍ߭. ߝߏ߫ ߊ߬ ߝߊ߲߭ ߞߵߊ߬ ߡߊߝߟߍ߫ ߒ ߝߊ߰ߟߌ߬ߞߏ ߘߐ߫، ߒ ߝߣߊ߫ ߞߵߊ߬ ߕߏ߫ ߦߋ߲߬ ߏ߬ ߟߋ ߘߐ߫». ߒ ߣߊ߬ ߘߊ߫ ߝߘߎ߫ ߗߍ߬ ߜߘߍ߫ ߡߊ߬ ߞߎ߬ߙߎ߲߬ߘߎ߬ߟߐ߲߬ߦߊ߬ߟߊ ߟߵߏ߬ ߘߌ߫،ߏ߬ ߝߣߊ߫ ߡߊ߫ ߞߍ߫ ߝߙߎߕߎߕߎ߫ ߘߌ߫.
ߖߊ߲ߓߐߓߐ ߓߊߟߑߘߋ
ߊ߬ ߟߊ߫ ߕߏ߬ߟߊ߲߬ߕߊ߲ ߘߊߡߌ߬ߣߊ߬ ߝߊ߬ߙߊ߲߬ߛߌ߫
ߓߐߓߐ ߞߵߊ߬ ߘߊߡߌ߬ߣߊ߬ ߏߟߏ߲ߔߌߞ ߡߊߙߑߛߍߦߌ ߟߋ߬. ߛߊ߲ߞߊߢߐ߲߯ߦߊ ߏ߬ ߘߐ߫ ߸ ߊ߬ ߛߌ߲ߞߊ߫ ߘߊ߫ ߍߝ߭. ߛߋ ߡߎߟߛߎߛ ߊ߬ ߣߌ߫ ߊ. ߍߛ. ߞߊߣߍߛ ߸ ߊ߬ ߣߊ߬ ߘߊ߫ ߦߋ߫ ߦߋ߲߬ ߡߍ߲ ߘߐ߫ ߞߊ߬ߣߌ߲߬.
ߛߘߌ߬ߜߋ߲ ߞߐߞߊ߲ߕߊ ߟߎ߬
ߦߌߟߡߊ:ߖߌ߬ߣߍ߫ ߘߏ߲߬ߘߊ ߦߌߟߡߊ:ߝߊ߬ߘߌ߬ߡߊ߬ߞߟߏ߬ߟߊ ߦߌߟߡߊ:ߕߏ߬ߟߊ߲߬ߕߊ߲߬ߠߊ ߦߌߟߡߊ:ߛߟߌ߫ ߣߊߛߌߦߐߣߊߟߌ
ߣߊ߬ߥߊ߯ߟߌ߬ ߛߊ߰ߘߊ߬ߥߌ߬ߞߊ
ߜߋ߬ߙߋ
ߊ߬ ߟߊ߫ ߘߊ߲ߘߊߟߌ߫ ߓߊ߯ߙߊ ߛߋ߲߬ߝߍ߬߸ߊ߬ ߞߊ߬ ߝߊ߬ߘߌ ߣߌ߫ ߣߌߘߐ߫ ߝߙߋߞߋ ߟߎ߬ ߟߊߞߙߐ߬ߛߌ߬ ߡߏ߬ߛߏ ߟߎ߬ ߟߊ߫ ߡߍ߲ ߓߐߞߎ߲ ߧߋ߫ ߘߍ߬ߘߐ߬ߦߊ ߞߘߊߡߊߟߌߞߏ ߣߌ߫ ߞߐߙߍ ߟߊ߫ ߞߘߊߡߊߟߌߞߏ ߘߌ߫. ߒ߬ߓߊ߬߸ߞߵߊ߬ ߕߏ߫ ߊ߬ ߟߊ߫ ߘߊ߲ߘߊߟߌ߫ ߓߊ߯ߙߊ ߝߣߊ߫ ߟߊ߫߸ߊ߬ ߥߟߏߛߟߎ ߟߊ߫ ߞߎߝߙߎ߬ߕߊߟߑߤߊ߫،ߊ߬ ߞߵߊ߬ ߟߊߞߙߐ߬ߛߌ߫ ߜߟߍ߬ߦߊ ߣߌ߫ ߥߟߏߡߊߟߌ ߡߍ߲ ߠߎ߬ ߦߋ߫ ߟߐ߬ ߟߊ߫ ߓߎ߰ߘߟߊ߬ߡߛߏ ߡߊ߬. ߊ߬ ߟߊ߫ ߖߊ߲߬ߞߊ߬ߙߏ߬ߕߐ ߘߏ߫ ߡߞߊߘߊ߲ ߞߏߛߐ߲߬ ߞߊ߬ ߓߐ߫ ߞߐߙߍ ߟߊ߫ ߓߊ߰ߒ߬ߡߊ߬ߞߟߍ ߘߐ߫߸ߏ߬ ߞߐߝߟߌ ߘߐ߫،ߊ߬ ߟߊߦߟߍ߬ߡߊ߲߬ ߘߊ߫ ߌߞߐߕߎ߲߯ ߞߊ߯ߤߌ߬ߙߊ߬.ߦߊ߯ߟߊ ߕߐ߬ߟߊ߬ߓߊ߲ ߘߐ߫ ߞߊ߬ ߞߍ߫ ߝߘߏ߬ߓߊ߬ ߞߍ߲ߘߍߦߊߟߌ ߢߌ߬ߣߌ߲߬ߞߊ߬ߕߊ ߘߌ߫ ߞߍ߲ߘߍߦߊ ߞߏߕߌ߯ߘߊ ߟߊ߫.ߕߎ߬ߡߊ ߏ߬ ߘߐ߫ ߊ߬ ߞߵߊ߬ ߝߘߎߡߊ߫ ߛߓߊߣߊ߲ ߓߍ߲߬ߢߐ߲߰ߧߊ߫ ߣߊߟߌߡߎ߲߫ ߞߊ߲߬ߝߐ߬ߦߊ߬ߟߊ ߡߊߙߑߞߌߛߌ߬ ߛߋߙߌߝߎ߬ ߤߊ߬ߕߊ߯ߕߊ߫ ߘߌ߫ ߊ߬ ߣߴߏ߬ ߡߍ߲ ߕߘߍ߬ ߓߊ߯ߙߊߢߐ߲߯ߡߊ ߘߌ߫ ߞߏߕߌ߯ߘߊ ߟߊ߫. ߏ߬ ߕߎ߲߬ ߓߘߊ߫ ߟߊߞߘߎ߬ ߛߊ߲߬ ߁߃ ߞߘߐ߫ ߖߊ߬ߡߊ߯ߟߌ߫ ߊ߬ߓߘߎ߬ߣߊߛߍߙߌ߬ ߟߊ߫ ߞߊ߲ߕߌ߯ߦߊ ߛߊ߲ߞߊ ߟߊ߫. ߊ߬ߟߎ߬ ߝߘߎ߫ ߘߊ߫ ߁߉߆߄ ߠߊ߫ ߞߊ߬ ߘߋ߲ߗߍ߫ ߞߋߟߋ߲߫ ߣߌ߫ ߘߋ߲ߡߛߏ߫ ߞߋߟߋ߲߫ ߛߐ߬ߘߐ߲߬، ߛߊ߲߬߄߃ ߞߐߝߍ߬ ߢߐ߲߯ߓߟߏ߫ ߝߘߎ ߣߊ߬ ߘߊ߫ ߟߊߓߊ߲߫ ߛߊ߭ ߟߋ ߡߊ߬ .ߊ߬ ߞߊ߬ ߡߍ߲ ߝߐ߫ ߏ߬ ߟߊ߫ ߞߏ ߘߐ߫ ߞߏ߫:
ߵ«ߝߘߎߡߊ߫ ߛߓߊߣߊ ߏ߬ ߟߋ ߛߋ߬ߙߌߝߎ߬ ߤߊ߬ߕߊ߯ߕߊ߬ ߘߌ߫، ߒ ߘߋ߲ ߝߊ߬، ߊ߬ ߕߘߍ߬ ߝߘߎߗߍ ߡߊߓߘߍ ߟߋ߬ ߘߌ߫ ߞߏߛߓߍ߫، ߡߊ߯ߙߑߞߛߌߞߊ ߞߊ߬ߣߌ߲߬ ߊ߬ ߓߌ߬ߟߊ߬ ߘߊ߫ ߥߛߎ ߟߊ߫ ߟߋ߬. ߒ ߞߊ߬ ߛߊ߲߬ ߄߃ ߓߊߟߏ߫ ߊ߬ ߝߍ߬، ߒ ߞߊ߬ ߓߍ߯ ߟߊߗߴߊ߬ ߞߊ߬ߟߊߡߊ߬ ߟߋ߬ ߣߌ߲߬ ߞߏ߫: ߊ߬ߟߋ ߞߋߟߋ߲߫ ߠߋ߬ "ߣߌ߬ߛߊ߬ߥߌ߬ߞߊ" ߘߌ߫ ߘߎ߱ ߞߊ߲߬. ߏ߬ ߞߐߝߍ߬ ߒ ߢߌߣߌ߲߫ ߘߊ߫ ߝߘߎߛߊ ߟߋ ߡߊ߬ ߛߊ߫. ߥߎߦߊߝߐߟߊ ߟߋ ߕߘߍ߬.ߊ߬ ߣߌ߫ ߡߛߏ߬ ߜߘߍ߫ ߕߎ߲߬ ߓߍ߫ ߢߐ߲߰ߝߍ߬. تعقيد الشخصية ذات الطابع الأبوي. ߊ߬ ߞߊ߬ ߞߊ߬ߝߊ ߘߏ߫ ߛߓߍߦߊ߫ ߖߊ߲߬ߕߌ߰ߢߐ߲߰ߡߊ߫ ߝߌ߬ߟߊ ߟߊߞߢߊ ߘߐ߫،ߏ߬ ߞߐ߫ ߊ߬ߟߋ ߣߊ߬ ߘߴߊ߬ ߝߘߎߡߊ߫ ߖߊ߲߬ߝߊ߬. ߒ ߟߊߣߴߊ߬ ߟߊ߫ ߞߍ߭ %߉߅ ߓߍ߯ ߦߴߕߋ߲߬ ߠߋ߬ ߝߊ߯ߛߌ߫».
ߛߊ߲߭ ߁߉߇߂ ߟߊ߫߸ߊ߬ ߞߊ߬ ߞߊ߬ߝߊ ߘߏ߫ ߟߊߖߍ߲ߛߍ߲߫ ߡߍ߲ ߞߎ߲߬ߕߐ߮ ߦߋ߫ ߞߏ߫ ߡߏ߬ߛߏ ߣߌ߫ ߖߊ߲߬ߕߌ߰ߦߊ،ߏ߬ ߞߍ߬ߟߍ ߢߍߛߌߣߍ߲߫ ߣߎ߲ߞߘߐߕߊߞߏ ߝߊ߬ߓߏ߲ ߓߍ߯ ߟߋ߬ ߡߊ߬ ߡߍ߲ ߧߋ߫ ߟߐ߬ ߟߊ߫ ߡߏ߬ߛߏ ߡߊ߬ ߦߏ߫ ߟߊ߬ߖߌ߰ߟߌ ߊ߬ ߣߌ߫ ߘߋ߬ߙߌ߬ߣߊ߲߬ߞߏ ߡߍ߲ ߠߎ߬ ߦߋ߫ ߞߍ߫ ߟߊ߫ ߕߏ߯ߘߊ ߟߎ߬ ߟߊ߫ ߛߎ߲ߞߘߎߣߍ߲ ߠߊ߫ ߛߐ߬ߘߐ߲߬ߛߏ߬ߞߏ ߕߞߌߕߞߌߦߊ ߢߊߢߌߣߌ߲ ߘߐ߫. ߏ߬ ߞߊ߬ߝߊ ߞߟߏߜߍ ߞߍ߫ ߘߊ߫ ߛߊ߫ ߟߊ߲߬ߓߏ߲߫ ߡߛߏ߬ߟߊ߬ߞߊ ߝߌߟߊߣߊ߲ ߛߌ߲ߘߟߌ ߓߐߞߎ߲ ߘߌ߫. ߞߊ߬ ߓߍ߲߬ ߞߝߊ߬ ߓߟߋ߬ߓߟߋ ߞߐߝߟߌ ߝߏ߲߬ߝߏ߲߬ߣߊ߲ ߘߐ߫ ߓߘߍ߬ߓߘߍ߬ߟߌ߬ ߕߏ߰ߝߏ ߡߊ߬ ߣߊ߬ߥߊ߯ߟߌ߬ ߜߍ߲߫ ߘߊ߫ ߞߊ߬ ߓߐ߫ ߊ߬ ߟߊ߫ ߕߊ߲ߺߓߊ߲ ߘߐ߫ ߞߍ߲ߘߍߦߊ ߞߏߕߌ߯ߘߊ ߟߊ߫، ߞߏ ߡߊ߫ ߘߊ߲߬ ߏ߬ ߘߐߙߐ߲߫ ߡߊ߬ ߘߋ߬ ߏ߬ ߞߵߊ߬ ߟߊߺߛߌ߰ ߌߞߐ߫ ߊ߬ ߟߊ߫ ߕߊ߲ߺߓߊ߲ ߘߐ߫ ߞߵߊ߬ ߞߍ߫ ߞߍ߲ߘߍߦߊ ߝߐ߰ߓߍ߬ߝߐ߯ߓߍ ߛߍߝߍ߲ߠߌ߲ߘߊ ߞߊ߲ߕߌ߮ ߘߌ߫،ߊ߬ ߣߌ߫ ߘߊ߲ߘߊߟߌߟߊ ߟߎ߬ ߟߊ߫ ߕߐ߰ߕߐ߰ߟߌ߬ߘߊ ߓߟߏߡߊߘߍߡߍ߲ ߞߟߊ߬ߺߕߌ߮ ߘߌ߫.
ߞߵߊ߬ ߕߊ߬ ߛߊ߲ߖߌ߁߉߇߃ ߟߊ߫ ߞߵߊ߬ ߛߌ߰ ߁߉߇߆ ߟߊ߫ ߣߊ߬ߥߊ߯ߟߌ߬ ߞߵߊ߬ ߘߐ߰ߘߏ߲߬ ߡߏ߬ߛߏ ߟߎ߬ ߟߊ߫ ߞߏ ߟߎ߫ ߘߞߋ߬ߟߌ ߡߊ߬ ߊ߬ ߣߌ߫ ߝߛߊ߬ ߖߊ߲ߞߊߙߏ ߊ߳ߺߊߦߑߣߎ߬ ߛ߭ߊߡߑߛߎ߬ ߘߊ߲ߘߊߟߌ߫ ߟߐ߲ߘߊ ߟߊ߫.ߊ߬ ߣߌ߫ ߞߵߊ߬ ߕߊ߬ ߁߉߇߃ߡߊ߬ ߞߵߊ߬ ߛߌ߰ ߁߉߈߀ ߠߊ߫ ߊ߬ ߓߊ߯ߙߊ߫ ߘߊ߫ ߞߏߟߊߒߞߘߐߢߐ߲߯ ߘߌ߫ ߡߊ߲߬ߕߏ߲߬ ߠߊߘߍ߬ߣߍ߲ ߓߟߏ߫ ߢߍߥߟߊ ߘߐ߫ ߡߍ߲ ߕߐ߮ ߞߏ߫: ߡߏ߬ߛߏ ߟߎ߬ ߝߘߊ߬ߝߌ߲߬ߠߊ߫ (ECA)ߊ߬ ߣߌ߫ ߕߍߡߊ߫ ߕߟߋߓߐ (ECWA).
ߥߛߎ
ߣߊ߬ߥߊ߯ߟߌ߬ ߛߊ߰ߘߊ߬ߥߌ߬ߞߊ ߖߊ߬ߕߋ߬ߣߍ߲߫ ߡߐ߰ ߝߏ߲߬ߒ߬ߠߊ߬ߡߊ߫ ߟߋ߬ ߘߌ߫ ߞߏߛߓߍ߫ ߡߍ߲ ߡߊߞߕߌߺߣߍ߲߫ ߡߌߺߛߌ߬ߙߊ߫ ߞߎ߲߬ߠߊ߬ߛߌ߮ ߓߟߏ߫،ߓߊ߸߁߉߈߁ ߠߊ߫ ߣߊ߬ߥߊ߯ߟߌ߬ ߞߊ߬ ߓߟߏߡߊߜߍ߲ ߞߍ߫ ߝߐ߰ߓߍ߬ߝߐ߯ߓߍ ߡߛߏ߬ߟߊ߬ߞߊ ߛߌ߲ߘߌ ߘߐ߫ ߡߍ߲ ߧߋ߫ ߞߟߌ߫ ߟߊ߫ ߞߏ߫«ߢߍߛߌ߲».ߒ߬ߓߊ߬߁߉߈߁ ߞߏ߲ߓߌߕߌ߮ ߆ ߟߊ߫،ߡߎ߬ߤߊ߬ߡߊߘ ߊߣߑߥߊߙ ߊ. ߟߑߛߊ߰ߺߘߊ߯ߺߕߌ߬ ߕߋ߬ߟߋ ߊ߬ ߞߕߌ߫ ߘߊ߫ ߥߛߎ߫ ߟߊߘߏ߲߬ ߠߊ߫ ،ߞߊ߲ߕߌ߮ ߝߊ߰ߺߣߍ߲ ߞߊߙߏ߫ ߞߋߟߋ߲߫ ߞߐߝߍ߬ ߛߊ߲߭ ߏ߬ ߖߍ߬ߘߍ ߟߊ߫ ߸ߊ߬ ߓߌ߬ߟߊ߬ ߘߊ߫. ߊ߬ ߟߊ߫ ߞߎߡߊ߫ ߡߊߟߐ߲ߣߍ߲ ߘߏ߫ ߝߟߍ߫ ߞߏ«ߖߐ߬ߘߐ ߞߐ߬ߣߌ߲߬ ߞߍ߫ ߘߊ߫ ߒߠߋ ߟߊ߫ ߢߣߊߡߦߊ ߞߎߘߎ߲ ߘߏ߫ ߟߋ߬ ߘߌ߫ ߞߊ߬ߦߌ߯ ߞߊ߬ߟߊ ߕߊ߬ ߘߊ߫ ߒ ߓߟߏ߫ ߞߊ߬ ߛߓߍߟߌ ߞߍ߫. ߝߋ߲ ߡߍ߲ ߖߐ߬ߘߐ ߞߊ߫ ߓߏ߲߬ ߕߞߌߕߞߌ߫ ߏ߬ ߟߋ ߖߊ߯ߓߊ߫ ߘߌ߫ ߡߍ߲ ߝߊߣߍ߲߫ ߥߎߦߊ ߟߊ߫».
ߣߊ߬ߥߊ߯ߟߌ߬ ߘߊߕߎ߲߯ ߘߊ߫ ߞߊ߬ߣߊ߯ߕߌߙߌ߬ ߡߏ߬ߛߏ ߟߎ߬ ߟߊ߫ ߥߛߎ ߟߊ߫ ߞߊߙߏ߫ ߛߊ߬ߓߊ߫ ߖߊ߬ߕߋ߬ ߞߘߐ߫،ߊ߬ ߓߐ ߛߋ߲߬ߝߍ߬ ߊ߬ ߞߵߊ߬ ߟߊ߫ ߞߝߊ߬ ߡߊߟߐ߲ߣߍ߲ ߏ߬ ߛߓߍ߫ ߡߍ߲ ߕߐ߮ ߞߏ߫ «ߒ ߠߊ߫ ߦߟߌߺߣߐ ߟߎ߬ ߥߛߎ ߟߊ߫»ߏ߬ ߞߍ߫ ߘߊ߫ ߁߉߈߃ ߟߊ߫.،ߊ߬ ߟߊ߫ ߞߘߐߓߐߟߌ߫ ߝߟߐ߫ ߕߴߏ߬ ߘߌ߫ ߥߛߎ ߞߊ߲߬ ߘߋ߬،ߞߊ߬ ߞߐ߲߬ ߏ߬ ߢߍ߫ ߛߊ߲߬ ߞߐ߬ߣߐ߲߬ߘߐ߫ ߖߊ߬ߕߋ߬ ߟߊ߫ ߕߍߓߊ߯ߦߊ ߕߎ߲߬ ߓߴߊ߬ ߣߌ߫ ߞߊ߬ߛߏ߬ߟߊ߬ߘߋ߲߬ߡߛߏ ߘߏ߫ ߕߍ߫ ߊ߬ ߕߎ߲߬ ߓߘߴߏ߬ ߡߍ߲ ߗߴߊ߬ ߟߊ߫ ߞߊ߲߬ߝߐ ߟߎ߬ ߓߎߦߌߘߊ ߘߌ߫ ߞߝߊ߬ ߘߐ߫ ߞߏ߫ ߡߏ߬ߛߏ ߘߏ߫ ߘߐ߬ߞߏߟߏ߲ ߕߏ߲ߘߋ ߘߎ߰ߟߊ߫ ߛߊ߲ߖߌ ߁߉߇߅ ߟߊ߫.
ߞߕߌߖߌ߲ ߛߓߍߘߊ ߟߊߛߌ߲ߘߊ ߞߵߌ ߓߊ߲߬ ߠߋ߬ ߡߌߛߌ߬ߙߊ߫ ߝߛߏ߬ߜߙߊ ߝߍ߬ ߘߓߊ߬ߕߊ ߁߂ ߂߀߀߈ ߠߊ߫.ߞߵߊ߬ ߟߊ߫ ߡߌߛߙߊߞߦߊ ߟߊߺߓߋ߬، ߟߊ߬ߝߛߊ߬ߟߌ߬ߟߊ ߘߏ߫ ߟߋ ߞߵߏ߬ ߡߊߢߌߣߌ߲߫ ߛߓߍ ߟߊߘߏ߲߬ ߊ߬ ߞߊ߲߫ ߡߊ߬ ߞߵߊ߬ ߕߎ߬ߙߎ ߞߵߊ߬ ߡߙߌߦߊ ߟߎ߬ ߘߌ߫.
ߕߊ߯ߡߊߘߐߕߊ߮ ߡߌߛߌ߬ߙߊ߬ ߞߐߺߞߊ߲߬
ߊ߬ ߛߋ߬ߦߌ߬ߣߍ߲ ߣߐ߬ߞߟߊߡߊ߲ ߘߐ߫ ߡߌߛߌ߬ߙߊ߲߬ ߊ߬ ߞߵߊ߬ ߟߊ߫ ߕߏ߰ߝߏ߬ߞߏ ߕߐ߭ ߘߝߊ߫ ߊ߬ ߞߊ߬ ߘߏ߲߬ߠߌ߲ ߡߙߌߦߊ ߕߊ߬ ߡߌߛߌ߬ߙߊ߬ ߢߣߊߕߊߟߌ ߟߎ߬ ߘߐ߫ ߛߊ߲߭ ߂߀߀߅ ߟߊ߫ ߒ߬ߞߊ߬߸ߊ߬ ߡߊ߫ ߕߊ߬ ߞߵߊ߬ ߞߎ߲߭ ߞߍ߫ ߘߏ߲߬ߢߊ ߞߎ߬ߙߎ߲߬ߘߎ߬ ߟߊߕߍ߰ߣߍ߲ ߠߎ߬ ߘߌ߫.
ߣߊ߬ߥߊ߯ߟߌ߬ ߕߘߍ߬ ߓߌ߲ߠߊߥߎߟߋ߲ ߔߊߞߌߛߦߊߟߊ ߟߎ߬ ߘߐ߫ ߞߊ߲ߠߊߓߌߟߊ ߞߣߍ ߞߊ߲߬ ߛߊ߲߭ ߂߀߁߁ ߠߊ߫ ߦߏ߫ ߊ߬ ߢߌߣߌ߲߫ ߘߊ߫ ߣߊߺߡߎ߲߫ ߢߍߥߟߊ ߟߎ߬ ߘߞߋ߬ߟߌ ߘߐߛߊ߬ߟߌ ߡߊ߬ ߢߊ ߡߍ߲ ߘߞߋ߬ߘߊ ߟߎ߬ ߟߊ߫.
ߊ߬ ߟߊ߫ ߓߊ߯ߙߊ ߟߎ߬
ߞߝߊ߬ ߓߌߣߊ߯ߣߌ߲߫ ߟߊߓߐ ߘߴߊ߬ ߓߟߏ߫ ߡߍ߲ ߟߊ߬ߖߍ߲߬ߛߍ߲߬ߠߌ߲ ߣߴߊ߬ ߘߟߊߡߌߘߊߟߌ ߡߊ߬ߛߋ߬ߦߌ߬ߛߋ߬ߦߌ߬ ߘߊ߫ ߞߊ߲ ߠߎ߬ ߘߐ߫ ߡߌ߲ ߞߊ߫ ߛߌߦߊ߫ ߡߎ߲߬ߥߊ߲߬ ߘߌ߫ ߣߊ߬ߥߊ߯ߟߌ߬ ߛߊ߰ߘߊ߬ߥߌ߬ߞߊ ߟߊ߫ ߞߊ߬ߝߊ ߟߎ߬ ߡߙߌߦߊ ߦߋ߫ ߞߎߟߎ߲ߞߎߟߎ߲߫ ߠߊ߫ ߡߍ߲ ߞߊ߲߬ ߏ߬ ߟߋ ߡߏ߬ߛߏ ߣߌ߫ ߡߐ߱ ߞߊ߲ߠߊߓߌߟߊ ߛߘߌ߬ߜߋ߲߬ߧߊ ߘߌ߫ ߝߊ߲߬ ߘߏ߫ ߝߍ߬ ،ߝߊ߲߬ ߜߘߍ߫ ߝߍ߬ ߏ߬ ߟߋ ߝߊ߬ߛߏ ߞߊ߲ߠߊߓߌߟߊ ߘߌ߫ ߟߐ߲ߠߌ߲ߧߊ ߣߌ߫ ߘߍ߬ߞߏ߬ߦߊ ߣߌ߫ ߓߘߍ߬ߓߘߍ߬ߟߌ ߡߊ߬ߘߎ߮ ߟߎ߬ ߘߐ߫. ߛߊ߲ߖߌ ߁߉߇߂ ߟߊ߫، ߊ߬ ߟߊ߫ ߓߊ߯ߙߊ ߝߟߐ ߟߎ߬ ߟߊߖߍ߲ߛߍ߲߫ ߘߊ߫ ߡߍ߲ ߕߍ߫ ߝߛߊ߬ ߘߌ߫ ߏ߬ ߞߎ߲߬ߕߐ߮ ߟߋ߬ ߞߏ߫: ߡߏ߬ߛߏ ߣߌ߫ ߖߊ߲߬ߕߌ߰ߦߊ ߊ߬ ߞߊ߬ ߞߍ߬ߟߍ ߛߐ߬ߘߐ߲߫ ߏ߬ ߘߐ߫ ߓߘߍ߬ߓߘߍ߬ߟߌ߬ߟߊ߬ߞߊ ߟߎ߬ ߣߌ߫ ߣߊߺߡߎ߲ߕߌ߮ ߟߎ߬ ߓߟߏ߫. ߞߊ߬ߝߊ ߣߌ߲߬ ߠߋ߬ ߞߍ߫ ߘߴߊ߬ ߓߙߐߕߐߞߎ߲ ߘߌ߫ ߞߍ߲ߘߍߦߊ ߞߏߕߌ߯ߘߊ ߟߊ߫، ߊ߬ ߟߊ߫ ߓߊ߯ߙߊ ߟߎ߬ ߘߏ߫ ߝߟߍ߫ ߌߞߐߕߎ߲߯:
ߣߊߺߡߎ߲
ߣߊ߬ߥߊ߯ߟߌ߬ ߟߊ߫ ߜߍߝߐ ߟߎ߬ ߦߋ߫ ߞߍ߫ ߟߊ߫ ߕߎ߬ߡߊ߬ߓߍ߯ ߥߐ߬ߦߐ ߟߋ߬ ߘߌ߫، ߂߀߁߄ ߘߟߊߛߎ߲ߓߎߟߌ ߘߐ߫ ߣߊ߬ߥߊ߯ߟߌ߬ ߛߊ߰ߘߊ߬ߥߌ߬ߞߊ ߝߍ߬ ߊ߬ ߞߊ߬ ߔߌ߬ߢߊ߬ߟߋ߲ ߝߐ߫ ߞߏ߫«ߡߏ߬ߛߏ ߘߐߛߌߟߊ߲ߠߌ߲ ߓߊߖߎ ߦߋ߫ ߛߊ߬ߦߌ߬ ߟߊ߫ ߟߋ߬ ߞߊߕߙߍ߬ ߡߊߣߊ߲ߞߎ߲ߕߌ߯ߦߊ߫ ߞߎߘߊ ߡߊ߬ ߣߊߡߎ߲߫ ߛߌ߲ߝߏ߲ߘߊ ߟߎ߬ ߦߴߏ߬ ߡߍ߲ ߞߐߞߘߐߡߊߘߏ߲߬ ߠߊ߫ ». ߦߏ߫ ߊ߬ ߦߴߊ߬ ߦߋ߫ ߟߊ߫ ߢߊ ߡߍ߲ ߞߏ߫ ߖߘߍ߬ߞߟߏ߬ߦߊ ߟߊ߫ ߗߍߕߟߊߞߊ߲ߞߋ ߦߋ߫ ߕߐ߰ߢߍ߫ ߓߏ߲߬ߓߊ߫ ߟߋ߬ ߘߌ߫ ߡߏ߬ߛߏ ߡߊ߬،ߏ߬ ߘߐ߫߸ߊ߬ ߓߍ߫ ߢߌߣߌ߲߫ ߡߏ߬ߛߏ ߣߌ߫ ߗߍ߭ ߓߍ߯ ߘߡߊ߬ߞߢߊ߬ߟߌ ߟߊ߫ ߗߍߕߟߊ ߘߐ߫.
ߊ߬ ߞߊ߬ ߔߊߞߌߛߊ ߝߐ߫ ߟߋ߬ ߂߀߁߅ ߡߊ߬ߓߊߕߏ ߓߌ߬ߟߊ߬ߒ߬ߘߐ߬ ߡߊ߬ߕߎ߲߬ߕߎ߲߬ߠߌ߲ ߓߟߋߣߍ߲ ߛߋ߲ߛߋߘߋ߲߫ ߡߓߊߕߏ ߞߍߕߎߡߊ ߏ߬ ߡߍ߲ ߞߍ߫ ߘߊ߫ ߡߐ߱ ߞߡߍ߬ ߦߙߌߞߊ ߛߕߊ ߘߌ߫ ߊ߬ ߟߊ߫ ߘߍ߬ߡߎ߲ ߘߐ߫ ߊߟߑߜ߭ߊ߯ߙߘߌߦߊ߯ߣ ߝߍ߬ ߞߏ߫:
''ߊ߲ ߧߋ߫ ߡߊ߬ߓߊߕߏ ߛߌ߲߬ߝߏ߲߬ߧߊ߬ ߛߌߟߊ ߢߊߞߎߘߦߊ߫، ߏ߬ ߟߋ ߕߊ߯ߡߊߛߘߍ ߟߊߕߜߋߦߊ ߘߌ߫. ߊ߬ߟߎ߬ ߦߋ߫ ߞߎߡߊ ߡߍ߲ ߝߐ߫ ߟߊ߫ ߞߏ߫ ߕߎ߲߬ߕߎ߲ ߓߘߊ߫ ߞߍ߫ ߞߴߊ߬ ߡߊߛߐ߬ߘߐ߲߫ ߡߐ߱ ߟߎ߬ ߦߋ߫ ߢߐ߲߯ ߡߊߞߟߍ߬ ߟߊ߫ ߟߋ߬ ߜߍ߬ߘߍ ߡߊߓߏ߲ߘߌߦߊ ߊ߬ ߓߊ߲߫ ߘߊ߫ ߞߵߊ߬ ߟߴߊ߬ ߞߊ߲߬ ߞߏ߫: ߡߎ߲߬ߘߐ߫ ߊ߬ߟߎ߫ ߡߊ߬ߞߏ ߦߋ߫ ߛߋ߫ ߟߊ߫ ߜߍ߬ߘߍ ߡߊߓߏ߲ߠߌ߲ ߡߊ߬(ߊ߬ ߛߋ߫ ߘߊ߫ ߜߘߍ߬ ߡߊߓߏ߲߫ ߘߐ߫) ؟ߡߎ߲߬ߘߐ߫ ߊ߬ߟߎ߫ ߡߊ߬ߞߏ ߦߋ߫ ߞߓߊߝߌ߲ ߡߊߛߎ߲ߓߎߟߌ ߘߐ߫(ߊ߬ ߛߋ߫ ߞߓߊߝߌ߲߫ ߡߊߛߎ߲ߓߎ߫ ߘߐ߫؟ ߒ߬ߞߊ߬߸ߡߐ߰ ߛߌ߫ ߕߴߊ߬ ߘߊ ߡߊ߰ ߏ߬ ߞߎߡߊ߫ ߟߊ߫. ߞߎ߲߬ߠߊ߬ߝߏ߬ߣߌ߲߬ ߛߌߟߊ ߟߎ߬ ߝߣߊ߫ ߕߴߊ߬ ߟߊߖߍ߲ߛߍ߲߫. ߣߌ߲߬ ߓߍ߯ ߡߎ߲߬ ߞߛߌ߬ߞߛߊ߫ ߦߋ߫ ߓߊ߬ ߣߊߡߎ߲ ߣߊ߰ߟߊ߫؟ ߊ߬ ߢߐ߲߰ ߘߐ߫ ߛߌߟߊ߲ߢߍ ߟߋ߬ ߊ߬ߟߎ߫ ߞߣߊ߬ ߞߍ߫ ߛߎ߯ߥߟߏߡߟߊ ߟߎ߬ ߘߌ߫''.
ߊ߬ ߟߍߞߛߍ ߡߊߟߐ߲ߣߍ߲ ߘߏ߫ ߟߎ߬ ߝߟߍ߫:
ߟߊ߬ߖߌ߰ߟߌ
ߊ߬ ߞߊ߬ ߡߛߏ߬ߟߊ߬ߖߌ߮ ߞߍ߬ߟߍ ߘߊߝߟߐ߫ ߞߊ߬ߦߌ߯ ߊ߬ ߝߏߣߌ߲ߞߋߡߊ. ߊ߬ ߞߎߡߊ߫ ߘߊ߫ ߘߋ߲ߡߛߏߣߍ߲ ߘߏ߫ ߟߊ߫ ߒߕߊ߲ߧߊ ߞߊ߲߬ ߡߍ߲ ߛߌ߭ ߕߎ߲߬ ߧߋ߫ ߛߊ߲߬ ߕߊ߲߫ ߣߌ߫ ߝߌ߬ߟߊ߬ ߘߐ߫ ߕߎߜߍ߯ ߓߎ߬ߘߎ߯ߙߎ߬ ߞߊ߲ ߧߴߊ߬ ߞߎߟߎ߲ߖߋ߫ ߘߐ߫ ߞߍߕߊ ߣߌ߲߬ ߘߐ߫ ߞߏ߫:
«ߓߎ߬ߘߎ߯ߙߎ߬، ߊ߬ߝߐ߫ ߊ߬ ߕߎ߲߬ ߘߌ߫ ߞߍ߫ ߛߋ߲ߛߋߘߋ߲ ߘߴߌ ߡߊ߬ ߞߏߛߊ߫ ߞߊ߬ ߣߌ߲߬ ߤߊ߲ߞߟߌߟߊ߫ ߘߓߌ߬ߣߍ߲ ߠߎ߬ ߟߊߦߋߟߋ߲߫ ؟ ߊ߬ߝߐ߫ ߊ߬ ߕߎ߲߬ ߘߌ߫ ߞߍ߫ ߛߋ߲ߛߋߘߋ߲ ߘߴߌ ߡߊ߬ ߞߊ߬ ߣߌ߲߬ ߛߐ߲߬ߞߐ ߘߴߌ ߟߊ߫ ߢߣߊߡߦߊ ߘߐ߫ ؟ ߊ߬ ߦߋ߫ ߛߋ߲ߛߋߘߋ߲ߧߊ߫ ߟߊ߫ ߘߊ߲ߘߊߟߌߟߊ ߟߎ߬ ߣߌ߫ ߣߊߡߎ߲ ߗߍ߭ ߟߎ߬ ߡߊ߬ ߞߵߊ߬ ߟߐ߲߫ ߞߏ߫ ߣߊߡߎ߲߫ ߞߍ߲ߘߍ߫ ߛߌ߫ ߕߍ߫ ߟߐ߬ߟߌ ߞߍ߫ ߟߊ߫ ߖߊ߲߬ߓߘߍ ߕߍ߰ߟߌ ߡߊ߬. ߒ ߧߋ߫ ߘߊ߲ߘߟߊ ߘߌ߫ ߢߊ ߡߍ߲ ߡߍ߲ ߘߐ߰ߘߏ߲߬ߣߍ߲ ߡߐ߰ߦߊ ߖߊ߯ߙߋ ߘߊߞߎ߲ ߠߊ߫ ߒ ߕߍ߫ ߛߐ߲߬ ߝߋߎ߫ ߞߍߕߊ ߣߌ߲߬ ߡߊ߬ ߦߏ߫ ߒ ߕߍ߫ ߛߐ߲߬ ߢߊ ߡߍ߲ ߡߊ߬ ߞߊ߬ ߗߍ߭ ߟߎ߬ ߟߊߖߌ߰.[53] ߥߊ߬߸ߒ ߘߍ߲߬ߞߣߍ߬ߦߊ߬ߣߍ߲߫ ߝߣߊ߫ ߊ߬ ߡߊ߬ ߞߏ߫ ߘߋ߲ߣߍ߲ ߞߙߎ ߊ߬ ߡߛߏ߬ߡߊ߲ ߣߴߊ߬ ߗߍ߬ߡߊ߲ ߝߏ߫ ߞߵߊ߬ߟߎ߬ ߓߍ߯ ߞߣߐ߬ߜߍ߲߫ ߠߋ߫ ߞߊ߬ ߓߐ߫ ߞߍߕߊ ߢߌ߲߬ ߠߎ ߘߐ߫ ߟߋ߬ ߕߘߋ߫».
ߥߊ߬ߣߊߙߌ
ߣߊ߬ߥߊ߯ߟߌ ߦߋ߫ ߥߊ߬ߣߊߙߌ ߦߋ߫ ߟߊ߫ ߟߊ߬ߖߐ߲߬ߟߌ߬ߢߊ ߘߏ߫ ߟߋ߬ ߘߌ߫ ߖߏ߮ ߟߎ߬ ߣߌ߫ ߞߎ߲߬ߠߊ߬ߝߎߟߋ߲ ߞߊ߲ߡߊ߬،ߏ߬ ߘߐ߫߸ߥߊ߬ߣߊߙߌ ߕߍ߫ ߝߐ߫ ߟߊ߫ ߖߏ߮ ߟߎ߬ ߝߍ߬. ߊ߬ ߞߵߊ߬ ߞߐ߲߫ ߠߋ߬ ߞߏ߫ ߡߎ߲߬ߘߐ߫ ߡߏ߬ߛߏ ߟߎ߬ ߦߋ߫ ߥߣߊ߬ߙߌ߬ ߟߊ߫ ߗߍ߭ ߟߎ߬ ߕߍ߫ ߥߣߊ߬ߙߌ߬ ߟߊ߫ ؟ ߞߊ߬ߕߍ߬ߘߍ߫ ߘߏ߲߬ ߊ߬ߟߎ߬ ߝߌ߬ߟߊ ߓߍ߯ ߦߋ߫ ߤߌߟߍߕߐ߫؟
ߛߌߦߊߡߊ߲߫ ߝߘߎ
ߊ߬ ߟߊ߫ ߘߊߘߐߖߊߥߏ ߘߐ߫ ߛߋ߬ߝߍ߬ ߊ߬ ߞߵߊ߬ ߟߊߥߊ߲߬ߞߊ߲߬ ߞߏ߫ ߊ߬ߟߋ ߕߍ߫ ߛߐ߲߬ ߡߛߏ߬ ߛߌ߬ߦߊ߬ߡߊ߲߬ ߝߘߎ ߡߙߌߦߊ ߡߊ߬ ߞߏ߫: «ߡߛߏ߬ ߛߌ߬ߦߊ߬ߡߊ߲߬ ߕߊ ߦߋ߫ ߞߐߣߌߦߊ ߟߋ߬ ߟߊߘߏ߲߬ ߠߊ߫ ߘߋ߲ ߠߎ߬ ߕߍ߫ ߊ߬ ߣߌ߫ ߝߘߎߡߊ ߟߎ߬ ߕߍ߫ ߦߏ߫ ߊ߬ ߦߋ߫ ߓߌ߬ߟߊ߬ߒߘߐ ߟߎ߬ ߓߎ߯ ߟߊ߫ ߢߊ ߡߍ߲،ߡߛߏ߬ ߛߌ߬ߦߊ߬ߡߊ߲߬ ߕߊ ߦߋ߫ ߥߎߦߊ ߟߋ߬ ߘߌ߫ ߘߐ߬ߛߊ߬ߙߌ߬ ߞߣߐߞߏ߫ ߕߍ߫ ߊߙߊߓߎ߫ ߞߊߝߏ ߘߏ߫ ߟߎ߫ ߖߍ߬ߘߍ ߞߵߊ߬ ߞߎ߲߬ߡߊ߲߬ߘߌ߫ ߟߋ߬ ߦߏ߫ ߕߎߣߛߌ߫».
ߖߊ߲߬ߕߌ߰ߢߐ߲߰ߧߊ
ߣߊ߬ߥߊ߯ߟߌ߬ ߕߍ߫ ߖߊ߲߬ߕߌ߰ߢߐ߲߰ߧߊ ߦߋ߫ ߟߊ߫ ߦߏ߫ ߞߏ߫ ߟߊߕߐ߲ߣߍ߲߫ ߠߋ߬ ߊ߬ ߞߊ߲߫ ߞߏ߫:«ߖߊ߲߬ߕߌ߰ߦߊ ߦߋ߫ ߘߋ߬ߙߌ߬ߣߊ߲ߞߏ ߟߋ߬ ߘߌ߫ ߊ߬ ߘߏ߲߬ ߦߴߊ߬ ߡߊ߬ ߟߋ߬ ߊ߬ ߣߌ߫ ߖߊ߲߬ߕߌ߰ߢߐ߲߰ߦߊ ߞߎ߲߬ ߧߴߊ߬ ߟߊ߫ ߏ߬ ߝߊ߲߭ ߘߏ߫ ߦߋ߫ ߕߊ߬ ߟߊ߫ ߟߊ߬ߡߐ ߣߌ߫ ߛߌߟߊ߲ ߘߊߝߍ߬، ߊ߬ ߞߏ ߡߊ߬ߞߏ ߦߋ߫ ߛߍ߲ߛߍ߲ߠߌ߲ ߣߴߊ߬ ߟߊߛߋ߬ߦߌ ߟߋ߬ ߘߐ߫ ߞߊߕߍ߬ߙߍ߫ ߘߍ߬ߘߐ߬ߦߊ ߣߌ߫ ߞߍ߲ߘߍߘߐߦߊ ߟߋ ߡߊ߬ ߊ߬ߟߎ߫ ߓߌ߬ߟߊ߬ߟߌ ߞߎ߲߬ ߕߍ߫ ߥߎ߬ߛߎ ߟߊ߫، ߏ߬ ߕߴߊ߬ ߓߊߛߌ߫ ߘߌ߫،ߝߏ߫ ߞߊ߬ ߞߊ߲ߠߊߓߌߟߊ ߟߋ߬ ߞߴߊ߬ ߘߐ߫، ߛߋ߲߬ߘߏ߲߬ߦߙߐ߬ ߕߍ߫ ߞߙߎߝߊ ߣߌ߫ ߣߊߡߎ߲ ߓߟߏ߫ ߖߊ߲߬ߞߏ ߘߐ߫»، ߜߍ߲ߠߌ߲ߝߋ߲: «ߒ߬ ߡߊ߫ ߟߊߡߐ߬ ߖߊ߲߭ ߞߊ߲ߠߊߓߌߟߊ ߘߐ߫، ߞߊ߬ߕߎ߲߰ ߖߊ߲߬ߕߌ߰ߦߊ ߕߍߢߐ߲߯ߧߊ ߦߋ߫ ߘߎ߲߬ߘߎ߬ߡߊ߬ߞߏ ߟߋ߬ ߘߌ߫».
ߊ߬ ߟߐ߬ߘߎ߮ ߞߊ߬ߝߏ ߟߊߘߍ߬ߣߍ߲ ߘߐ߫
߂߀߀߂ ߥߟߊ߬ߘߊ߬ߘߌ ߘߐ߫ ߞߊߟߌߝߐߙߌߣߌ߲߫ ߖߊ߯ߓߘߊ ߟߊ߫،ߣߊ߬ߥߊ߯ߟߌ߬ ߛߊ߰ߘߊ߬ߥߌ߰ߞߊ ߞߊ߬ ߓߎߞߊߙߌߟߊ߫ ߟߊ߫ ߊߝߎߞߋߣߛߌߕߊ߲߫ ߞߍ߬ߟߍ ߢߊߛߌߝߐ߫ ߟߋ߬ ߞߴߏ߬ ߦߋ߫"ߕߊߖߌ ߘߐ߬ߛߏ߬ߘߏ߲߬ߜߊ߬ߟߌ߬ ߞߟߍ ߟߋ߬ ߘߌ߫ ߘߌ߲߬ߞߌߙߊ ߘߐ߫".ߊ߬ ߣߌ߫ ߞߏ߫ ߞߐߞߊ߲߫ ߓߘߍߓߘߍߟߌ ߟߎ߬ ߡߍ߲ ߓߎߞߊߙߌߟߊ߫ ߓߟߏ߫ ߊ߬ ߣߴߊ߬ ߟߊ ߌߛߌ߬ߙߊ߬ߌߟߊ߫ ߞߊ߲߬ ߏ߬ ߟߋ" ߜߎ ߦߋ߫ ߓߊ߰ߓߊ߰ߟߌ ߘߌ߫ ߤߊ߯ߟߌ߫". ߊ߬ ߣߌ߫ ߞߏ߫ ߓߎߞߊߙߌߟߊ߫ ߣߴߊ߬ ߘߍ߬ߡߍ߲߬ߓߊ߮ ߟߎ߬ ߢߌߣߌ߲ߞߏ ߕߍ߫ ߝߌ߬ߟߊ߬ ߘߌ߫ ߡߛߌߙߊ߲ߞߊ ߟߎ߬ ߟߊߕߏ ߞߏ߫ ߝߊ߲߬ߕߊ߲߬ߧߊ ߣߌ߫ ߟߊ߬ߞߋ߲߬ߛߎ߲߬ ߞߘߊߎ ߘߐ߫.
ߊ߬ ߟߊ߫ ߒߕߊ߲ߧߊ
ߊ߬ ߒߕߊ߲ߧߊ߫ ߘߊ߫ ߞߊ߯ߙߌ ߕߙߊߓߊ߫ ߂߁ /߂߀߂߁ ߌ.ߡ ߞߐ، ߞߊ߬ ߓߍ߲߬ ߛߎ߲ߞߊߙߏߡߊߞߐߣߐ߲ ߈ /ߝߎ߲ߘߌ ߞߐ ߁߄߄߂، ߞߵߊ߬ ߛߌ߭ ߞߛߊ߬ߓߌ߬ߦߊ ߕߏ߫ ߛߊ߲߬ ߉߀ ߘߐ߫، ߊ߬ ߡߊߞߊ߬ߛߌ ߞߐߝߍ߬ ߖߊ߲߬ߞߊߙߏ ߘߏ߫ ߓߟߏ߫ ߏ߬ ߡߍ߲ ߞߍ߫ ߘߴߊ߬ ߡߊ߬ ߞߍ߲ߘߍߦߊ߫ ߞߏߖߊ ߘߌ߫ ߞߵߊ߬ ߟߊߟߊ߫ ߘߊ߲ߘߊߛߏߟߋ߲ ߘߏ߫ ߟߊ߫ ߕߟߋ߬ ߘߊ߲ߘߐ߫ ߊ߬ ߟߊ߫ ߒߕߊ߲ߧߊ ߢߍ߫.ߊ߬ ߓߙߌ߬ ߘߊ߫ ߞߐߙߍ ߟߊ߫ ߛߊ߬ߙߌ߬ߟߏ ߘߐ߫ ߞߏ߲ߞߏߘߓߌ ߕߟߋ߬ ߥߐ߯ߙߐ، ߊ߬ ߓߘߊߡߐ߮ ߟߎ߬ ߘߐߙߐ߲߫ ߢߣߊ߫ ߞߵߊ߬ ߕߎߙߎ ߞߍ߫ ߡߏߙߊߥߢߊ ߝߎ߬ߖߎߖߎ ߘߌ߫، ߞߎ߲߬ߠߊ߬ߝߏ߬ߣߌ߲߬ߘߊ ߟߎ߬ ߞߊ߲ߞߕߐߡߊ߬ ߊ߬ ߓߘߊߡߐ߮ ߟߎ߬ ߟߊ߫ ߟߊ߬ߺߢߌߣߌ߲ ߞߏߛߐ߲߬.
ߡߊ߲߬ߘߋ߲߫ ߘߌ߯ߣߊ
thumb|ߣߌ߲߬ ߦߋ߫ [[ߊߝߙߌߞߌ߫ ߕߟߋ߬ߓߋ|ߊߝߙߌߞߌ߬ ߕߟߋ߬ߓߋ ߓߏߟߌ ߘߏ߫ ߟߋ߬ ߘߌ߫ ߕߜ߭ߏ߫ ߣߌ߫ ߓߋߣߍ߫ ߣߌ߫ ߜ߭ߊߣߊ߬ ߟߎ߬ ߘߐ߫߸ ߡߍ߲ ߓߘߊ߫ ߝߟߐ߫ ߘߎߢߊ߫ ߝߊ߲߭ ߓߍ߯ ߓߍ߲߬ ߠߊ߫ ߞߐߘߍ߫߸ ߏ߬ ߟߋ ߞߍߣߍ߲߫ ߦߋ߫ ߒ߬ ߠߊ߫ ߞߎߡߘߊ ߣߌ߲߬ ߡߊ߬ߛߙߋ ߘߌ߫ ߦߊ߬ߣߌ߲߫ ߊ߲ ߞߍߕߐ߫ ߦߋ߫ ߒ߬ ߖߘߍ߬ߞߊ߬ߣߌ߲߬ ߕߊ ߟߎ߬ ߡߊߛߐ߬ߘߐ߲߫ ߠߊ߫߸ ߊ߬ߟߎ߫ ߦߴߊ߬ ߞߟߌ߫ ߟߊ߫ ߟߋ߬ ߞߏ߫ ߝ߭ߏ߬ߘߎ]] ߡߊ߲߬ߘߋ߲ ߠߎ߬ ߟߊ߫ ߘߌ߯ߣߊ ߦߋ߫ ߓߏߟߌ߫ ߓߊߕߏ (ߖߏ߬ ߓߊߕߏ) ߟߋ߬ ߘߌ߫߸ ߊ߬ ߣߌ߫ ߖߘߍ߬ ߞߎ߲߬ߝߋ߲߬ (ߓߊߛߌ) ߓߊߕߏ ߟߎ߬߸ ߊ߬ ߣߌ߫ ߘߎ߬ߘߊ ߣߌ߫ ߛߐߘߊ ߣߌ߫ ߡߐ߲ߠߌ߲߫ ߘߊߞߎ߲ ߠߎ߬߸ ߦߙߌߖߎߓߊ (ߖߟߊ ߣߌ߫ ߟߍ߲߬ߞߍ) ߟߎ߬߸ ߊ߬ ߣߌ߫ ߘߊ߲߬ߞߎ߲߬ߛߐ ߟߎ߬. ߊ߬ ߞߎߡߊ߫ ߟߊߛߎߘߎ߲ߧߊߓߟߏߡߊ߬ ߌߞߘߐ߫߸ ߡߐ߱ ߛߋ߫ ߘߴߊ߬ ߟߊ߫ ߖߌ߰ߦߊ ߟߊ߫ ߟߊ߫ ߝߋ߲ ߛߎ߯-ߎ-ߛߎ߯ ߘߐ߫ ߞߵߌ ߖߍ߬ߘߍ߫ ߞߊ߬ߙߌ߬ߝߊ߫ ߏ߬ ߟߊ߫ (ߞߵߊ߬ ߞߴߌ ߡߊ߰ߙߌ ߘߌ߫)߸ ߕߍ߰ߡߊ߬ߛߌ߰ ߕߴߌ ߡߵߏ߬ ߝߏߛߌ߬ ߘߐ߫.
ߡߍ߲ ߟߐ߬ ߕߐ߫ ߦߋ߫ ߝߘߏ߬ߓߊ߬ ߖߏ (ߓߏߟߌ) ߟߎ߬ ߡߊ߬ ߛߊ߫߸ ߏ߬ ߟߎ߫ ߕߘߍ߬ ߦߋ߫ ߟߏ߯ߟߎ߫ ߟߎ߫ ߟߋ߬ ߘߌ߫ ߡߌ߬ߙߌ߲߬ߘߌ ߓߍ߯ ߕߘߍ߬ ߦߋ߫ ߡߍ߲ ߠߎ߬ ߓߊ߬ߕߏ߬ ߟߊ߫ ߞߐߘߍ߫߸ ߏ߬ ߟߎ߫ ߟߋ߬ ߕߘߍ߬ ߦߋ߫ ߞߐߘߐ߲ߓߊ ߣߌ߫ ߓߙߌ߬ߛߊ߬ ߣߌ߫ ߛߐߞߍ߬ ߣߌ߫ ߘߊ߲߬ߛߐ߬ ߟߎ߬ ߘߌ߫߸ ߊ߬ ߣߌ߫ (؟)߸ ߡߍ߲ ߞߋ߬ߟߋ߲߬ߞߋ߬ߟߋ߲߬ߠߊ ߕߘߍ߬ ߦߋ߫ ߓߊ߬ߕߏ߬ ߟߴߊ߬ ߢߊ߬ߞߏ ߞߏߛߐ߲߬ ߢߌߣߌ߲ߞߏ ߟߎ߬ ߛߐ߬ߘߐ߲߬ ߞߊ߲ ߡߊ߬.
ߝߘߏ߬ߓߊ߬ ߖߏ ߟߎ߬
ߖߏ߬ ߓߟߋߓߟߋ ߡߍ߲ ߠߎ߬ ߕߘߍ߬ ߦߋ߫ ߡߊ߲߬ߘߋ߲߫ ߦߊ߲߬߸ ߏ߬ ߟߎ߬ ߦߙߌߞߊ ߕߘߍ߬ ߟߏ߯ߟߎ߫ ߟߋ߬ ߘߌ߫ ߡߍ߲ ߞߋ߬ߟߋ߲߬ߞߋ߬ߟߋ߲߬ߠߊ ߓߍ߯ ߕߘߍ߬ ߦߴߊ߬ ߢߊ߬ߞߏ߫ ߢߊ߬ ߟߊ߫߸ ߡߌ߬ߙߌ߲߬ߘߌ ߕߘߍ߬ ߦߴߏ߬ ߟߎ߫ ߓߏ߬ߕߏ߬ ߟߊ߫ ߞߊ߬ ߡߐ߰ߓߊ߬ ߛߟߐߡߌ߲ ߠߎ߬ ߖߊ߲߬ߛߊ߫ ߊ߬ ߣߌ߫ ߞߵߊ߬ߟߎ߫ ߕߙߊ߫߸ ߛߴߊ߬ߟߎ߫ ߘߌ߫ ߝߎ߬ߕߎ߲߬ߕߌ ߟߎ߬ ߘߐߞߏߦߊߕߏ߫ ߞߊ߬ ߤߙߍ ߟߊߛߴߊ߬ߟߎ߫ ߓߐ߲ߛߐ߲ ߠߎ߬ ߡߊ߬߸ ߏ߬ ߟߎ߬ ߡߍ߲ ߠߎ߬ ߦߴߊ߬ߟߎ߫ ߞߎ߲߬ߕߋߟߋ߲ ߠߎ߬ ߟߊߓߊ߬ߕߏ߬ ߟߴߊ߬ߟߎ߬ ߞߐ߫ ߦߊ߲߬߸ ߏ߬ ߟߎ߫ ߕߘߍ߬ ߦߋ߫ ߖߊ߲߬ߛߊ߬ ߟߊ߫ ߘߍ߱ ߟߎ߬ ߣߌ߫ ߥߏ߬ߙߏ ߟߎ߬ ߟߋ߬ ߟߊ߫߸ ߊ߬ ߣߌ߫ ߓߌߦߊ߲ ߝߊ߬ߓߏ߲ ߘߏ߫ ߟߎ߫ ߤߊ߲߯ ߞߊ߬ ߣߊ߬ ߛߋ߫ ߡߐ߰ߣߍ߲߬ߝߌ߲ ߡߊ߬߸ ߏ߬ ߡߍ߲ ߢߌ߬ߣߊ߬ߓߐ߬ ߘߴߊ߬ ߘߐ߫ ߞߐ ߟߊ߫߸ ߒ߬ߓߊ߬ ߓߏߟߌ ߏ߬ ߟߎ߫ ߝߟߍ߫:
ߟߊߒߡߊ߫ ߘߐ߫ ߣߌ߫ ߡߐ߱ ߘߏ߫ ߞߍ߫ ߘߊ߫ ߝߘߎ߫ ߞߏ ߘߐ߫߸ ߣߴߏ߬ ߥߊ߫ ߘߴߏ߬ ߟߴߊ߬ ߞߘߐ߫߸ ߣߴߏ߬ ߛߐ߬ߘߐ߲߬ ߘߴߊ߬ ߘߌ߫ ߥߴߊ߬ ߘߊߞߊ߲ ߏ߬ ߘߐߓߐ߫ ߛߐߞߍ߬ ߓߘߊ߸ ߥߟߴߊ߬ ߞߍ߫ ߘߊ߫ ߘߋ߲ߞߏ ߣߴߊ߬ ߟߊߡߎߣߎ߲ߧߊ ߛߎ߯-ߎ-ߛߎ߯ ߘߌ߫߸ ߥߟߊ߫ ߊ߬ ߦߴߊ߬ ߞߍ߫ ߞߏߢߌߡߊߟߐ߲ ߘߌ߫ ߞߏ߫: (ߒ߬ߓߊ߬ߘߍ߯ ߛߐߞߍ߬), ߡߍ߲ ߞߘߐ ߦߋ߫ ߞߊ߬ߞߎߘߊ ߡߊ߬ߣߌ߲߬ߞߊ߬ߞߊ߲ ߘߐ߫ ߞߏ߫ (ߛߐߞߍ߬ ߓߏߙߌߞߊ߫), ߘߐ߬ߝߐ ߞߎ߲߬ߕߊ߮ ߟߊߖߊ߲߰ߧߊ ߣߴߊ߬ ߕߊ߫߸ ߞߎߡߊ ߣߌ߲߬ (ߒ߬ߓߊ߬ߘߍ߫ ߛߐߞߍ߬) ߦߋ߫ ߡߍ߲߫ ߠߊ߫ ߡߊ߲߬ߘߋ߲߫ ߖߡߊߣߊ ߟߎ߬ ߞߣߐ߫ ߤߊ߲߯ ߓߌ߬.
ߘߎ߬ߘߊ ߥߟߊ߫ ߛߐߘߊ
ߘߎ߬ߘߊ ߦߋ߫ ߦߙߐ߫ ߟߊߕߏߣߍ߲ ߘߏ߫ ߟߋ߬ ߘߌ߫ ߡߊ߲߬ߘߋ߲߫ (ߕߏ߲ߕߌ߮) ߛߏ ߝߊ߲߬ߓߊ ߟߎ߬ ߓߟߏ߫߸ ߡߍ߲ ߠߎ߬ ߦߋ߫ (ߕߘߍ߬ ߦߋ߫) ߖߊ߬ߕߋ߬ ߟߊ߫ ߛߏ ߟߊߞߊ߲ߘߊߓߊ߮ ߣߴߊ߬ ߤߊ߬ߙߌ߬ߖߍ߮ ߝߎߟߋ߲߫ ߝߋ߲ ߠߎ߬ ߘߌ߫. ߊ߬ ߘߏ ߟߎ߬ ߦߋ߫ ߖߌߡߊߛߌ߯ ߦߙߐ (ߖߌߞߎߘߎ߲ ߣߌ߫ ߘߎ߲߭ ߠߎ߬ ߣߌ߫ ߝߘߊ߫ ߥߏ ߟߎ߬...) ߟߎ߬ ߟߋ߬ ߘߌ߫. ߊ߬ߟߎ߫ ߝߊ߲߬ߓߊ ߛߐ ߦߋ߫ (ߕߘߍ߬ ߦߋ߫) ߞߍ߫ ߟߊ߫ ߛߊ߲߬ߞߎ߲߬ߓߍ߲ ߠߋ߬ ߘߌ߫߸ ߞߊ߬ ߓߌߦߊ߲ ߠߎ߬ ߞߊ߲ߠߊߕߍ߰ ߞߵߊ߬ߟߎ߬ ߘߊߥߎ߲߫߸ ߊ߬ ߣߌ߫ ߞߵߊ߬ߟߎ߫ ߝߊ߲߭ ߘߏ߫ (ߖߋ߬ߟߌ߸ ߞߎ߲߭ ߣߌ߫ ߜߍ߬ߟߍ߲ ߠߎ߬ ...) ߟߎ߫ ߓߌ߬ߟߊ߬ ߖߌ ߘߐ߫߸ ߖߌߘߐߝߋ߲ ߠߎ߬ (ߖߍ߮߸ ߓߊ߲߬ߓߊ߸ ߞߊߣߊ߲..) ߓߊ߯ ߕߐ߰ߡߊ߬ߛߙߋ ߡߍ߲ (ߣߴߊ߬ߟߎ߫ ߞߵߊ߬ ߘߊߥߎ߲߫ ߥߟߴߊ߬ߟߎ߫ ߡߴߊ߬ߟߎ߫ ߛߐ߲߬ ߊ߬ ߘߐ߫) ߦߌ߬ߘߊ߬߸ ߏ߬ ߟߋ ߦߋ߫ ߛߐߟߌ ߘߌߦߊ ߣߴߊ߬ ߜߏߦߊ ߟߎ߬ ߛߙߊߕߌ ߘߌ߫.